
Prezentare 


Monografia de față intitulată  Fiirstenthal ieri, 
Voievodeasa azi preia valorile și realizările celor care ne-au 
precedat pe aceste meleaguri bucovinene, dându-le astfel 
posibilitatea să supraviețuiască împreună cu sufletul ancestral al 
înaintaşilor noștri. Acest suflet care a modelat atâtea generaţii în 
timp ce vremurile se vremuiau, continuă să-și lase amprenta peste 
locuitorii din Voievodeasa în cel de-al treilea mileniu. 

Conciliul al II-lea din Vatican ne spune în Gaudium et spes 
că „activitatea omului porneşte de la om și este în slujba omului ” 
(n. 35), a omului privit integral. Realizările înaintaşilor noștri din 
Bucovina au o îndoită dimensiune: civică și religioasă, umană și 
creștină. Ei ne arată și astăzi că „omul are o mai mare valoare prin 
ceea ce este decât prin ceea ce are”. Urmând această convingere, 
au trudit cu mintea și cu braţele, lăsându-ne drept moștenire 
progresul lor uman și frumoasa biserică din Voievodeasa. Ea 
valorează mai mult decât tot ceea ce au realizat ei din punct de 
vedere social. Dar, atât activităţile lor civice, cât și operele lor 
religioase conlucrează la împlinirea menirii integrale a omului, 
amintindu-ne că cine crede în Dumnezeu își dă seama că creatura 
fără Creator dispare, iar societatea care-l exclude pe Dumnezeu din 
gândirea și operele sale se năruie. 

Este ceea ce reiese din rândurile acestei monografii. 
Autorul ei, domnul loan $mid, ca un cercetător neobosit şi 
stăruitor, a scos din tezaurul lăsat ca moștenire de cei care au trudit 
în Fiirstenthal înaintea noastră „nova et vetera ”, pentru a le face 
cunoscute oamenilor vremurilor noastre. 

În partea a doua a monografiei, am pus și eu umărul la 


truda reflecţiilor sale, încercând să ilustrez semnificaţia realizărilor 
făcute de familiile catolice de astăzi din Voievodeasa. Sper ca 
asocierea eforturilor noastre comune să conlucreze la revigorarea 
valorilor umane și creștine transmise de locuitorii de odinioară din 
Furstenthal, printre care, Arhiepiscopul Joseph Weber și preotul 
Ignaz Seidel, ctitorul bisericii din Voievodeasa, dețin un loc de 
aleasă amintire. 


Voievodeasa, 29.06.2015 
Solemnitatea Sfinţilor Apostoli Petru și Paul, 
Patronii bisericii noastre. 

Pr. Dr. Eduard Ferenţ 


Partea 1 -Furstenthal ieri 


Formarea şi dezvoltarea comunităţii din 
Fiirstenthal 


Localitatea Voievodeasa, numită până la finele anului 1940 
Firstenthal, s-a format între anii 1802-1808. Numele localității 
provine de la numele pârâului Voievodeasa. Conform unei tradiţii, 
se spune că o prințesă, al cărei nume nu este cunoscut, s-ar fi 
rătăcit în această vale şi până a fost găsită de tatăl ei a fost 
adăpostită de nişte păstori. De atunci acestei văi i s-a spus „Valea 
Voievodesei ” sau „Valea Prințesei”. 

Primii colonişti germani sosiți în această vale, lungă de 
aproximativ zece kilometri şi străjuită într-o parte de o creastă 
înaltă, au fost foarte încântați de frumuseţea zonei. Un loc 
încântător, idilic, bogat înzestrat într-o frumusețe naturală şi un aer 
parfumat de munte. Ei i-au zis Furstenthal?. 

Chiar și împăratul Joseph al II-lea împreună cu suita sa, 
vizitând noua provincie a imperiului, Bucovina, în vara anului 
1783, a fost profund impresionat de frumuseţea acestei văi, de 
aerul ozonat din pădurile de brad și molid, iar medicul din suita sa 


1 $MID, loan. Două secole de istorie a Parohiei Romano-Catolice din 
Rădăuţi, ed. Hoffman, Caracal 2013, p. 16 
2 Ibidem,p. 16. 

a propus chiar înființarea unei stațiuni climaterice. Acest lucru nu 
s-a mai realizat, dar frumuseţea zonei a devenit cunoscută, astfel că 
vara veneau oameni din diferite provincii ale imperiului pentru o 
cură de aer ozonat”. 

Primele 48 de familii boemo-germane de sticlari din 
regiunea Prachin (azi, în Cehia) au ajuns în această vale în 
primăvara anului 1803, chemaţi fiind de către maistrul sticlar 
Sebastian Schuster, din Rehberg, Bohemia, angajat de către un 
antreprenor evreu având numele de Pollmann, să construiască în 
această vale o fabrică de sticlă. Sebastian Schuster a negociat cu 
Domeniul Fondului Forestier Bisericesc condiţiile în care să poată 
fi aduși, atât muncitori sticlari, cât şi muncitori forestieri pentru 
această nouă fabrică. Astfel, fiecare familie a primit de la stat 
materiale de construcţie pentru case şi anexe gospodăreşti şi şase 
prăjini de teren, pentru care trebuiau să plătească un impozit fix 
anual“. Conform celor relatate de Rebecca Hageman în lucrarea 
Fiirstenthal, prezentată la simpozionul Bukovinafest, organizat în 
anul 2003 în localitatea Ellis din Kansas, de către descendenții 
germanilor emigrați din Bucovina, cunoaștem numele primelor 
familii de sticlari și de muncitori forestieri: Wenzel Feldigel, Anton 
Fuchs, Franz Keller, Franz Weber, Johann Weber, Josef Gaschler, 
Matthăus Gaschler și Martin Stoiber, Anton Aschenbrenner, Johann 
Augustin, Adam Bâhr, Sebastian Baumgartner, George Beitl, Josef 
Druck, Martin Eichinger, Franz Geschwendtner, Martin Gnad, Karl 


3  PROCOPCIUC Valerian. Suceviţa și Voievodeasa, două localităţi bucovinene 
— studiu monografic, Editura Septentrion, Rădăuţi, 2009, p. 166. 

4  HAGEMAN Rebecca. Fiirstenthal, [on-line], www.bukovinasociety.org, 19 
septembrie 2003, accesat 23 ianuarie 2011, la URL: 
http://www.bukovinasociety.org/hageman-rebecca-bfest-2003- 
furstenthal.html. 

Haiden, Wenzel Hoffmann, Georg Klostermann, Kaspar Kohlruss, 
Georg Kuffner, Martin Schulhauser, Andreas Schuster, Franz 
Schuster, Johann Schweigel, Peter Wilhelm. 

Cele 48 de familii au primit, în afara terenului agricol, 180 
de hectare de pădure și 160 de hectare de pășuni. Pădurea a fost 
împărțită în mod egal, fiecare familie primind acte de proprietate 
asupra eis. 

Ulterior, în anul 1811, în urma unei dispute avute cu 
administrația districtuală locală Karlsberg (azi, Gura Putnei), mai 
multe familii din Karlsberg au decis să se stabilească în 
Fiirstenthal. Până în anul 1850 comunitatea s-a dezvoltat accentuat 
prin venirea de noi imigranți, ajungându-se la un număr de circa 
450 de familii. Lipsa terenului pentru construirea de noi gospodării 
a făcut ca familiile germane din această vale să migreze spre 
Marginea. De asemenea unele familii s-au stabilit în pădurea 
„Hardic” unde era hotarul dintre comunele Fiirstenthal și Horodnic. 

Până în anul 1889 fabrica de sticlă a constituit motorul 
dezvoltării acestei comunități. Pentru fabricarea sticlei era nevoie 
de mult lemn, astfel că multe familii trăiau de pe urma activității 
forestiere. Munca în pădure era grea, bărbații lipsind săptămâni de 
acasă. În lunile de iarnă, când lemnul copacilor are umiditatea 
scăzută, forestierii intrau adânc în pădure în căutarea lemnului bun 
pentru tâmplărie. Datorită distanţei față de locuinţele lor, lucrătorii 
nu se mai întorceau seara acasă ci dormeau în colibe săpate în 
pământ şi acoperite cu draniţă sau scoarță de copac. Aceste colibe 
erau destul de mari, cât să încapă 20 - 30 de oameni, care dormeau 


5 WILD Josef. „Die deutsch-bâhmische Siedlung Fiirstenthal”, În Fiirstenthal: 
eine deutsch-bâhmische Gemeinde in der Bukowina, Josef Wild (ed), Ed. 
Landsmannschaft der Buchenlanddeutschen, Miinchen 1981, p.12. 

îmbrăcaţi, cu picioarele spre mijlocul colibei unde ardea focul toată 
noaptea, păzit pe rând de câte un muncitor“. 

Rebeca Hageman descrie, în referatul menționat, modul 
cum se lucra la pădure. Pe baza unei linii imaginare copacii aleși 
pentru tăiere se crestau la rădăcină, începându-se din vale și 
continuându-se până în vârful muntelui. După aceea era doborât 
ultimul copac, aflat în vârful muntelui, iar acesta în cădere dobora 
copacul crestat la rădăcină aflat mai Jos de el și așa mai departe. Se 
aplica legea dominoului. După ce toți copacii pregătiți erau 
doborâţi, se legau trei, patru bușteni cu două funii groase pentru a 
face un corp comun, iar sub ei se introduceau scânduri care aveau 
rolul de a ajuta la deplasarea buștenilor până la vale. Iarna, aceste 
scânduri se comportau ca niște sănii uriașe. După ce era pregătit 
totul pentru deplasarea buștenilor, se făcea o cărare prin pădure 
până la vale, apoi aceste sănii mari și grele erau împinse să alunece 
la vale. Când nu era zăpadă se puneau butuci rotunzi din loc în loc 
astfel încât sania să alunece la vale. Uneori muncitorii trebuiau să 
facă mici podeţe peste viroage pe care să treacă încărcătura. Munca 
era grea și deseori se produceau accidente în care muncitorii, fie își 
pierdeau viaţa, fie rămâneau invalizi. La aceasta se mai adăugau 
perioade ale unor epidemii (ca aceea de holeră, din anul 1866, când 
a murit o șesime din populaţia comunei) sau chiar ani de foamete 
(1848-1849, când a fost desfiinţată iobăgia în Bucovina, iar ţăranii 
proaspăt eliberați au refuzat să mai lucreze moșiile). 

După cum îmi povestea Rudich Gaschler, născut în anul 
1925 la Fiirstenthal, la sfârșitul secolului al XVIII-lea, comunitatea 
locală organizase și crease un fond, tip „Raiftfeisen”, de ajutorare al 
agricultorilor, muncitorilor forestieri, în general al tuturor familiilor 


6  CREŢAN Ileana, Putna de altădată, Ed. Simetria, Bucureşti, 2000, p.32 

lovite crunt de nevoi, administrat de Biserică, similar celui creat în 
Austria de către Friedrich Wilhelm Raiffeisen (1818-1888). 
Conform pr. Norbert Gaschler, cel care a introdus acest sistem de 
ajutor în comună a fost parohul Anton Czwaczka, el fiind chiar 
primul administrator al fondului. Comuna Fiirstenthal era prima 
localitate rurală din Bucovina în care era organizat acest fond tip 
„Raiffeisen”. Sursele de finanţare o reprezentau donațiile lunare ale 
celor mai înstăriți”. 

Și femeile cărora le mureau soții în accidente de muncă sau 
răpuși de boli primeau un ajutor bănesc pentru creșterea copiilor. 

Acest sistem de ajutor s-a dezvoltat de-a lungul anilor, 
devenind asociaţie de sine stătătoare, în anul 1935 având 400 de 
membri. Pentru că bărbaţii care lucrau la pădure lipseau mult timp 
de acasă, a fost necesar ca femeile să se ocupe de funcționarea 
acestui sistem de ajutor. Referindu-se la acest aspect, Franz 
Wiszniowski le menţionează pe soția fostului secretar al comunei, 
Albertina Malek, care era președinta asociaţiei și pe Barbara 
Straub, care era vicepreședinte. Asociaţia, pe lângă acordarea de 
ajutoare bănești pentru cei care sufereau accidente devenind 
invalizi, se ocupa de ajutorarea familiilor sărace, de ajutorarea 
văduvelor, dar şi de despăgubiri a proprietarilor în cazul în care le 
mureau vitele din cauza unor boli. Pentru susținerea întregii 
activități a fost instituită o zeciuială asupra veniturilor tuturor 
membrilor. Această zeciuială era colectată lună de lună de șapte 
casieri?. Într-un raport asupra activităţii asociaţiei întocmit de 


7  GASCHLER Norbert. „Schule, Kirche und Priester in Firstenthal”, În 
Fiirstenthal: eine deutsch-bohmische Gemeinde in der Bukowina, Josef Wild 
(ed), Ed. Landsmannschaft der Buchenlanddeutschen, Miinchen 1981, p. 20. 

8  WISZNIOWSKI Franz, „Die Entstehung der deutsch-bhmischen Siedlung 
Fiirstentha!”, În Fiirstenthal: eine deutsch-bâhmische Gemeinde in der 

Michel Straub și publicat în revista Farholischen Kirchenwacht nr. 
18 din 1938, se afirmă că datorită acestui sistem de într-ajutorare în 
caz de nevoie, gospodarii din comuna Fiirstenthal nu mai erau puși 
în situaţia de a vinde pământul sau animalele din ogradă pentru a-și 
acoperi necazul”. 

În anul 1889 fabrica de sticlă a ars din temelii și nu a mai 
fost reconstruită vreodată. O parte din cei rămași fără un loc de 
muncă s-au angajat la fabrica de cherestea a baronului Popper din 
Viena, iar cea mai mare parte au rămas să lucreze în domeniul 
forestier. 

În ciuda vieţii grele pe care au dus-o, numărul locuitorilor 
germani din Fiirstenthal a fost într-o continuă creștere, numărul 
nașterilor îl depășea pe cel al deceselor de trei ori. În spaţiul 
bucovinean era comuna cu familiile cu cei mai mulți copii. Familii 
cu opt copii era ceva obișnuit la Fiirstenthal, conform celor 
afirmate de Rebeca Hageman'!. Dacă iniţial erau 48 de familii cu 
mai puţin de 200 de suflete (1803), în anul plecării germanilor 
(1940) comuna avea 2400 de locuitori!!. Conform recensământului 
oficial din anul 1930, în comuna Voievodeasa numărul de locuitori 
se ridica la cifra de 1908, din care, 1823 erau germani, 66 erau 
evrei, 13 erau români, 4 erau poloni și 2 ruteni”. 

Conform celor povestite de Rudich Gaschler, în afara 
sistemului de ajutor în caz de nevoi, în comună se împământenise 


Bukowina, Josef Wild (ed), Ed. Landsmannschaft der Buchenlanddeutschen, 
Miinchen 1981, p.18. 

9 Ibidem, p.18. 

10 HAGEMAN Rebecca. /.c. 

11 WILD Josef, Ic., p. 12. 

12 Recensământul general al populației României din 29 decemvrie 1930, Vol. II, 
Monitorul Oficial, Imprimeria Naţională 1938, București 1938, pag. 356-359. 

și obiceiul ajutorării tinerilor care doreau să-și întemeieze o 
familie. În acest caz, după ce tinerii își anunțau intenţia de a se 
căsători, secretarul comunei organiza o clacă printre pădurari 
pentru procurarea de material lemnos necesar construirii casei, 
tâmplarii din sat făceau mobilierul strict necesar, iar ceilalți 
gospodari din sat aduceau, cei mai săraci găini sau rațe, iar cei mai 
înstăriți puneau mână de la mână și cumpărau vacă, cal și căruță. 
Bineînţeles că tot satul era invitat la nuntă, care ţinea între trei și 
cinci zile. Era ca un fel de lege, fapt confirmat și de Rebeca 
Hageman'?. 

Un alt aspect interesant al vieţii sociale din comună îl 
reprezenta modul cum se desfășurau alegerile pentru funcția de 
primar al comunei. Conform celor relatate de Josef Wild, cei care 
doreau să fie aleși erau trecuţi pe o listă, iar în ziua stabilită pentru 
alegeri, candidaţii se adunau în faţa primăriei fiind așezați pe o 
bancă. Gospodarii din comună treceau prin fața lor și rosteau 
frazele: „Tu nu ești bun de nimic!” sau „Tu ești bun!”. Cel care 
aduna cele mai multe laude era ales să conducă treburile obștii. 
Primul primar a fost ales Karl Stadler. Acesta a îndeplinit această 
funcție până în anul 1859. Urmașul acestuia, Johann Baumgartner, 
a îndeplinit această funcție până în anul 1888. Până la unirea 
Bucovinei cu Regatul României, primar a fost un nepot al lui Karl 
Stadler, Ferdinand Stadler. Până la plecarea germanilor au mai fost 
încă șase primari!?. 

După cum am mai scris, primii colonişti au primit din 
partea administrației materiale de construcţie pentru case şi anexe 
gospodărești şi șase prăjini de teren pe care au trebuit să-l 


13 HAGEMAN Rebecca. /.c., p.12. 
14 WILD, Josef. /.c., p.12. 

SI ia Se |: PB j | 
Model de gospodărie boemo-germană din Fiirstenthal. 
Sursa: Wild Josef - Fiirstenthal: eine deutsch-bohmische Gemeinde in der 
Bukowina. 


desțelenească. Josef Wild descrie primele gospodării germane, 
care, în ciuda faptului că familiile erau foarte numeroase, erau 
mici, fiind compuse dintr-o bucătărie şi o cameră, despărțite de un 
hol. Camera era şi dormitor şi sufragerie. În bucătărie era un cuptor 
cu plită la care se gătea mâncare. Lângă casă, lipit de zidul exterior, 
era un alt cuptor din cărămidă, mult mai mare, în care se cocea, 
săptămânal, pâine. Sub același acoperiș, în continuarea casei, era 
grajdul pentru animale şi şura, astfel că iarna sau când era vreme 
rea, gospodarii nu trebuiau să meargă în grajd prin zăpadă sau 
ploaie. Exista, de asemenea, un loc în podul caselor în care erau 
păstrate proviziile de cereale'î. După Primul Război Mondial 
vechile case au început să fie dărâmate, locul lor fiind luat de case 
mult mai mari, unele fiind din cărămidă. 

În primii ani de existenţă ai coloniei, ocupaţia de bază a 
locuitorilor era aceea de sticlari. Strâns legat de aceasta a apărut și 
aceea de muncitori de pădure și de producători de „potasă”, absolut 
necesară fabricării sticlei. După ce fabrica de sticlă a fost distrusă 


15 Ibidem, p.12. 

de un incendiu, ocupaţia de bază a devenit aceea de muncitori de 
pădure și de agricultori. Unii și-au găsit de lucru la fabrica de 
cherestea din Suceviţa aflată în proprietatea baronului von Popper 
din Viena. 

Aproape întreaga activitate economică și de comerţ, atât 
cel cu material lemnos, cât și cel alimentar și industrial era în 
mâinile celor câteva familii de evrei. Din cele câteva situații 
statistice, prezentate de Valerian Procopciuc în cartea Suceviţa și 
Voievodeasa, două localităţi bucovinene, reiese faptul că niciun 
evreu din Voievodeasa nu figura ca meseriaș, toţi fiind comercianți 
și proprietari de gatere, cârciumi, măcelării și mici prăvălii cu de 
toate. Evreul Hersch Adelstein era mare proprietar de fabrică de 
cherestea dotată cu un ferăstrău de apă și un ferăstrău acționat cu 
abur. Un alt proprietar de gatere cu trei circulare era evreul Max 
Anhauch. Adelstein Moses Ber era proprietar de cârciumă. Din 
statisticile pentru anul 1923, prezentate de Valerian Procopciuc, 
reiese faptul că în comună își desfășurau activitatea 18 negustori 
evrei și 17 meșteșugari (tâmplari, fierari, rotari, cizmari, croitori, 
morari şi măcelari). 

Unica moară comunală era a neamţului Michael Straub, 
care a avut-o în proprietate până la repatrierea sa din anul 1940'5. 
Fraţii Franz și Ferdinand Gaschler erau cunoscuţi ca fierari foarte 
pricepuţi, iar Johann Gaschler era proprietarul unui abator. 

Legat de măcelării, Rudich Gaschler îmi spunea că, la 
vremea aceea, măcelăria, de regulă, era amplasată lângă o apă 
curgătoare. Când se tăiau animalele, sângele se scurgea direct în 
pârâu. Tot cu apa de la pârâu se spălau și măruntaiele. Folosindu-se 
apa pârâului la spălat, acest lucru atrăgea peștii (boișteanul mai 


16 PROCOPCIUC Valerian. o.c., p. 179-180. 

ales) care găseau de mâncare în apă. 

În ceea ce privește sacrificarea animalelor, Elvira Felicia 
Montalion, născută Lăzărean, catolică din această comunitate, 
descendentă, pe linie maternă, din familia Johann Gaschler, 
proprietar al unui abator din această comună, mi-a relatat un fapt 
interesant: 

„Dacă venea cineva cu vreun vițel pentru tăiere, iar acel 
vițel se punea cu picioarele din faţă în genunchi, pentru ei era un 
semn de care se temeau. Această manifestare a animalului o 
interpretau ca o rugă a acestuia să-i fie cruțată viaţa. Renunţau la 
sacrificare spunându-i proprietarului să-și ia vițelul acasă pentru 
că ei nu-l taie”. 

Fiind o așezare plină de copii, chiar din primii ani de 
existență a coloniei s-a pus problema educaţiei tinerei generații. 
Conform relatărilor părintelui Norbert Gaschler, născut în anul 
1915 la Frătăuţii- Vechi, care activase, 
până la repatrierea sa din 1940, ca 
preot vicar în Parohia Romano- 
Catolică din Rădăuţi, primele clase 
primare au fost organizate încă din 
anul 1813, într-o casă particulară, 
după toate probabilitățile. Referindu- 
se la problema instruirii copiilor, 
părintele spune că în anul 1960, 
profesorul Erich Prokopowitsch a 
descoperit în Arhivele din Viena cel 
mai vechi document ce face referință 
la școala din Fiirstenthal. În acel 
document, pe care părintele l-a văzut, 


Pr. Norbert Gaschler 
Sursa: arhiva Lucian Geier 

scrie că în Fiirstenthal exista o școală „Trivialschule” dar nu era 
niciun învăţător. Aceasta se datora faptului că autorităților nu le era 
clar dacă pentru această colonie pur germană, învățătorul ar trebui 
să cunoască și limba moldovenească, așa cum era dispoziţia 
Comisiei de Studii (Studienkommission). După ani de negocieri s-a 
stabilit să se aducă un învățător din Transilvania care cunoștea 
limba română. În anul 1817 s-a renunțat la ideea aducerii unui 
învăţător din Transilvania, întrucât colonia era formată numai din 
cunoscători de limba germană. A fost numit învățător Karl 
Neumann”. 

Conform explicaţiei date de pr. Norbert Gaschler, școlile 
„Trivialschule” erau acele școli elementare în care religia era 
singura materie predată, cu ajutorul căreia se învăţa cititul și 
scrisul. Pe lângă arta cititului și al scrisului se mai învățau și 
elemente de aritmetică. 

În același document se mai afirmă că până în anul 1886 
sistemul școlar din Fiirstenthal funcționa ca școală elementară — 
„Trivialschule”, iar din acest an până în anul 1896 funcționa ca 
școală elementară de o clasă. Şcoală elementară de o clasă (sau mai 
multe), presupune deja un nivel superior școlilor elementare 
(Trivialschule), în care se învățau și alte materii (aritmetica, 
geografia, istoria, etc). Din anul 1897 funcționa ca școală 
elementară de trei clase, iar din anul 1904 ca școală elementară de 
patru clase. În anul 1894, se pare, a fost construită actuala clădire a 
școlii. Am folosit expresia „se pare”, întrucât, în jurul datei 
construirii actualei clădiri a școlii, mai multe surse consultate dau 
ani diferiți. Josef Wild menţionează ca dată anul 190%, 


17 GASCHLER Norbert. o.c., p. 20. 
18 Ibidem. 

Schematismus Der  Griechische-Orientalischen  Bukowiner 
Diocesse fiir das Jahr 1904, editat la Cernăuţi, menţionează ca an 
al zidirii școlii anul 1894, iar Hauprbericht und Statistik iiber das 
Harzogthum Bukowina fiir die Periode vom Jahre 1862-1871, 
editat la Lemberg în anul 1872, menţionează anul zidirii 1864. 


Școala Gimnazială din Voievodeasa. 
Sursa foto: colecţia autorului. 


Valerian Procopciuc notează că anul 1894 a fost stabilit, de 
comun acord între conducerea școlii din anul 1994 și conducerea 
administrativă a comunei Suceviţa, ca fiind cel real. În baza acestui 
acord, în anul 1994, a fost sărbătorit centenarul școlii”. După 
căderea comunismului au mai fost construite încă două corpuri de 
clădire, pentru clasele V — VIII în 1991 și pentru clasele primare în 
anul 2009, în urma unui proiect derulat prin Banca Mondială. 


19 PROCOPCIUC Valerian. o. c., p. 207. 

Germanii sunt un popor, care, în afară de muncă, știe să se 
distreze. Fiind o așezare oarecum izolată de influenţele exterioare, 
locuitorii și-au păstrat obiceiurile străvechi, aduse din Bohemia lor 
natală. În spirit, credință, tradiţii și valoare au rămas același popor 
de oameni ai pădurilor din Bohemia dragă lor, pe care au trebuit s- 
o părăsească din cauza sărăciei. Pentru ei munca nu reprezenta un 
scop în sine, ci un mijloc de asigurare a securității și al confortului 
vieții de zi cu zi. Muzica, dansul și berea reprezentau esenţa 
vieţii”. Sărbătorile religioase au reprezentat întotdeauna un motiv 
de a organiza baluri. Nunţile, care ţineau până la cinci zile și la care 
participa tot satul, erau, de asemenea, un prilej de distracţie. 
Pompierii de la Detașamentul de pompieri voluntari erau și 
membrii fanfarei locale, nelipsită de la nunţi, botezuri sau de la 
balurile (Fasching) organizate înainte de Postul Crăciunului și de 
Postul Mare. În repertoriul actual al corului Liedertafel al Uniunii 
Germanilor Bucovineni din Rădăuţi sunt cântece ce au ca temă 
pădurea cu frumuseţile sale. De asemenea, pentru mulți germani 
era o cinste să cânte în corul bisericii. Pr. Josef Ettmayr, fiind un 
talentat muzician, în perioadele în care lucrase în această parohie, 
alcătuise un cor bisericesc deosebit, care era capabil de a cânta 
mise liturgice cu ocazia marilor sărbători. 

Începând din anul 1889 în comună ia ființă un cabinet de 
lectură - Leseverein care avea la început 138 de membri”!. Ulterior, 
la îndemnul parohului Anton Czwaczka, tineretul înființează 
Societatea tineretului catolic german, care, în anul 1913, împreună 
cu organizațiile similare de tineret din celelalte localități cu 


20 HAGEMAN Rebecca. o. c., p.14. 
21 Arhivele Statului Suceava, Fond Prefectura Judeţului Rădăuţi, dosar nr 
40/1923, f.65. 

populaţie germană au constituit, la Rădăuţi, Uniunea tineretului 
catolic german din Bucovina — Landesverband der kath. deutschen 
Jugend”?. 

Comunitatea germană era unită, existând aici chiar un 
obicei ca bărbaţii să-și facă prieteni de-o viață. Era vorba de un fel 
de frăţii, numite „Briiderschaft” în germană, încheiate între 2 sau 3 
bărbați. Odată încheiată această frăție așteptările erau mari. 
Partenerii trebuiau să se ajute în situaţiile grele”. 

În privința moralității, membrii comunității erau judecați 
după normele etice comunitare, puternic înrădăcinate în conștiința 
germanilor din Bohemia. Rudich Gaschler îmi spunea că până la 
unirea Bucovinei cu România în comună nu exista post de polițist 
sau de jandarm. Nu era necesar. Totuși, uneori, se iscau certuri. 
Conform relatărilor, lângă primărie era amenajat un fel de arest 
unde erau aduși cei care aveau ceva de împărțit şi lăsați până 
dimineaţa. Dimineaţa, dacă peste noapte se împăcau, erau eliberați. 
Dacă nu, atunci se forma o comisie din cei mai respectaţi 
gospodari, care trebuiau să judece și să afle la cine stătea dreptatea. 
Pe vremea aceea nu era notar. Ceea ce hotăra acea comisie era scris 
pe o hârtie și era lege pentru amândoi. Dacă era un caz mai greu, 
mai complicat, se apela la Judecătoria de la Rădăuţi sau la cea de la 
Cernăuţi. 

După unirea Bucovinei cu regatul României comuna 
Firstenthal şi-a schimbat numele oficial în Voievodeasa. Totuși 
mulți ani, chiar până la plecarea germanilor, în anul 1940, atât 
localnicii, cât și cei din satele vecine foloseau vechiul nume. 


22 WISZNIOWSKI Franz, Radautz, die deutscheste Stadt des Buchenlandes, 
[s.n.], Waiblingen, 1966, p. 263. 
23 HAGEMAN Rebecca. o. c.,p.14. 

De-a lungul existenţei sale, comunitatea din Firstenthal a 
fost vizitată de mai multe ori de împărații imperiului, iar după 
unirea cu Regatul României de către regii României. 

În luna august 1817, împăratul Francisk 1 şi soţia sa, 
Carolina Augusta, au efectuat o vizită în Bucovina, oprindu-se la 
Rădăuţi unde era şi o herghelie de cai. În ziua de 9 august a vizitat 
şi comuna Fiirstenthal”. 

În anul 1851, în perioada 24-26 octombrie, împăratul Franz 
Joseph I, împreună cu suita a participat la partidele de vânătoare, 
organizate în pădurile Voievodesei de contele Hardegg, general de 
cavalerie şi inspector la Herghelia Rădăuţi. Ziarele vremii notau 
bucuria ţăranilor care alegau de prin toate părțile ca să-l salute cu 
tot entuziasmul pe Majestatea Sa, cum se ridicau arcuri de triumf la 
intrarea în localităţile aflate în drumul călătoriei. Franz 
Wiszniowski, în cartea sa Radautz, die deutscheste Stadt des 
Buchenlandes — Rădăuţi, cel mai german oraş din Bucovina, redă 
fragmente, dintr-un articol publicat în ziarul Wiener Zeitung din 
data de 4 noiembrie 1851, despre acest eveniment deosebit pentru 
întreaga Bucovină: 

„În zilele de 24, 25 şi 26 octombrie s-au organizat 
vânători magnifice în pădurile din Valea Voievodesei. Nobilimea 
locală, cât şi clerul erau întotdeauna invitaţi la masă. Seara, 
Majestatea Sa se dedica chestiunilor de serviciu. Acorda audienţe 
sub cerul liber, entuziasmându-i pe toți prin blândeţea cu care se 
adresa ţăranilor, cărora le îngăduia să se apropie mult de el. Cât 
timp a participat la partidele de vânătoare, Majestatea Sa a locuit 
în casa comandantului hergheliei din Rădăuţi. Seara erau 
organizate spectacole de dansuri şi cântece cu acompaniament 


24  WISZNIOWSKI Franz, o. c. p. 19. 

instrumental al diferitelor naţionalităţi din Bucovina, pe care 
Majestatea Sa a binevoit să-i aprecieze foarte mult”. 
Acelaşi împărat a mai participat la o altă partidă de 


vânătoare în pădurile Voievodesei în perioada 1-3 iulie 1855%. 


La 9 iulie 1887 comunitatea din 
Firstenthal a fost vizitată de prințul 
moştenitor al coroanei austro-ungare, 
arhiducele Rudolf de Habsburg, în 
drumul său spre Mănăstirea Suceviţa. 
În cinstea trecerii sale, locuitorii din 
această comună au ridicat un obelisc 
din piatră al cărui vârf se încheia printr- 
o coroană împărătească, dispărută fiind 
în zilele noastre. Revista Politică, 
revistă ce apărea la Suceava, nota, la un 
an după vizita arhiducelui, referindu-se 
la ridicarea pe cheltuiala sticlarilor din 
Furstenthal a unei coloane din piatră, 
următoarele: „În aducere aminte de 
presența Alteţei Sale, principele de 
coroană Rudolf, în Bucovina, fu ridicat 
un monument în Voievodeasa, lângă 
sfânta mănăstire Suceviţa”. 

După unirea Bucovinei cu 
România, prin Fiirstenthal (acum numit | Obeliscul lui Rudolf 

, ; Sursa: arhiva autorului 
oficial Voievodeasa) au trecut, la data 


25 Ibidem, p. 28. 

26 Ibidem, p. 32. 

27 COSOVAN Tiberiu, „Obeliscul lui Rudolf de Habsburg”, În „Monitorul de 
Suceava”, Anul XV, Nr. 166, 17 iulie 2010. 

de 19 mai 1920, în drum spre Mănăstirea Suceviţa, regele 
Ferdinand împreună cu regina Maria”. 

Toată această viaţă liniştită avea să fie spulberată curând. 
În anul 1933, în Germania ajunge la putere Adolf Hitler, care dorea 
crearea unei Germanii Mari, în care să fie adunate toate 
comunităţile germane izolate (Volksdeutsche) care trăiau în diferite 
țări europene: Uniunea Sovietică, România, Letonia, Lituania, 
Bulgaria, lugoslavia, Ungaria şi Italia”. Pentru realizarea acestui 
obiectiv a încheiat convenții cu statele pe teritoriul cărora se găseau 
minorități germane izolate. 

După semnarea la 22 octombrie 1940 a convenției româno- 
germană privitoare la repatrierea populaţiei de origine germană din 
Bucovina de Sud şi Dobrogea, la Bucureşti a fost înfiinţat Biroul 
de Repatriere - Deutsche Abwicklungsstelle — DAS, cu sarcina de a 
organiza repatrierea familiilor germane din Bucovina, Dobrogea și 
Basarabia. Această operaţiune, numită „/eim ins Reich!” (Înapoi 
în Imperiu!), a fost coordonată de VoMi (Hauptamt Volksdeutsche 
Mittelstelle — Oficiul de regrupare a etnicilor germani din 
străinătate), inițiată fiind de către autorităţile hitleriste la dorinţa lui 
Hitler, după cum afirmam ceva mai devreme. 

În lunile premergătoare repatrierii în multe familii s-au 
iscat frământări. Părinţii nu doreau să-şi lase averea şi să plece în 
necunoscut, tinerii în schimb, doreau să plece sperând la o viaţă 
mai bună. Peste toate însă domnea multă tristeţe. Până la sosirea 
comisiei de repatriere, mulți germani nu credeau în posibilitatea 
strămutării lor. 

La începutul lunii noiembrie au fost înfiinţate în judeţul 


28 WISZNIOW SKI Franz, o. c. p. 45. 
29 S$MID loan, o. c.,p. 78. 


23 


Ioan Şmid 


Rădăuţi șapte centre de repatriere. Indicativul centrelor (19 la 
număr) din întreaga Bucovină de Sud era Sbu (de la 
Sudbukowina). La Firstenthal a fost înființat Centrul nr. 5, care a 
început imediat să-i înregistreze pe solicitanți. Se făcea o verificare 
sumară a apartenenţei la etnia germană a solicitantului şi i se 
elibera biletul de repatriere. Verificarea se făcea după registrele de 
naşteri, botez, căsătorie şi decese ale parohiei. Imediat ce primeau 
biletul de repatriere, cei în cauză trebuiau să-şi facă bagajele și să 
vină la Rădăuți pentru îmbarcare în trenurile speciale. 

Pentru Fiirstenthal au fost rezervate cinci trenuri, care au 
plecat la următoarele date: 22, 24, 26, 29 noiembrie și 2 decembrie 


1940. Destinația acestor trenuri era 
regiunea Schwaben. Conform 
registrelor întocmite de Oficiul de 
regrupare a etnicilor germani din 
străinătate — VoMi, din Fuirstenthal 
au plecat 2530 de etnici germani. 
La acest număr se mai adaugă 265 
de etnici din Marginea și 59 din 
Suceviţa”. 

Despre momentele acelea 
de despărțire de locurile natale, 
dureroase pentru cei mai în vârstă, 
Elvira Felicia Montalion îmi po- 
vestea că, la plecare, bunicul a luat Johann Gaschler, bunicul Elvirei 
crucea din capelă. Trebuie să men- | Montalion, proprietarul abatorului. 
ționez faptul că bunicul, Johann Sursa: colecţia familiei Montalion. 


30 KOSIUL Willi, Die Bukowina und ihre Buchenlanddeutschen, Vol. IL, Ed. 
Reimo Verlag, Oberding, 2011, pp. 410-412. 

Gaschler, a fost căsătorit cu Paulina și au avut 13 copii. Mama 
Elvirei Montalion, Ana, era cea mai mică. 

„La gară, la Rădăuţi, bu- 
nicul de plâns nu mai putea vor- 
bi. Îi părea rău că pleacă din 
Fiirstenthal și că o lasă pe mama 
aici. Mama era cea mai mică și 
la 16 ani se căsătorise cu un ro- 
mân, Bișca Vasile, care era șef de 
district. A fost o căsătorie din 
dragoste. 

Cum spuneam, la gară, 
bunicul scoase din geamantan a- 


ceastă cruce și o dă mamei ca să 
0 păstreze ca amintire că, pe a- 
ceste locuri au trăit cândva nem- 
ţii. Mama a ascuns-o în pod ca să 
nu O găsească rușii când au venit 


Pi P Crucea din fosta capelă din 
MAE a Firstenthal. 


În zilele noastre, această | Sursa foto: colecţia autorului. 
cruce a fost donată comunității de 
către familia Montalion. Recondiţionată la ideea și sub coordona- 
rea părintelui dr. Eduard Ferenţ, această cruce se păstrează în Ca- 


pela Învierii. 

Odată ajunşi în Germania, repatriați au fost adunaţi în la- 
găre de refugiați unde au stat o perioadă de câțiva ani. Aceste lagă- 
re erau organizate în hale vechi şi mari, mănăstiri, cantine, interna- 
te, iar condiţiile nu erau prea bune. Unii dintre acești refugiați au 
ajuns să regrete faptul că au plecat și au lăsat gospodării frumoase 

aici în Bucovina. 

În perioada cât au stat în lagăre au fost clasificați, în 
funcţie de puritatea originii germane şi loialitate politică, în două 
categorii: categoria A — nesiguri (necorespunzători) și categoria O 
— siguri. În funcţie de aceasta, cei din categoria O erau repartizaţi 
în localităţile aflate pe teritoriile Poloniei ocupate), iar cei din cate- 
goria A în Vest (Altreich)”. 

Celor repartizaţi în regiunile poloneze nu li se îngâduia să 
participe la sfintele Liturghii duminicale în bisericile în care 
celebrau preoți polonezi. În Polonia ocupată, în anumite locuri 
publice erau afișe în care se spunea că acest loc este numai pentru 
germani sau numai pentru polonezi. 

După încheierea operațiunii „Heim ins Reich! ”, în parohia 
Furstenthal au mai rămas 7 familii la centru, 13 familii la Suceviţa 
şi 3 familii la Marginea”. 

Odată cu plecarea germanilor, aș putea spune că în 
totalitatea lor, Firstenthal a încetat să mai existe după 138 de ani 
de la fondarea sa. Chiar dacă oficial, după unirea Bucovinei cu 
Regatul României, localitatea avea deja un alt nume, cel de 
Voievodeasa, în popor s-a folosit în continuare vechea denumire. 

După anul 1940 urmează o nouă recolonizare a locului, de 
această dată cu populaţie românească venită în special din Suceviţa 
și Marginea. Această ocupare, dar și distrugere în același timp, a 
fostelor proprietăți germane s-a făcut în multe cazuri în mod 


31 GASCHLER, Norbert, „Die Umsiedlung der Buchenlanddeutschen im 
Spătherbst 1940 und ihre Folgen fiir die Katholiken und ihre Priester aus 
Bessarabien, der Bukowina und der Dobrudscha”. În „Analele Bucovinei”, 
anul XVII, nr. 1, Ed. Academiei Române, Bucureşti. 2010, p. 340. 

32 Arhiva Parohiei Romano-Catolice din Rădăuţi, Adresa către Episcopia Iași, 
nr. 46/14.01.1941. 

nelegal și prin forță. O imagine a acestor fapte este prezentată de 
Sabin Manuilă în şedinţa Consiliului de Miniştri ai României din 
10 octombrie 1944: 

„Aceste proprietăţi au fost dintre cele mai frumoase şi au 
fost complet distruse. Imediat se reped cei din satele din 
împrejurimi şi devastează nu numai averea mobilă dar chiar şi 
averea imobilă, scot uşile, ferestrele şi iau tot ce poate fi demontat. 
Aceasta constituie nu numai o pagubă dar face o impresie 
detestabilă şi aruncă o umbră foarte rea asupra capacității de 
administrare a organelor statului român ">. 

La data de 1 aprilie 1942, comuna Voievodeasa este 
transformată în sat și intră în componența comunei Suceviţa. 

De abia după terminarea războiului, în anul 1945, este 
oficializată șederea noilor familii în fostele gospodării germane sub 
formă de despăgubire și împroprietărire a familiilor a căror case au 
fost distruse de război. 

Conform datelor Direcţiei Judeţene a Arhivelor Statului, 
fond Prefectura judeţului Rădăuţi, în anul 1946 au intrat în 
proprietatea statului 333 imobile și bunuri care aparținuseră 
germanilor repatriați din Voievodeasa și Suceviţa”. De asemenea, 
în proprietatea Statului intră clădirile şcolii, primăriei, a societății 
germane Leseverein, moara şi abatorul. 

În anul 1944, odată cu eliberarea Poloniei, toţi germanii 
care au primit domiciliul pe teritoriul Poloniei ocupat de germani 
au fost obligați de noile autorități poloneze și de sovietici să se 
întoarcă în regiunile natale. Mai mult, în urma Conferinței de la 


33 BANU Florian, Activitatea Casei de Administrare şi Supraveghere a 
Bunurilor Inamice (1945 - 947), în “Xenopoliana”, VII, 1- 2/1999, p. 48. 
34  HRENCIUC Daniel, Între destin şi istorie: Germanii în Bucovina (1918- 
2012), Editura Argonaut, Cluj Napoca, 2013, p.265. 

Postdam din 1945, au fost hotărâte expulzările în masă ale 
germanilor bucovineni colonizați de regimul hitlerist pe teritoriile 
poloneze sau cehoslovace. A urmat o perioadă de grele încercări 
pentru aceste familii. Mulţi germani s-au prăpădit în acest nou 
refugiu, împușcați fiind de soldaţii ruși sau omorâţi de polonezii 
care se reîntorceau din pribegie. Supraviețuitorii, în majoritatea lor, 
au ajuns în regiunile Salzgitter, Hanovra și Bavaria. Doar câteva 
familii sau reîntors în Bucovina. Conform Arhivelor Statului din 
Suceava, Fond Primăria Suceviţa, Dosar nr. 19/1945, ar fi vorba de 
cinci familii. Pentru ei a urmat o perioadă extrem de grea. Nu mai 
aveau cetățenie română şi nu mai posedau proprietăţile, care le-au 
fost preluate de statul român în baza acordului de repatriere din 
1940. Consideraţi fiind ca reprezentații unui popor învins, prin legi 
potrivnice lor, pierd toate drepturile cetăţeneşti. Reforma agrară din 
1945 prin care li se iau toate proprietăţile agricole deţinute îi 
sărăcește cumplit. Dureros este că în acea perioadă ei erau 
consideraţi cetăţeni străini, toleraţi pe teritoriul României. Erau 
unii lideri comuniști, care, în anul 1946, propuneau chiar 
expulzarea totală a minorităţii germane din România. 

După semnarea la Moscova, la 12 septembrie 1944, a 
Convenţiei de Armistiţiu, sovieticii au solicitat guvernului român 
lista cetăţenilor de etnie germană, care urmau a fi deportați în 
URSS, „pentru a ajuta la efortul de reconstrucţie ”. Ordinul de 
deportare avea în vedere toți bărbaţii cu vârstele cuprinse între 17 
și 45 de ani și toate femeile cu vârste între 18 și 30 de ani. Frau 
excluse numai femeile gravide, cele cu copii de sub un an și 
persoanele inapte de muncă”. 


35 RUSNAC Mircea. Deportarea germanilor în Uniunea Sovietică (1945) [on- 
line], http://istoriabanatului.wordpress.com, 17 iunie 2009, accesat 30 

Elvira Felicia Montalion îmi povestea că mama ei a trăia 
momente de groază când soldaţii ruși descindeau în gospodăriile 
oamenilor în căutarea etnicilor germani care se sustrăgeau de la 
deportare. Aceeaşi groază a trăit-o şi când satul a fost evacuat la 
Vârfu Câmpului, judeţul Botoşani. lată ce spune: 


„Primul soţ al mamei a mu- 
rit de comoţie, dar nu mai știu anul, 
iar mama a rămas văduvă. A urmat 
evacuarea la Vârfu Câmpului. În 
primăvară se întâmpla aceasta. 
Mama îmi povestea că dormeau într- 
o şură la cineva, pe nişte scânduri. 
Din cauza frigului mama s-a îmbol- 
năvit de TBC. 

Mama îmi povestea că în pe- 
rioada refugiului deseori veneau sol- 
daţii ruşi în căutare de femei şi de 
germani care se sustrăgeau deportă- 
rii în Siberia. Mama fiind tânără, cu 
păr creţ şi ochi albastri trebuia, de 
fiecare dată, să găsească o modali- 


Ana Lăzărean, fiica lui Johann 
și a Paulinei Gaschler. Mama 
doamnei Elvira Montalion. 
Sursa foto: colecţia familiei 
Montalion. 


tate de a se ascunde. Odată a rugat nişte femei din sat să-i dea 


haine ţărăneşti şi o broboadă mare cu care şi-a învelit capul ca să 


se creadă că este o ţărancă oarecare. Cei cu care era împreună 


ştiau că ea, când se trezea din somn, vorbea nemțeşte, sau se ruga 
nemțeşte. Şi atunci o preveneau din timp, sau o ascundeau dacă 


octombrie 2010, la URL: 


http://istoriabanatului.wordpress.com/2009/06/17/mircea-rusnac-deportarea- 
germanilor-in-uniunea-sovietica-1945-cu-referire-speciala-la-banat. 

vedeau soldaţi prin preajmă. Perioada războiului a fost foarte 
grea și stresantă pentru ea. De multe ori, chiar când locuia în casa 
părintească, trebuia să se ascundă în bufetul din bucătărie, «cre- 
denţ» cum i se mai spune aici prin sat, în spatele oalelor. Ea fiind 
mică de statură încăpea ”. Doamna Elvira mi-a arătat acel bufet 
care este păstrat cu grijă în casa părintească. Mama ei s-a 
recăsătorit în anul 1944 cu Lăzărean lon, care se întorsese de pe 
front. Cu acest de al doilea soț a avut două fete: Elvira şi 
Magdalena. 


li 


ZARA Aaa adi E a di n mape A SA ter A ii 
te iiati ia i? 20 Dl dă 3 Îi A 


Familia Mircea și Elvira Montalion. 
Sursa foto: colecţia familiei Montalion. 


Mircea Montalion, soţul doamnei Elvira este fiul părintelui 
ortodox Octavian Niveld (Nieweld, în limba germană), născut la 
Iurcăuţi (lângă Cernăuţi). În urma ocupării părţii de nord a 
Bucovinei, familia preotului Niveld se refugiază în Transilvania 
lucrând în mai multe parohii ortodoxe. Nu a reușit să se acomodeze 

cu viaţa de aici, suferind mult din pricina relaţiilor reci pe care le-a 
avut cu populația maghiară. După cum îmi povestea fiul părintelui, 
circula printre maghiari un fel de listă cu românii care ar fi trebuit, 
la o adică, lichidaţi. Conștient fiind de faptul că oricând i se poate 
întâmpla ceva, l-a dat pe fiul său, Mircea, spre adopţie, cumnatei 
sale Maria Montalion din Turnu Măgurele. Vacanţele, Mircea și le 
petrecea la părinţii naturali. Începând din anul 1960, părintele 
Niveld primește spre pastoraţie parohia Suceviţa. În anul 1964 este 
mutat în parohia Bălinești-Rădăuţi. În anul 1967 se pensionează și 
se mută la București, pentru a fi mai aproape de fiul său, Mircea. 

O altă dramă a 
fost a familiei Stadler 
Mathias și Varvara, 
părinții lui Ernst-Adolf, 
care, ca şi celelalte fa- 
milii germane din sat, a 
plecat în Germania în 
toamna anului 1940. La 
scurt timp, Mathias a 
fost luat pe front, iar 
Varvara l-a născut pe 
Ernst-Adolf în lagărul 
din Schwangau. În 1945 
s-a întors în România 
împreună cu mama sa și 
fratele mai mare, Al- 


ă i i ia Ernst-Adolf și Paraschiva Stadler. 
fred. Ajunși în Voievo- Sursa foto: colecția autorului. 


deasa și-au găsit casa 
distrusă. Mama, crezând 

că primul ei soţ s-a prăpădit pe front s-a recăsătorit cu Baumgart- 
ner, bun cunoscător de limbă rusă. Acest fapt i-a ferit de a fi depor- 
taţi în lagărele din URSS. Abia după mulți ani a aflat că, de fapt, 
primul ei soţ trăia în Germania. Ernst-Adolf Stadler nu s-a mai în- 
tors în Germania. S-a căsătorit cu Paraschiva cu care a avut patru 
copii, doi fiind stabiliți în Germania. 

Şi-a cunoscut tatăl natural de abia în anul 1995, când a că- 
lătorit în Germania. În anul 2013, în biserica parohială din Rădăuţi, 
familia Ernst-Adolf și Paraschiva Stadler a sărbătorit jubileul de 
aur de la căsătorie. 

În deplasările mele de documentare la Voievodeasa, dese- 
ori l-am întâlnit pe Ernst-Adolf făcând curat în biserică și în afara 
ei, pregătind-o pentru sfânta Liturghie de duminică. O face cu mul- 
tă pasiune și dăruire: „Este ceea ce pot face eu pentru Dumnezeu și 
casa sa”, îmi spunea domnia sa privind cu mândrie spre biserică. 

Cum afirmam ceva mai devreme, odată cu plecarea 
germanilor, aproape în totalitatea lor, Firstenthal a încetat să mai 
existe. Satul, repopulat cu familii românești, a păstrat, pentru un 
timp, aerul german datorită caselor tipic germane. În zilele noastre 
mai sunt case construite încă dinainte de război, case vechi și 
trainice. Din păcate, mica industrie care era aici, reprezentată prin 
ateliere de stolerie, fierărie, potcovărie, moară şi abator, a dispărut. 
În perioada comunistă nu a mai existat nici un fel de industrie. 
Majoritatea sătenilor au lucrat la fabrica de cherestea de la Suceviţa 
sau la fabricile din Rădăuţi. 

După căderea regimului comunist în decembrie 1989, viaţa 
economică a localităţii s-a schimbat. În sat s-au deschis patru 
gatere și un complex turistic. Unul dintre aceste gatere (cel de 
lângă biserica catolică) aparține familiei Zaremba. Fac aici o mică 


32 


Fiirstenthal ieri, Voievodeasa azi 


Gaterul familiei Zaremba. cc 
Sursa foto: colecţia autorului. 


paranteză: despre familia Ionel și Lenuţa Zaremba vom scrie mult 
în capitolele ce urmează, întrucât destinele acestei frumoase familii 
se împletește strâns cu viaţa bisericii locale. 

Ionel Zaremba s-a născut la Voievodeasa la data de 15 au- 
gust 1955, din părinţii Vasile şi lozefa Zaremba. Tatăl, Vasile, era 
de confesiune ortodoxă, născut din părinţii Titus şi Avramia Zarem- 
ba. Mama, lozefa, provine din familia catolică germană Ferdinant 
şi Rozalina Gaschler. 

Lenuţa Zaremba s-a născut în Marginea la data de 27 fe- 
bruarie 1961, din părinţii, de confesiune ortodoxă, Costache şi Ana 
Guşu, născută Joltea. 

Soții lonel şi Lenuţa Zaremba au împreună trei copii: 
gemenii Ionel şi Răduţu şi Ferdinant. lonel este căsătorit cu 
Daniela şi au împreună doi copii: Daniel şi Delia-lrina. Răduțu este 

i! 


SII! 


Ionel Zaremba. Sursa foto: colecţia autorului. 


Familia Zaremba. Pe ultimul rând avem: Ferdinant și Ionel. 
Pe rândul din mijloc avem: Răduţu, Tiberia, Lenuţa, Daniela și Ionel. 
Copiii: Raul-loan, Roxana-Tania, Daniel și Delia-Irina. 

Sursa foto: colecția autorului. 

căsătorit cu Tiberia-Angelica şi au împreună trei copii: Roxana- 
Tania, Denisa-Elena şi Raul-loan. Ferdinant nu este căsătorit. 

Tot familiei Zaremba aparține și Complexul turistic „„Voie- 
vod”. Acest complex a fost deschis la 25 septembrie 2011 în cadrul 
unei ceremonii religioase la care au luat parte: pr. dr. Eduard Fe- 
renţ, pr. losif Păuleţ — decan de Suceava, pr. losif Răchiteanu — pa- 
roh la Rădăuţi și pr. lulian Kropp — paroh la Răducăneni și originar 
din Rădăuţi. 

Complexul turistic are o capacitate de 84 locuri în 36 ca- 
mere, sala de fitness, piscină, saună, două săli de conferinţă, loc de 
joacă pentru copii, teren de sport, pârtie de schi, sală de agrement 
cu patru piste bowling, masă de billiard, masă de tenis, minidarts şi 
masă de fotbal. 


Complexul turistic si /oievod” din Voievodeasa. 
Sursa foto: colecţia autorului. 


Interesant este mesajul cu care își întâmpină complexul 
clienții, mesaj scris pe treptele de la intrare: 

E] 


„Siste, viator et accipe solatium corporis et animi” 
„Banul trebuie să circule. Investind în locurile de agrement, 
contribuim la refacerea puterilor sleite.” 


E] 


„, VIATOR, ET ACCIPE SOLA! 


E SIRIEI a tii 
Mu uuu BANUL TREBUIE SA CI 


Na  INVESTIND IN LOCURILE DE AC 


CONTRIBUIM LA REFACEREA PU 


> 
Complexul turistic „ Voievod”. Mesajul de bun venit pentru turiști. 
Sursa foto: colecţia autorului. 


Complexul turistic „Voievod”. Loc de joacă pentru copii. 
Sursă foto: colecţia autorului. 

Moment de la ceremonia de sfințire a Complexului turistic 
„Voievod”. În imagine: pr. lulian Kropp, pr. dr. Eduard Ferenţ, pr. 
Iosif Răchiteanu și pr. Iosif Păuleţ. 

Sursa foto: colecția autorului. 


> 


E e a 
Moment de la ceremonia de sfințire a Complexului turistic 
„Voievod”. Sursa foto: colecţia autorului. 

Complexul turistic „Voievod” - căbănuţele. 
Sursa foto: colecţia familiei Daniela și Ionel Zaremba 


Complexul turistic „Voievod”. Imagine de ansamblu. 
Sursa foto: colecţia autorului. 

Complexul turistic „Voievod”. Imagine din interiorul hotelului. 
Sursa foto: colecţia familiei Daniela și lonel Zaremba. 


Sfântul Rochus (cu faţa spre complex) 
Icoană amplasată pe un monument de 
marmură aflat la intrare în perimetrul 
Complexului turistic „Voievod”. 
Sursa foto: colecţia autorului. 

Sfânta Fecioara Maria cu pruncul 
Isus. Icoană amplasată pe cealaltă faţă 
a monumentului. Dedesubt este urmă- 
torul text luat din Sf. Alois Scrosoppi: 
„Cu mare încredere îndreaptă-te spre 
Maria în orice necesitate”. Anul 
mântuirii — 2008. 

Sursa foto: colecţia autorului. 


Parohia Romano-Catolică din Fiirstenthal 


În primii ani după stabilirea coloniștilor germani în această 
frumoasă vale, serviciul religios le era asigurat de către capelanul 
de Andrăsfalva (Măneuţi), pr. Nârzisus Lindemann. În sprijinul 
acestei informaţii părintele Norbert Gaschler povestește, într-unul 
din articolele sale despre istoria bisericilor din Bucovina, că pr. 
Nârzisus Lindemann a venit de la Andrăsfalva, călare 20 de km, 
pentru a oficia, la data de 27 iulie 1805, cununia religioasă între 
tinerii Reitmaier și Pollman, conform fotocopiei certificatului de 
căsătorie aflat în posesia sa*. În acea perioadă liturghiile se ţineau 
din când în când, preotul venind doar în situații speciale (nunţi, 
botezuri, înmormântări sau mari sărbători). 

Cu trecerea anilor, crescând numărul coloniștilor catolici în 
zonă, s-a pus problema unei prime organizări bisericești. Astfel, la 
data de 27 iunie 1811, printr-un decret imperial, este creată Parohia 
Romano-Catolică Vicovu de Jos, care, ca întindere, era destul de 
mare. De ea aparțineau catolicii din Brodina, Falcău, Seletin, 
Althiitte, Karlsberg (Gura Putnei), Putna, Furstenthal, Suceviţa și 
Marginea. În total număra 795 de catolici. Deși exista din punct de 
vedere administrativ, niciodată nu a avut vreun preot numit, nici ca 
administrator și nici ca paroh. 

Catolicii din Fiirstenthal au încercat să rezolve această 
lipsă a unui preot, prin negocieri cu capelanul de Cacica, pr. Jakob 


36 GASCHLER Norbert. „Schule, Kirche und Priester in Fiărstenthal”, În 
Fiirstenthal: eine deutsch-bohmische Gemeinde in der Bukowina, Josef Wild 
(ed), Ed. Landsmannschaft der Buchenlanddeutschen, Miinchen 1981, p. 21. 

Bogdanowicz. Printr-un acord stabilit la data de 6 februarie 1811 i- 
au acordat și o subvenție anuală de 100 de guldeni pentru efortul de 
a veni 30 km și de avea grijă de ei”. 

Prin decretul imperial din 19 aprilie 1821 Parohia Vicovu 
de Jos a fost împărţită în două parohii mai mici: Karlsberg (Gura 
Putnei) și Fiirstenthal (Voievodeasa). În momentul înființării Paro- 
hiei Romano-Catolice din Fiirstenthal aceasta număra 384 de sufle- 
te. Administratorul parohiei a fost numit pr. iezuit John P. Guille- 
maint. Născut în localitatea Wavre (Belgia) a activat ca misionar 
iezuit în Rusia, printre germanii din Katharinenstadt, pe Volga, în- 
tre anii 1805-1820. În perioada cât a activat acolo a construit și o 
biserică din lemn. La Firstenthal a venit însoţit de fratele de cre- 
dință Clemens Hillebrad, care era de meserie tâmplar. 

În ceea ce privește anul edificării primei capele în această 
comunitate acesta nu poate fi stabilit cu certitudine. În faţa actualei 
biserici zidite este un monument în formă de cruce pe postamentul 
căruia este o inscripţie cu următorul conţinut: 

„ Monumentum altaris ecllesiae veteris ligneae aedificatae 
anno 1822, abolitae anno 1865”. 

În traducere: 

„Monumentul altarului vechii biserici din lemn, edificată 

în anul 1822 și dărâmată în anul 1865”. 


Totuși, părintele Norbert Gaschler, cercetând dezvoltarea 
ecleziastică a Bucovinei în timpul administrației austriece, a 
descoperit în Arhivele de Stat din Viena un raport semnat de 
arhiepiscopul de Lemberg, Andrzej Alojzy Ankwicz (n. 22 iunie 


37 Ibidem. 
38 Ibidem. 

1777, d. 26 martie 1838), în urma vizitei apostolice la Fiirstenthal 
din anul 1820, în care notează faptul că preotul local din Cacica 
ţinea aici slujbele într-o capelă din lemn”. 

Punând cap la cap aceste 
două indicii clare, putem trage con- 
cluzia că această capelă a fost edifi- 
cată înainte de anul 1820 (probabil la 
scurt timp după înţelegerea stabilită 
cu pr. Jakob Bogdanowicz, capelanul 
de la Cacica), dar terminată și bine- 
cuvântată cel mai probabil în anul 
1822. Un indiciu în sprijinul acestei 
idei ar fi faptul că pr. iezuit John P. 
Guillemaint a venit însoțit de fratele | FEBREI a a cea 
de credință Clemens Hillebrad, care, A pa ac Papa i a, 
după cum am mai menționat, era de | vechii biserici din lemn. 
meserie tâmplar. Probabil că mai erau se sii ip /Ataa safe DA Aura 
de executat o serie de lucrări de tâm- 
plărie la această capelă. 

În primul capitol am prezentat rapiditatea cu care se 
dezvolta această comunitate. Interesante sunt și cele câteva date 
demografice prezentate de diverși autori în articolele lor referitoare 
la comuna Fiirstenthal. Astfel, într-un raport privind numărul de 
suflete avute în grija sa, întocmit de pr. John P. Guillemaint și datat 
29 iulie 1831, sunt menţionate următoarele cifre: la Fiirstenthal 505 
suflete, la Suceviţa 5, la Marginea 26 și Glitt (Clit) 62%. În anul 
1856 catolicii din Glitt (Clit), 198 la număr, sunt afiliați noii 


39 Ibidem. 
40 Ibidem. 

parohii din Solca. 

În anul 1885, parohia număra 1288 de suflete, din care, 
936 în Fiirstenthal“!. În anul 1886 catolicii din satul Volovăţ sunt 
afiliaţi parohiei din Rădăuți. 

Conform recensământului austriac din anul 1900, în 
comună erau 1152 de locuitori, din care, 1104 erau germani 
catolici. Din componența parohiei Fiurstenthal făcea parte și 
comuna Marginea, care avea 3923 de locuitori, din care, 262 erau 
germani”. 

Această puternică dezvoltare demografică a comunității a 
creat necesitatea zidirii unei biserici mult mai mari. După toate 
aparențele ideea construirii unei noi biserici a apărut prin anii 
1840, materializată, conform afirmațiilor părintelui Norbert 
Gaschler, în anul 1850. În anul 1865 
vechea capelă din lemn a fost dărâmată, 
conform inscripției de pe monumentul 
ridicat pe locul altarului vechii capele. Şi în 
raportul vizitei pastorale a arhiepiscopului 
de Lemberg, Lukas von Baraniecki (n. 14 
octombrie 1798, d. 30 iunie 1858), din anul 
1857, se precizează că arhiepiscopul a 
oficiat Mirul în noua biserică. Zidirea 
bisericii s-a făcut în perioada de pastoraţie 
a pr. Ignaz Seidel. Părintele nu a mai | Ep. Kozielko Puzyna 
apucat să vadă sfințită biserica, el decedând Stei ah clei 
în anul 1884 la vârsta de 77 de ani. 


41 ŞMID loan. o. c., p. 280. 
42 KOSIUL Willi, Die Bukowina und ihre Buchenlanddeutschen, Vol. L, Ed. 
Reimo- Verlag, Oberding, 2011, p.579. 

Sfinţirea bisericii, cu hramul „Sfinții Apostoli Petru și Paul” s-a 
făcut de abia în anul 1887 de către episcopul Kozielko Puzyna (n. 
13 septembrie 1842, d. 8 septembrie 1911), cu ocazia vizitei sale 
pastorale efectuate în zilele de 28 şi 29 august, la Fiirstenthal”. 
Nicăieri nu este consemnat hramul vechii biserici din lemn, 
demolate în anul 1865. 


| 23 | —_ a = 
Biserica din Firstenthal, înainte de plecarea 
germanilor din 1940. 

Sursa foto: arhiva loan Șmid.. 


43 GASCHLER Norbert, o. c.,p. 21. 

Josef Wild, în articolul /Piirstenthal: eine  deutsch- 
bOhmische Gemeinde in der Bukowina publicat la Miinchen, în 
anul 1981, în cartea cu același titlu, la pagina 14, publică o 
fotografie a bisericii sub care scrie că biserica a fost construită între 
anii 1830-1840, dar nu menţionează sursa în baza căreia face 
această afirmaţie. În schimb, părintele Norbert Gaschler 
menționează, în sprijinul afirmației sale, Calendarul popular 
catolic, editat în anul 1936 la Cernăuţi, în care, la pagina 49, 
părintele Josef Ettmayr, paroh la Fiirstenthal, afirma textual: 

„A doua biserică din piatră a fost zidită în anul 1850 de 
părintele Ignaz Seidel”*. 

Cum această afirmaţie este făcută la 85 de ani de la zidirea 
bisericii este de presupus că este una corectă. 

De-a lungul existenţei sale, parohia a fost vizitată periodic, 
atât de superiorii Arhiepiscopiei din Lemberg de care aparținea, cât 
și de împărații care s-au succedat la tronul imperiului. 

În anul 1826, la o zi după sfinţirea noii biserici din 
Rădăuţi, arhiepiscopul de Lemberg, Andrzej Alojzy Ankwicz, face 
o a doua vizită pastorală la Firstenthal. Trebuie subliniat interesul 
arătat de superiorii bisericii față de situația coloniștilor proaspăt 
stabiliți pe aceste meleaguri. În raportul întocmit, arhiepiscopul 
nota faptul că a găsit o stare de spirit bună printre germanii veniți 
din Bohemia și stabiliți în Firstenthal. 

La data de 18 iunie 1836 parohia a fost vizitată de noul 
arhiepiscop de Lemberg, Franz von Paula Pischtek (n. 6 aprilie 
1786, d. 1 februarie 1846). Pr. Norbert Gaschler spune că nu a găsit 
în arhivele cercetate raportul, care se întocmea de regulă după 
vizitele pastorale ale episcopilor. Avem, în schimb, o scrisoare 


44 Ibidem, p. 21. 

adresată împăratului Ferdinand 1 după a doua vizită a arhiepiscopu- 
lui la Fiirstenthal din anul 1842 în care, înaltul prelat se plânge de 
faptul că cele două comunităţi ale fostei parohii Vicovu de Jos nu 
au numit încă un paroh, aici activând de atâția ani doar capelani lo- 
cali*. Ca urmare a acestei scrisori, cu ocazia sfințirii noii biserici 
zidite din Furstenthal, din 28-29 august 1887, pr. Thomas Madej 
primește și numirea de paroh, fiind astfel primul paroh al acestei 
comunități. Sfinţirea bisericii a fost oficiată de episcopul auxiliar 
de Lemberg Kozielko Puzyna“. 

La data de 19 iunie 1898 episcopul Joseph Weber, fiu al 
satului, face prima sa vizită canonică în parohia natală, în calitate 
de episcop auxiliar de Lemberg, administrând sacramentul mirului 
la 259 de copii. În aceeași calitate, în anul 1905 face o altă vizită 
canonică (ultima) în parohia natală, unde a administrat sacramentul 
Mirului la 123 de copii. Despre arhiepiscopul Joseph Weber am 
rezervat un capitol aparte în această carte. 

În anul 1906, Consistoriul Metropolitan din Lemberg pro- 
pune înființarea Decanatului de Rădăuţi. Ministerul Cultelor şi În- 
vățământului aprobă această cerere şi la data de 11 septembrie 
1906 emite hotărârea nr. 19.933 de înfiinţare a decanatului înce- 
pând cu data de 1 ianuarie 1907. În componenţa noului decanat in- 
tră şi Parohia Romano-Catolică din Fiirstenthal cu filiala Marginea. 

După unirea Bucovinei cu Regatul României, Sfântul 
Scaun, în acord cu statul român, a înființat o Administraţie 
Apostolică a Bucovinei. Administrator a fost numit arhiepiscopul 
de Lemberg Josef Bilczewski (n. 26 aprilie 1860, d. 20 martie 
1923), care, în anul 1921, a înființat un Vicariat General al 


45 Ibidem, p. 23. 
46 ŞMID loan. o. c. „p. 280. 

Bucovinei cu sediul la Cernăuţi”. În anul 1920 Sfântul Scaun 
trimite în România pe primul său reprezentant în ţara noastră, 
arhiepiscopul Francesco Marmaggi. A fost primul nunțiu apostolic 
în România al Sfântului Scaun. A îndeplinit această funcție până la 
data de 30 mai 1923. În timpul mandatului său au fost negociate și 
reglementate relațiile dintre Sfântul Scaun și Regatul României. 
Negocierile au fost încheiate la 10 mai 1927 prin semnarea unui 
concordat, care a intrat în vigoare la 8 august 1930%. 

Arhiepiscopul Francesco Marmaggi, în calitatea sa de nun- 
țiu apostolic, a vizitat comunitatea din Fiirstenthal la data de 24 iu- 
lie 1922. 

La 16 iulie 1930, Nunţiatura Apostolică din România emi- 
te Decretul nr. 6.429, privind alipirea Bucovinei la Dieceza de 
laşi”. Acest decret, cât și scrisoarea de rămas bun adresată tuturor 
creștinilor din Bucovina de arhiepiscopul de Lemberg, Boleslaus 
Twardowski (n. 18 februarie 1864, d. 22 noiembrie 1944) au fost 
citite în toate bisericile catolice bucovinene. 

La data de 15 august 1930, la Cacica, în cadrul unei sfinte 
Liturghii solemne, celebrate de PS Mihai Robu (n. 10 aprile 1884, 
d. 27 septembrie 1944), episcop de laşi, a fost citit decretul Nunţia- 
turii, iar Sfinţia Sa a binecuvântat Bucovina şi pe credincioşii ei. 
Cu acest prilej, episcopul Mihai Robu a citit scrisoarea pastorală 
scrisă de Sfinția Sa şi adresată tuturor credincioşilor romano-cato- 


47 $MID Ioan.o. c., p. 62. 

48 ŞTIRBAN Marcel. Problema reglementării regimului general al cultelor 
(1922-1928) [on-line], www.history-cluj.ro, [s.a.], accesat 18 august 2010, la 
URL: http://www.history-cluj.ro/Istorie/anuare/2002/Problema reglementarii 
regimului general al cultelor. 

49 WISZNIOW SKI Franz, o. c., p. 90. 

lici din întinsa Bucovină”. Același eveni- 
ment a avut loc două zile mai târziu și la 
Cernăuţi, fiind binecuvântată încă o dată 
Bucovina şi locuitorii săi. Referindu-se la 
situația specială din Bucovina, în scrisoa- 
rea sa pastorală, episcopul Mihai Robu a 
promis, între altele, o deosebită grijă în 
educarea educarea credincioșilor „ca să 
primiți preoți din rândul vostru care cu- 
nosc limba şi obiceiurile voastre”. 

La data de 10 august 1936 are loc 
ultimul Mir în această comunitate. 

La data de 22 iunie 1938 este 
sfințită, de către decanul de Rădăuţi, An- 


Ep. Mihai Robu 
Sursa foto: Lumina Creş- 
tinului, anul XI, august 
1925, p. 121. 


ton Sebesteny, noua orgă construită de firma Weber & Kuczebinski 
din Cernăuţi. În omilia sa, părintele decan a apreciat, atât 
sacrificiul material al cumunității, cât şi zelul parohului comunită- 
ţii, pr. Eduard Szell, făcut pentru realizarea acestui proiect. Este ul- 
timul eveniment notabil din viața acestei comunități dinaintea stră- 
mutării”. Din păcate, această orgă a încetat să mai cânte după nu- 


mai un an şi jumătate. 


La 28 iunie 1940, România a primit un ultimatum din par- 
tea Uniunii Sovietice, prin care se cerea evacuarea administrației 
civile și a armatei române din Basarabia și din partea nordică a Bu- 


50 GASCHLER Norbert. Zwei Jubilăen der rom.-kath. Kirche in der Bukowina. 
În: „Der Siidostdeutsche” nr. 8, Minchen, august 1980. 


51 Ibidem. 


52 GASCHLER Norbert, „Schule, Kirche und Priester in Furstenthal”, În 
Fiirstenthal: eine deutsch-bohmische Gemeinde in der Bukowina, Josef Wild 
(ed), Ed. Landsmannschaft der Buchenlanddeutschen, Miinchen 1981, p. 27. 

covinei. Această situaţie a creat o mare nelinişte printre locuitorii 
din Furstenthal. Părintele Norbert Gaschler povesteşte că în acea zi 
se afla în această comunitate pentru a ajuta la spovezi, ziua urmă- 
toare urmând a se celebra hramul bisericii, el fiind şi predicator. În 
comună se crease o zarvă de nedescris. Femeile plângeau, bărbaţii 
încărcau în căruţe saci cu hrană şi diferite lucruri din casă. Unii şi- 
au scos în curte mobila şi o pregăteau de drum. După hram, în- 
torcându-se la Rădăuţi, unde era vicar, lumea striga după el spu- 
nându-i să nu plece la Rădăuţi că vin ruşii”. Ruşii n-au mai luat şi 
Rădăuţiul oprindu-se la intrarea în oraşul Siret, unde a fost stabilită 
noua frontieră. 

În acele zile, asemenea lui, mulţi nu înțelegeau ce se întâm- 
plă cu România „dodoloaţă”. Dintr-un covrig, după Primul Război, 
a devenit pâine, iar acum, pâinea se sfarmă? Pe buzele tuturor era 
aceeași întrebare chinuitoare: ce va fi cu noi?*% 

După cum scriam în capitolul anterior, în lunile premergă- 
toare repatrierii în comunităţile germane au existat multe frămân- 
tări. Părinţii erau în mare dilemă, nedorind să-şi lase averea şi să 
plece în necunoscut, tinerii în schimb, doreau să plece sperând la o 
viață mai bună. Şi printre preoți erau frământări şi opinii diferite, 
tineretul, în general, fiind de acord cu strămutarea, pe când cei pes- 
te 50 de ani erau mai rezervaţi şi mai îngrijoraţi în privinţa viitoru- 
lui în Germania, unde atitudinea conducătorilor țării nu era favora- 
bilă bisericii. 

La data de 7 octombrie 1940, toți preoţii germani din 


53 GASCHLER Norbert, Die Umsiedlung der Buchenlanddeutschen im 
Spătherbst 1940 und ihre Folgen fiir die Katholiken und ihre Priester aus 
Bessarabien, der Bukowina und der Dobrudscha. În „Analele Bucovinei”, 
anul XVII, nr. 1, Ed. Academiei Române, Bucureşti. 2010, p. 312. 

54 Ibidem, p. 313. 

Bucovina au avut o întâlnire cu episcopul Mihai Robu, stabilită, în 
mod simbolic, la Cacica, întrucât, tot la Cacica, la 15 august 1930, 
episcopul Mihai Robu celebrase o sfântă Liturghie pontificală în 
care binecuvântase Bucovina și pe credincioşii ei proaspăt uniți cu 
Dieceza de lași. Pe parcursul întâlnirii a dominat incertitudinea. La 
întrebarea dacă e bine să plece și preoţii, episcopul nu a fost 
împotrivă. Era evident că dacă plecau credincioșii germani, preoții 
nu mai aveau ce face”. Erau foarte multe situaţii în care enoriaşii 
veneau la biroul parohial ca să se sfătuiască cu preoții. Dilema era 
foarte mare: să-i sfătuiască să plece? Sau nu? Peste toate însă 
domnea multă tristeţe. Părintele Norbert Gaschler povesteşte că şi 
pe el îl frământa chestiunea strămutării: să plece, sau să rămână? A 
considerat util să-i pună această întrebare şi episcopului Mihai 
Robu. „Episcopul s-a uitat la mine peste ochelari, a zâmbit şi mi-a 
zis: Du-te, mă, neamţule! Du-te în Germania! ”*. 

În săptămânile care au urmat, episcopul de laşi, Mihai 
Robu, împreună cu episcopul de Lemberg, Walther Kampe, au fă- 
cut o vizită de rămas bun pe la toate parohiile germane din Bucovi- 
na. La Fiirstenthal au fost la data de 11 noiembrie 1940”. 

Trebuie să menționez faptul că părintele Eduard Szell nu 
era încântat de strămutatea germanilor din parohia sa. El spera că 
vor rămânea suficient de mulţi credincioşi astfel încât parohia să nu 


55 GASCHLER Norbert. Die katholisch-deutschen Priester und Glăubigen der 
Bukowina vor und nach der Umsiedlung. În volumul: Mit Fluchtgepăck die 
Heimat verlassen, coordonatori: Bornemann Irma, Wagner Rudolf şi 
Armbruster Adolf. Editura: Der Siiddeutsche, Augsburg, 1990, p. 90. 

56 GASCHLER Norbert, Die Umsiedlung der Buchenlanddeutschen im 
Spătherbst 1940 und ihre Folgen fiir die Katholiken und ihre Priester aus 
Bessarabien, der Bukowina und der Dobrudscha. În „Analele Bucovinei”, 
anul XVII, nr. 1, Ed. Academiei Române, Bucureşti. 2010, p. 318. 

57 Ibidem, p. 304. 

se desființeze. Atât în predicile sale, cât şi în particular el căuta să-i 
descurajeze spunând că în Germania alimentele nu sunt suficiente, 
că este sărăcie, iar aici au de toate: casă, mâncare, au linişte. Acest 
lucru nu plăcea autorităților hitleriste. Părintele Norbert Gaschler 
povesteşte, în scrierile sale, că într-o zi au venit la el în birou doi 
bărbaţi în uniforma SS şi i-au cerut ca să-i interzică părintelui Edu- 
ard Szell să mai facă propagandă potrivnică strămutării. Părintele 
însă le-a spus: „Eu nu sunt superiorul sfinției sale, nu sunt decanul 
lui. Nu pot să-i interzic să spună adevărul! ”*. 

La doi ani după această discuție, pe când se afla în lagărul 
de strămutați, toți din familia sa au primit calificativul O — sigur, 
numai el a primit calificativul A — nesigur. 


58 Ibidem, p.319. 

Preoţii care au Slujit în această parohie 


După cum am mai afirmat, ca şi existenţă juridică, Parohia 
Romano-Catolică din Fiirstenthal îşi are începutul în anul 1821 
când, la data de 19 aprilie, a fost emis un decret imperial prin care 
Parohia Romano-Catolică din Unterwikow (Vicovul de Jos) a fost 
împărţită în două parohii mai mici: Parohia Romano-Catolică din 
Karlsberg şi Parohia Romano-Catolică din Firstenthal. 

În ordine cronologică, au slujit în această parohie următorii 
preoţi (am inclus în această listă capelani locali, administratori şi 
parohi): 


1. Pr. John P. Guillemaint — capelan local. Perioada 1821 — 1839. 
Preot iezuit, născut în localitatea Wavre (Belgia). A activat ca mi- 
sionar iezuit în Rusia, printre germanii din Katharinenstadt, pe Vol- 
ga, între anii 1805-1820; 


2. Pr. Anton Bereznicki — capelan local. Perioada 29 septembrie 
1839 - 14 august 1843. După această dată a fost numit şi capelan 
de Gura Humorului. De Fiirstenthal se va ocupa până în anul 1844; 


3. Pr. Ignaz Seidel — capelan local. Perioada 1844 - 20 septembrie 
1884. Născut în anul 1808 și hirotonit în anul 1834. Locul nașterii 
nu este cunoscut. A slujit această comunitate timp de 41 de ani. În 
timpul lui s-a construit actuala biserică. Din păcate pr. Ignaz Seidel 
nu a mai apucat să vadă sfinţită biserica. În anul 1876 primeşte 
titlul de „Parochus ad honores”. Moare la 20 septembrie 1884 în 
vârstă de 77 de ani, fiind înmormântat în cimitirul din localitate. 

Este singurul capelan înmormântat în Fiirstenthal; 


4. Pr. Jozef Kubassek — administrator. Perioada 22 septembrie — 
decembrie 1884. După această dată a fost numit paroh de Hadikfal- 
va (Dorneşti) unde şi moare în anul 1919; 


5. Pr. Andreas Zoles - administrator. Perioada ianuarie - 10 oc- 
tombrie 1885. După această dată el a fost numit paroh la Poiana 
Micului; 


6. Pr. Thomas Madej — capelan local şi apoi paroh. Perioada 10 
octombrie 1885 - 26 octombrie 1894. S-a născut în anul 1845 şi a 
fost hiroronit în anul 1874. În zilele de 28-29 august 1887 a fost 
sfințită noua biserică din Fiirstenthal de către episcopul Kozielko 
Puzyna. Cu această ocazie a primit şi numirea de paroh. La 26 oc- 
tombrie 1894 pr. Thomas Madej a fost numit paroh la Felizienthal 
(Galiţia, azi Ucraina); 


7. Pr. Adalbert Tokacz — administrator. Perioada 26 octombrie 
1894 — februarie 1895; 


8. Pr. Marcin Cichocki — paroh. Perioada 
februarie 1895 - 10 aprilie 1900. 

S-a născut în 1858 și a fost hirotonit în 
anul 1884; 


9. Pr. Hieronymus Hordynski — vicar cu 
atribuţii de administrator. Perioada 22 sep- 
tembrie 1900 - 15 februarie 1901. În toată 
perioada cât a avut atribuţii de administra- | p.. Marcin Cichocki 


tor a activat ca vicar la Parohia Gura Hu- | Sursa: arhiva parohiei 
morului; din Rădăuţi 
> 

10. Pr. Anton Czwaczka -— paroh. 
Perioada 15 februarie 1901 -— 30 
septembrie 1909. S-a născut în 1872 și a 
fost hirotonit în 1897; 


1]. Pr. Stanislaw  Woloszezak  — 
administrator şi apoi paroh. Perioada 30 
septembrie 1909 - 1 septembrie 1913. S- 
a născut în anul 1881 și a fost hirotonit în 
anul 1903. Iniţial este administrator 
parohial iar apoi din 20 mai 1910 a fost 
numit paroh. La 1 septembrie 1913 a fost 
numit paroh la Cozmeni (Ucraina); 


“su 
Pr. Anton Czwaczka 
Sursa: arhiva parohiei din 
Rădăuţi. 


12. Pr. dr. Julius Josef Weber — administrator. Perioada 1 
septembrie 1913 - 1916. Preot din Dieceza de Iaşi; 


13. Pr. Josef Ettmayr — administrator. 
Perioada 1916 - 1924. 


De fapt se face rocada între pr. dr. Julius 
Josef Weber, care pleacă la Vatra Dornei, 
iar în locul lui vine pr. Josef Ettmayr, care 
de la 12 august 1913 a fost numit paroh la 
nou înființata parohie Vatra Dornei. S-a 
născut în anul 1887 şi a fost sfintit în anul 
1906. Era originar din Bavaria. În anul 
1924 a fost numit vicar la Câmpulung, cu 
reşedinţa la Vatra Dornei. Ulterior a fost 
numit paroh la Stulpicani. Părintele a 
rămas în memoria celor din Voievodeasa 
prin faptul ca era talentat muzician și 

excelent predicator; 


14. Pr. Johann Hable — paroh. Perioada 1924 - 1931. A fost 
primul paroh bucovinean din Firstenthal. Născut la Poiana Micului 
în anul 1887 a fost sfinţit în anul 1913 la Viena. În anul 1920 el s-a 
întors în Bucovina ca paroh la Luisenthal. La Fiirstenthal el a fost 
al cincilea și ultimul paroh în sens canonic. În anul 1931 el devine 
paroh de Solca apoi, după numai un an, pleacă definitiv la Viena 
unde și moare la 31 ianuarie 1958; 


15. Pr. Otto Schmegner — administrator. Perioada 1931. În acelaşi 
an (1931) a fost numit administrator la Stulpicani; 


16. Pr. Josef Ettmayr — administrator. Perioada 1931 — 1936. În 
anul 1936 pr. Ettmayr se reîntoarce în Bavaria, în Dieceza de 
Regensburg. Moare la data de 25 februarie 1959 la Straubing, 
Dieceza de Regensburg; 


17. Pr. Eduard Szell — administrator. Perioada 1936 — 1940. În 
anul 1940, după ce plecaseră credincioșii germani, pr Szell se 
reîntoarce în Transilvania natală. A revenit la Fiirstenthal în anul 
1945 cu speranţa că germanii plecaţi, după ce au fost alungaţi din 
locurile în care au fost strămutați, se vor reîntoarce în vechea lor 
parohie. Nu au revenit decât câteva familii, insuficient pentru 
existența aceastei parohii. Părintele s-a reîntors în Transilvania. 

Tabel statistic cu numărul de credincioşi catolici în 
perioada de existenţă a parohiei şi după. 


Anul Nr. de suflete Sursa datelor 

1821 384 Norbert Gaschler - Schule, Kirche und Priester in 
Firstenthal, p 21. 

1831 598 Idem 

1880 740 Idem 

1885 1288 loan $mid — Două secole de istorie a Parohiei Romano- 
Catolice din Rădăuţi, p. 280. 

1900 1366 Willi Kosiul - Die Bukowina und ihre 
Buchenlanddeutschen, p. 579. 

1910 1342 Norbert Gaschler — Dr. Josef Weber — Erzbischof, der 
bedeutendste Sohn Fiirstenthals p.58. 

1920 1804 Arhivele Statului Suceava, Fond Prefectura Rădăuţi, 
Dosar 27/1920 

1930 2059 Recensământul general al populaţiei României din 
29 decemvrie 1930, Vol. II, pag. 356-359. 

1934 2225 loan Şmid — Două secole de istorie a Parohiei Romano- 
Catolice din Rădăuţi, p. 227. 

1940 24 Idem, p. 228. 

1955 46 Idem, p. 229. 

1960 54 Idem, p. 230. 

1965 65 Idem, p. 232. 

1970 70 Idem, p. 233. 

1978 79 Idem, p. 234. 

1984 83 dem 

1995 72 Idem, p. 235. 

2000 56 Idem 

2005 50 Idem, p. 236. 

2012 32 Idem, p. 237. 

Arhiepiscopul Joseph Weber (1846 — 1918) 


Sursa: arhiva autorului 

Arhiepiscopul Joseph Weber s-a născut la data de 12 iunie 
1846 la Furstenthal şi fost botezat în aceeași zi de părintele Ignaz 
Seidel, în vechea capelă din lemn, dărâmată în anul 1865, după ri- 
dicarea actualei biserici zidite. Naşii de botez au fost căruţaşul Jo- 
sef Baumgartner și soţia sa, Barbara. Era al şaptelea copil al famili- 
ei tâmplarului Franz și al soţiei acestuia, Christina, fiica lui Mat- 
thias și Rosaliei Dârndorfer. Bunicul său, Michael Weber, era din 
Stubenbach, districtul Prachin (azi în Cehia). A venit în Bucovina 
în anul 1803, stabilindu-se la Karlsberg (Gura Putnei), el fiind de 
meserie pădurar. În anul 1811 Michael Weber îşi schimbă ocupaţia 
devenind agricultor, primind din partea Administraţiei Domeniale 
Frătăuți dreptul de şedere în Karlsberg. În urma unui conflict cu 
Direcţia Domeniului Frătăuţi, care, după trecerea perioadei de scu- 
tiri acordate coloniştilor stabiliți în Karlsberg, a impus acestora 
obligaţii destul de mari față de administraţie, multe familii au decis 
să plece din Karlsberg şi să se stabilească la Fiirstenthal. Nu se cu- 
noaşte anul în care bunicul său împreună cu familia a decis să pără- 
sească satul Karlsberg stabilindu-se la Fiirstenthal. Tatăl episcopu- 
lui, Franz, s-a născut la data de 7 mai 1806 la Karslberg. S-a căsă- 
torit la data de 12 mai 1831, la Firstenthal, cu Christina, născută în 
anul 1812. Naşii de cununie au fost familiile Georg Pollmann şi 
Johann Stâr. Spre deosebire de bunicul Michael, tatăl episcopului 
era de meserie tâmplar dar, împreună cu soţia sa, Christina, a avut 
o mică gospodărie agricolă”. 

Pe când Joseph Weber avea 11 ani, la Firstenthal vine în vi- 
zită pastorală episcopul de Lemberg, Lukas von Baraniecki. Aceas- 


59 GASCHLER, Norbert, „Dr. Josef Weber — Titular Erzbischof, der 
bedeutendste Sohn Fiirstenthals”, în Josef Wild (ed.), Fiirstenthal: eine 
deutsch-bâhmische Gemeinde in der Bukowina. Ed. Landsmannschaft der 
Buchenlanddeutschen, Miinchen 1981, p. 40. 

ta se întâmpla în anul 1857. Întrucât la vremea aceea chipul unui 
episcop era rar văzut, ministrantul Joseph a fost atât de impresionat 
la vederea unui episcop încât le-a spus părinţilor că şi el doreşte să 
devină episcop când va fi mare“. 

O altă sursă relatează că Joseph Weber, ministrant fiind, a 
fost întrebat de episcopul Lukas von Baraniecki ce voia să ajungă 
când va fi mare, el i-ar fi răspuns cu toată sinceritatea: „Vreau să 
ajung episcop”. Şi a ajuns arhiepiscop“!. 

Întrucât tânărul Joseph şi-a exprimat dorinţa să devină pre- 
ot, pr. Ignaz Seidel l-a ajutat să ajungă la Seminarul Mic din Lem- 
berg. Acel seminar a fost fondat în anul 1842 de către episcopul 
Franz von Paula Pistek (Pischtek). Întrucât părinţii săi nu erau într- 
atât de bogaţi încât să poată suporta cheltuielile legate de studiile 
tânărului, parohul local l-a ajutat să obțină o bursă de 100 de florini 
de la Ministerul Culturii și Educaţiei pe o perioadă de 4 ani. Bursa 
aceea se acorda tuturor tinerilor din Bucovina care doreau să stu- 
dieze teologia. Fiind talentat și foarte muncitor, după terminarea 
anilor de studiu din cadrul Seminarului Mic, episcopul Franz Xaver 
Wierzchleyski îl trimite să-și continue studiile la Roma în perioada 
1869-1873. Obține și doctoratul în aceeași perioadă. La 7 iunie 
1873, la Roma a fost hirotonit. Se întoarce, în aceeași vară a acelu- 
iași an, în comuna natală pentru a celebra Primiţia”. A fost o mare 
bucurie, nu numai pentru părinți, ci mai ales pentru întreaga comu- 
nitate. Era primul fiu al satului sfințit preot. Avea 27 de ani. 


60 Ibidem, p. 41. 

În timpul studiilor de la Roma, intră în contact cu congre- 
gaţia rezurecționiştilor, fiind cazat în imobilul Colegiului Pontifical 
Polonez, administrat de această congregație. Acest ordin a avut o 
mare influență asupra personalității tânărului preot, marcându-i de- 
ciziile ulterioare. 

În articolul „Josef Weber — arhiepiscop titular”, publicat în 
revista „Journal of the American Historical Society of Germans 
From Russia”, părintele Norbert Gaschler scrie că dorind să ştie 
mai multe din viaţa şi activitatea arhiepiscopului Weber, a solicitat 
mai multe date filialei din America a congregației rezurectionişti - 
lor. Drept răspuns, a primit de la pr. Joseph Schaeffe, procurator şi 
secretar general al congregaţiei, o carte, de 520 de pagini, cu toată 
istoria acestui ordin. În paginile acestei cărţi, autorul articolului a 
aflat că, pe când era student la Roma, PS Weber a căzut la pat grav 
bolnav. În zilele acelea de suferință, PS Weber s-a rugat mult şi a 
jurat că dacă se va face sănătos va intra şi el în acest ordin. După ce 
s-a însănătoşit, PS Weber nu a uitat de promisiune, el solicitând în 
mai multe rânduri acest lucru, dar, de fiecare dată, nu i s-a aprobat, 
sau, era amânat“. 

După hirotonire a fost numit vicar în parohia S/ Martin din 
Lemberg, iar trei ani mai târziu devine prefect la Seminarul Mic 
din Lemberg. Din februarie 1877 a fost avansat asistent în cadrul 
Universităţii de Teologie din Lemberg și spiritual al Seminarului 
Mic. Din septembrie 1884 devine rectorul Seminarului Mic din 
Lemberg“. 

La 16 iunie 1894 a fost numit „Înalt Prelat al Papei în Gali- 
ţia”, iar din 3 martie 1895 devine canonic al catedralei din Lem- 
berg și rector al Seminarului. 

În anul 1892 episcopul Kozelko Puzyna este numit 
arhiepiscop de Krakow, iar postul de episcop auxiliar din Lemberg 
devine vacant. Legislaţia nescrisă spunea că la acest post pot aspira 
doar reprezentanţii de vază ai clerului polonez. Nimeni nu-şi închi- 
puia atunci că poate fi numit un episcop nemembru al clerului po- 
lonez. Deşi la acea vreme catolicii din Bucovina reprezentau doar 
12% din totalul catolicilor arhidiecezei de Lemberg, arhiepiscopul 
Seweryn Morawski a propus atât papei cât și împăratului ca epi- 
scop auxiliar să fie numit dr. pr. Joseph Weber“. 

La 2 decembrie 1895 a fost consacrat episcop de Temnus. 
La data de 29 decembrie 1895, în catedrala episcopală din Lem- 
berg, s-a desfășurat ceremonia solemnă a consacrării. Din păcate 
părinţii lui nu au mai putut lua parte la marea sa bucurie de pe acest 
pământ, ambii fiind decedați. Mama decedând la data de 20 august 
1876, la câțiva ani după primiţia sa, iar tatăl la data de 21 decem- 
brie 1878%. 

La 6 luni după consacrarea sa ca episcop, a vizitat parohia 
sa natală. Cu această ocazie a administrat sacramentul Mirului la 
134 de copii. În aceeaşi zi, după masă, s-a recules la mormântul pă- 
rinților și la mormântul parohului și mentorul său, părintele Ignaz 
Seidel. Apropiaţii povesteau că PS Weber ar fi rostit: „Când am 
Spus că, atunci când voi fi mare vreau să fiu episcop, voi aţi zâm- 

bit”, 

Chiar dacă venea rar în satul natal, PS Weber avea rezerva- 
tă o cameră în casa părintească, locuită acum de fratele său. Came- 
ra era mobilată cu patru fotolii și o masă din lemn masiv. 

La 15 aprilie 1898 a fost numit episcop auxiliar al 
Arhiepiscopiei Lemberg, iar din 15 aprilie 1901 a fost consacrat ar- 
hiepiscop de Darni-Derna“. 

La 17 iunie 1898, în calitatea sa de episcop auxiliar de 
Lemberg, a vizitat parohia Radautz (Rădăuți), iar două zile mai târ- 
ziu, din nou, parohia Fiirstenthal unde a administrat sacramentul 
mirului la 259 de copii”. Părintele Norbert Gaschler avea să afir- 
me, într-un articol despre istoria parohiilor catolice din Bucovina, 
că Parohia Fiirstenthal a fost singura parohie germană din Bucovi- 
na în care sacramentul Mirului era administrat atât de des şi de fie- 
care dată erau mulți copii. Reamintesc că această comunitate era 
singura din Bucovina în care familiile aveau de la opt copii în sus. 

Cu ocazia vizitei sale canonice la Cernăuţi din data de 7 iu- 
nie 1898, Asociaţia Germanilor Catolici i-a înmânat un memoran- 
dum în care îi cerea implicarea în numeroasele probleme existente 
în parohiile germane în care preoţii parohi erau polonezi. Germanii 
își doreau să aibă preoţi germani în parohiile unde erau majoritari. 
Documentele vremii arată totuşi că nu s-a schimbat mare lucru. E 
adevărat că atunci când au fost sfințiți primii preoți originari din 
Bucovina (e vorba de frații Luczko), ei au fost angajaţi în parohii 
bucovinene”. 

La data de 2 mai 1900 arhiepiscopul Seweryn Morawski 

moare, iar la 17 decembrie 1900 este ales un nou arhiepiscop: Jozef 
Bilczewski, ceremonia consacrării desfăşurându-se la data de 20 
ianuarie 1901”. 

Legat de Bucovina, arhiepiscopul Joseph Weber a 
încredinţat pastorația parohiei Cacica preoților ressurectionişti şi a 
dispus, îndrumat şi sprijinit zidirea actualei biserici, începută în 
luna august 1903 şi sfințită la 16 octombrie 1904. La 15 august 
1903 a fost sfințită piatra de temelie de însuşi PS Weber. Pentru a-i 
da strălucire, a cerut ca toate parohiile din Bucovina să participe la 
pelerinajul de la Cacica, din fiecare an, de 15 august. De asemenea, 
a cerut ca toate parohiile bucovinene care aveau ca hram 
sărbătoarea Adormirea Maicii Domnului să şi-l schimbe”. 

În anul 1905 face o ultimă vizită canonică în Bucovina. A 
vizitat şi parohia natală, unde a administrat sacramentul Mirului la 
123 de copii. 

Disensiunile cu clerul, preponderent polonez al arhidiece- 
zei l-au făcut să-și dea seama că nu va putea duce la bun sfârşit 
greaua misiune. Presa locală din Lemberg îl acuza de faptul că a 
adus călugări şi călugăriţe de origine germană în şcolile confesio- 
nale şi că doreşte să-i germanizeze pe elevi. 

În tot acest timp, arhiepiscopul stăruia în dorința sa de a 
îmbrăca haina monahală. De abia în anul 1903, după moartea papei 
Leon al XIII-lea, noul papă ales, Pius al X-lea, îi înţelege dorința 
şi-i aprobă intrarea în rândul rezurecţioniştilor. La data de 30 apri- 
lie 1906, în şedinţa de lucru a congregaţiei, a fost discutată cererea 
sa de către procurator. S-a considerat atunci că era necesar şi con- 
simțământul papei. Papa i l-a acordat cu o singură condiţie: să facă 

noviciatul în cadrul acestui ordin 3. La 26 mai 1906 PS Joseph We- 
ber renunță la funcția de arhiepiscop auxiliar de Lemberg, iar la 24 
iunie 1906 intră oficial în Congregația Învierea Domnului, cunos- 
cută şi sub numele de Congregația Ressurectioniştilor. Avea 60 de 
ani și 33 de ani de preoţie. După o perioadă de 7 luni de noviciat, 
sub directa supraveghere a superiorului general H.H.] Kaskrzycki, 
și cu acordul papei, la data de 2 februarie 1907 depune votul perpe- 
tuu. A fost, de altfel, singurul său vot”. 

Faptul că a renunțat la o asemenea poziție și a preferat să 
intre în viaţa monahală a trezit multe întrebări. Părintele Norbert 
Gaschler, studiind activitatea episcopului Weber, şi-a pus această 
întrebare: ce motive a avut să facă acest gest? Un posibil răspuns i 
l-a dat părintele Otto Schmegner, care a studiat teologia la Lem- 
berg în perioada 1920-1924: pentru că era german! PS Weber, ca 
prelat, a simţit întotdeauna că se face deosebire între el, care era de 
origine germană și ceilalți preoți care erau de origine poloneză. 
Erau întotdeauna mari probleme în momentul când se vacanta vreo 
parohie cu catolici majoritari germani. Arhidieceza numea parohi 
preoți de origine poloneză în acele parohii și de aceea au fost ca- 
zuri în care catolicii germani se opuneau spunând că nu le trebuie 
preoți poloni care să-i polonizeze. Ori, ca episcop auxiliar, PS We- 
ber era singurul care reprezenta interesele catolicilor germani din 
întreaga arhidieceza și de aceea era mereu supus atacurilor presei 
din capitala Galiției”. 

În vara anului 1906, după renunţarea la funcţia de arhiepi- 
scop, PS Joseph Weber mai face o călătorie la Fiirstenthal. Era o 
vizită de adio. Și-a luat rămas bun de la familie, de la prieteni, de la 
cunoscuţi, de la biserica dragă lui, de la satul lui de munte. Nu avea 
să mai revină niciodată pe aceste meleaguri. 

Până la data de 28 iulie 1908 a activat la Roma în cadrul 
Congregaţiei, iar după această dată se decide să plece în Canada. În 
perioada 1909 — 1914 a îndeplinit funcţia de maestru de novici. În- 
trucât cunoștințele sale de limbă engleză erau limitate, materialele 
scrise necesare activităţii Congregaţiei erau scrise în limbile ger- 
mană și polonă. Trebuie de subliniat faptul că, deși el se ținea a fi 
de origine germană, pentru că aparținea congregaţiei poloneze, se 
înțelegea și înțelegea atât pe catolicii germani, cât și pe catolicii 
polonezi, cu toții sosiți în Lumea Nouă. 

În anul 1913 este ales președinte de onoare al Cerului Po- 
lonez din America, iar în anul 1915 este ales membru de onoare al 
Comitetului pentru Independenţa Poloniei". 

Faptul că a fost și preot şi episcop, această experienţă l-a 
ajutat foarte mult în activitatea pe care a desfășurat-o pe tărâmul 
american. Graţie tenacității sale a fost deschis un centru de noviciat 
la Chicago la data de 24 august 1917 în parohia Sf Stanislaw Kos- 
ki”. 

A murit la Chicago la data de 24 martie 1918. Tot aici a 

fost înmormântat'$, 


Până la repatrierea germanilor din anul 1940, timp de 22 de 
ani comunitatea din Firstenthal celebra un requiem pentru odihna 
sufletului celui care a fost arhiepiscopul Joseph Weber. 


Arhiepiscopul Joseph Weber. : 
Sursa foto: colecţia pr. dr. Eduard Ferenţ. 

În cei 137 de ani de convieţuire paşnică cu vecinii, germa- 
nii au arătat că sunt un popor pentru care munca nu reprezenta un 
scop în sine, ci un mijloc de asigurare a securității și al confortului 
vieţii de zi cu zi, iar Biserica, ca şi în Bohemia lor natală, reprezen- 
ta puntea de legătură cu Dumnezeu. În timp ce-şi construiau gospo- 
dăriile, au construit şi prima biserică din lemn. Apoi, au căutat un 
preot, care să aibă grijă de ei. Ulterior au mai construit o biserică. 
Din piatră şi mult mai mare, deopotrivă cu casa parohială. 

Strămutarea germanilor din Fiirstenthal, în toamna târzie a 
anului 1940, cât şi plecările ulterioare, voluntare, din perioada co- 
munistă, nu au avut un asemenea impact încât Biserica Romano- 
Catolică să înceteze să mai existe în această vale. Datorită univer- 
salității ei, Biserica Romano-Catolică a continuat să existe pentru 
că aici au mai rămas câteva familii catolice germane, dar şi familii 
mixte rezultate din căsătorii cu români, care au păstrat şi transmis 
credinţa catolică. 

În spirit, credinţă, tradiţii și valoare au rămas același popor 
de oameni ai pădurilor din Bohemia dragă lor, pe care au trebuit s- 
o părăsească din cauza sărăciei. Chiar dacă viaţa le era grea uneori, 
considerau, că în afară de Dumnezeu, muzica, dansul și berea re- 
prezentau forța vieții. Sărbătorile religioase au reprezentat întot- 
deauna un motiv de a organiza și alte întruniri. Nunţile, care ţineau 
până la cinci zile și la care participa tot satul, erau, de asemenea, un 
prilej de distracție. Prin ridicarea acestui sat ei au dovedit spirit de 
disciplină colectivă, atât în educaţia umană, în muncă, cât şi la dis- 
tracţie. 

Comunitatea catolică din Voievodeasa în 
perioada comunistă şi după căderea acesteia. 


După plecarea ultimului transport, în parohie mai rămăse- 
seră, conform situației întocmite în anul 1941 de către monseniorul 
Johannes Malec, 23 de suflete, dintre care numai 7 în Furstenthal. 
În acel moment se punea problema desființării parohiei, lucru pro- 
pus şi de monseniorul Malec în raportul său privind situația 
parohiilor părăsite de germani”. 

La 2 octombrie 1943, Episcopia Romano-Catolică de Iași, 
printr-un act publicat în Monitorul Oficial nr. 231, reorganizează 
parohiile din Bucovina. Printre altele, parohia Fiirstenthal încetează 
să mai existe oficial, fiind transformată în filială a parohiei 
Rădăuţi. 

În primăvara anului 1944, din cauza frontului, tot satul este 
evacuat în zona Dorohoi. Voievodeasa este ocupată de soldații ruşi, 
care fac multe distrugeri în Suceviţa şi Voievodeasa. La Voievodea- 
sa, biserica a fost transformată în dormitorul soldaţilor ruşi. Aceştia 
şi-au lăsat urmele pe tabloul ,, Cina de Taină ” a bisericii, în care au 
tras cu mitraliera. Şi astăzi mai există trei cartuşe înfipte în icoană, 
cartuşe care sunt păstrate ca amintire de la război. 


79 Arhiva Parohiei Romano-Catolice din Rădăuţi, Adresa către Episcopia Iași, 
nr. 46/14.01.1941. 


68 


Fiirstenthal ieri, Voievodeasa azi 


După revenirea din evacuare Parohia Romano-Catolică din 
Rădăuţi, de care aparţinea şi filiala Voievodeasa, a rămas fără pa- 
roh, monseniorul Johannes Malec plecând definitiv în Germania în 
toamna anului 1944. De catolicii din Rădăuţi şi din filiale se ocupa 
părintele Gerhard Jura — paroh de Câmpulung Moldovenesc, care a 
fost numit în 1945 și Administrator al Bunurilor Episcopiei Ro- 
mano-Catolice de lași și delegat al acesteia pentru păstorirea cre- 
dincioșilor romano-catolici din Bucovina de Sud. Părintele primeș- 
te și sarcina de a se îngriji de credincioşii săraci, aducându-le ali- 
mente adunate de la oamenii mai înstăriți sau din ajutoarele acorda- 
te de Crucea Roșie, fiind mereu pe drumuri în acțiuni umanitare. 
Regimului comunist, proaspăt instalat în România, nu i-a plăcut ac- 
tivitatea desfăşurată de părinte în planul umanitar. L-au şicanat per- 
manent, înscenându-i acţiuni de denigrare. În anul 1949 se îmbol- 
năvește grav fiind internat la o clinică din Cluj. Moare, în împreju- 
rări neclare, fiind înmormântat în cimitirul catolic din Câmpulung 
Moldovenesc“. 

Din primăvara anului 1945 la Rădăuţi a fost numit paroh, 
pr. Anton Trifaş. Părintele avea mari probleme cu noul regim 
comunist, care rechiziționase multe imobile aparținând Bisericii 
Catolice. Este începutul unei perioade de abuzuri asupra Bisericii. 

La 20 august 1946 părintele Anton Trifaș a fost numit rec- 
tor la Seminarul din lași, iar în locul său, ca paroh la Rădăuţi, a fost 
numit părintele Eugen Baltheiser*!. Domnul Eduard Mohr, preşe- 
dintele Uniunii Germanilor Bucovineni din Rădăuţi, îmi povestea 
că, în perioada câta activat ca paroh, părintele „a căutat să aducă 

speranţă în inimile credincioșilor. În biserică, de fiecare dată, a 
căutat să dea fast serviciilor divine. Părintele Baltheiser reuşise 
performanţa de a realiza o armonie şi unire între credincioși în să- 
răcie”. 

Întrucât părintele nu a fost de acord să se alăture acțiunilor 
regimului comunist, care dorea să adopte un proiect de statut pen- 
tru funcționarea cultului catolic în România, prin care Biserica Ro- 
mano-Catolică din România să fie de sine stătătoare fără supunere 
către Sfântul Scaun, a fost arestat de Securitate la data de 2 august 
1952, în baza ordinului emis de Direcţia Regională a Securităţii 
Populare din Suceava, nr. 1137%. 

În anul 1946 biserica din Voievodeasa a fost ocupată de că- 
tre ortodocși fără niciun fel de acte sau aprobări din partea Episco- 
piei laşi. Tot în acel an a fost rechiziționată și casa parohială, cu zi- 
duri din cărămidă și acoperiș din tablă, compusă din şase camere. 
Sfatul Popular al comunei Suceviţa, de care aparținea acum satul 
Voievodeasa a împărțit-o în două: jumătate a fost atribuită parohiei 
ortodoxe nou înfiinţate, iar cealaltă jumătate familiilor întoarse din 
Germania  (Baumgartner, Romankiewicz, Gaschler, Tauscher, 
Hoffman şi Kufner). Valerian Procopciuc, în cartea Suceviţa și Vo- 
ievodeasa, două localităţi bucovinene — studiu monografic, la pagi- 
na 199, menţionează existența unor tratative între consilierul Ilie 
Procopciuc şi pălimarul Gheorghe Preşejniuc şi parohul catolic din 
Rădăuţi în urma cărora parohul a fost convins să predea biserica şi 

casa parohială. În arhiva parohiei rădăuţene nu am găsit niciun fel 
de act care să confirme cele afirmate de Valerian Procopciuc în car- 
tea menţionată. Dimpotrivă, acestea au fost luate fără ca parohia 
sau episcopia catolică să fi fost măcar înştiințată. În discuţiile mele 
de documentare pe care le-am purtat cu părintele Iosif Doboș, fost 
paroh la Rădăuţi în două rânduri: 1974-1979 și 1990-2006, sfinția 


Fostul altar al bisericii din Fiirstenthal se află astăzi în 
biserica din Pustiana, judeţul Bacău. Fotografia este din 
anul 2010, înainte de modernizarea bisericii din Pustiana. 
Sursa foto: colecţia personală Andrei Borto. 

sa îmi spunea că toate bisericile catolice din Bucovina, rămase fără 
credincioși (sau în număr foarte mic), au fost preluate de către Sta- 
tul român în baza convenției româno-germane din 1940, fără ca 
Statul român să fi plătit despăgubiri. Acest fapt reiese și dintr-o 
adresă a Episcopiei Catolice de Iași, semnate de episcopul Mihai 
Robu în care este specificat acest aspect. În aceste condiţii re- 
cuperarea bisericii din Voievodeasa după căderea regimului co- 
munist a fost o simplă formalitate. A fost un singur termen la care 
nimeni nu a ridicat nicio obiecţie“. 

Chiar dacă biserica a fost preluată de către ortodocși, totuși 
înmormântările, cununiile și hramurile se făceau în biserică. În ca- 
pela amenajată în casa parohială se făceau liturghiile duminicale 


Biserica în perioada administrării de către parohia ortodoxă. 
Sursa: arhiva parohiei catolice din Rădăuţi. 


83 ŞMID, Ioan. Interviu cu părintele Iosif Doboş. Producție proprie, Rădăuți, 
martie 2015. MP3, lh 24 minute. 

sau de sărbătoare. În ceea ce privește vechiul altar catolic, acesta a 
rămas în biserică mulţi ani. Părintele Iosif Doboș își amintește că 
prin anul 1973, la cererea părintelui Silvestru Benchea, care a fost 
vicar la Rădăuţi şi care, începând cu 1 decembrie 1972 fusese nu- 
mit paroh la Pustiana, judeţul Bacău, vechiul altar al bisericii din 
Fiirstenthal a fost donat de către pr. losif Krassler bisericii din Pus- 
tiana. Structura sa a suferit unele mici modificări, dar în ansamblu 
a rămas conformă cu origina- 
lul până în anul 2011 când a 
suferit modificări majore“. 
Icoana, reprezentându-i pe 
sfinţii Petru şi Paul, care era 
încorporată structurii vechiu- 
lui altar, a fost adusă în casa 
parohială din Rădăuţi, unde 
au mai fost aduse și alte 
obiecte de cult de la fostele 
parohii. Catapeteasma a fost 
montată în biserica din Voie- 
vodeasa în timpul părintelui 
Anton Budău, care a fost pa- 
roh la Rădăuţi în perioada 
1979-1983. Vechile statui ale 
sfinților Petru şi Paul au fost 
aduse la Rădăuţi“. 

La 5 septembrie 1948 


Vechea icoană din vechiul altar. 
Sursa: arhiva loan Şmid.. 


84 ŞMID, Ioan. Interviu cu părintele Iosif Doboş. Producţie proprie, Rădăuți, 
martie 2012. MP3, 58 minute. 

85 ŞMID, Ioan. Interviu cu părintele Iosif Doboş. Producţie proprie, Rădăuți, 
martie 2015. MP3, Ih 24 minute. 

a fost săvârșită prima liturghie ortodoxă de către preotul paroh Eu- 
doxiu Antonescu. Tot din acel an, jumătate din fosta casă parohială 
a fost amenajată ca locuinţă pentru parohul ortodox. Acest aranja- 
ment a durat până în anul 1954. 

În anul 1954, pr. Eduard Kozanowski, parohul de Rădăuţi, 
obține acordul de la Arhiepiscopia Romano-Catolică din București 
de a-l numi pe Johann Baumgartner ca intendent al bunurilor mobi- 
le și imobile proprietatea Bisericii Catolice din Voievodeasa. 1 se 
permite să locuiască în mod gratuit în fosta casă parohială și să se 
îngrijească de grădina, care încă rămăsese în proprietatea parohiei. 
În anul 1972 însă, pr. Krassler, având nevoie de bani pentru fi- 
nanțarea unor lucrări de reparaţii de la biserica parohială, încheie 
un contract de închiriere a spațiului locuit și a grădinii. Acest lucru 
îl nemulțumeşte pe intendent, mai ales că i s-a cerut plata chiriei pe 
ultimii trei ani. Părăseşte casa în toamna anului 1974%. 

Conform Deciziei nr. 34 a Sfatului Popular al comunei Su- 
ceviţa, începând din 29 decembrie 1963, atât biserica cât și casa 
parohială erau trecute în proprietatea Statului. De asemenea, sunt 
trecute în proprietatea statului grădina, terenul arabil și o parcelă de 
fânaţ“. Bineînţeles că decizia a fost făcută fără înştiinţarea parohiei 
sau a episcopiei, după cum reiese dintr-o adresă emisă, la data de 
16 decembrie 1965, de către parohul pr. Iosif Krassler către deca- 
nat. Iată în continuare, conținutul acestei adrese: 

„Astăzi a fost pe la noi preotul ortodox din comuna Dor- 
nești pr. Georgian și mi-a arătat o adresă către Protopopiatul orto- 


86 PROCOPCIUC Valerian. op.cit.in loc.cit.,, p. 199. 

87 ŞMID loan, Două secole de istorie a Parohiei Romano-Catolice din Rădăuţi, 
ed. Hoffman, Caracal 2013, p.119. 

88 Arhiva Parohiei Romano-Catolice din Rădăuţi, Adresa parohiei, nr. 
117/12.12.1987 adresată Ordinariatului de laşi. 

dox din Rădăuţi din partea Notariatului de Stat, Cartea Funduară 
nr. 125/1963, prin care bisericile noastre din Dornești, Țibeni și 
Voievodeasa sunt trecute în proprietatea statului și predate cultului 
ortodox. Vă rugăm să binevoiţi a aduce la cunoștință Arhiepisco- 
piei din București acest lucru și totodată binevoiţi a ne înștiința și 
pe noi despre rezultatul primit”? 

În anul 1964 este demolată vechea capelă aflată în faţa 
bisericii din Voievodeasa. Capela era într-o stare de ruină avansată. 
Conform procesului de demolare întocmit, o parte din cărămizi au 
fost folosite pentru renovarea casei parohiale din Voievodeasa, iar 
100 de bucăţi au fost cedate parohului ortodox din comună pentru 
construirea unei sobe în biserică”. Totuşi, conform celor relatate 
mie de domnul lonel Zaremba, în momentul retrocedării, în 


e: MA = 
Vechea capelă din fața actualei biserici. 
Sursa: Wild Josef - Fiirstenthal: eine deutsch-bohmische Gemeinde in 
der Bukowina. 


89 Arhiva Parohiei Romano-Catolice din Rădăuţi, Adresa parohiei adresată 
Decanatului Suceava, din 16 decembrie 1965. 

90 Arhiva Parohiei Romano-Catolice din Rădăuţi, Proces Verbal de constatare a 
demolării capelei încheiat în data de 6.12.1964. 

biserică nu se afla niciun fel de sobă. Căldura şi-o asigurau făcând 
focul într-un fel de butoi, iar fumul era scos cu ajutorul burlanelor 
prin geam. 

La începutul anului 1973, pr. losif Krassler adresează o ce- 
rere către Arhiepiscopia Romano-Catolică Bucureşti pentru aduce- 
rea părintelui pensionar Francisc Cojocea la Voievodeasa. În expu- 
nerea de motive parohul spune că „în Voievodeasa, filială a Paro- 
hiei Rădăuţi este o casă parohială cu grădină, proprietatea Biseri- 
cii. În această casă se află şi capela în care se face sf. Liturghie 
pentru cele 19 familii existente în Voievodeasa””!. Părintele a soli- 
citat acest lucru întrucât, după mutarea la Institutul Teologic Ro- 
mano-Catolic din laşi a vicarului Petru Gherghel (astăzi, episcopul 
Diecezei Romano-Catolice laşi), rămăsese singur, iar parohia avea 
la acea dată foarte multe filiale. Cererea sa s-a rezolvat de abia în 


asa (Fiirstenthal). Anul 1960. 


Vechea casă parohială din Voievode 
Sursa: arhiva parohiei catolice din Rădăuţi. 


91 Arhiva Parohiei Romano-Catolice din Rădăuţi, Adresa Parohiei nr.37 din 
15.02.1971 către Arhiepiscopia Romano-Catolică Bucureşti. 

anul 1974, după pensionarea şi plecarea sa definitivă în Germania. 

În luna mai 1974 este numit paroh la Rădăuţi pr. Losif 
Doboş. Părintele s-a născut în data de 9 decembrie 1941 la 
Răchiteni, judeţul Iași. Școala primară de 7 clase o face la Butea. 
Din 1955 este admis la Școala de Cantori, iar 
din data de 15 septembrie 1959 intră la 
Seminarul Teologic din lași, iar pe 29 iunie 
1965 este sfinţit preot la Alba Iulia de către 
episcopul Mârton Aron. Urmează o perioadă 
de 3 ani în care așteaptă aprobarea numirii de 
către Ministerul Cultelor ca vicar la Parohia 
Adormirea Maicii Domnului din lași (1965 — 
1968). Activează ca vicar la lași în perioada 1 decembrie 1968 — 26 
aprilie 1974. Din aprilie 1974 și până la data de 1 februarie 1979 a 
fost pentru prima oară paroh la Rădăuţi. Din februarie 1979 și până 
la data de 1 octombrie 1990 a fost paroh și decan de Iași, iar de la 
acea dată și până la data de 31 august 2006 a fost pentru a doua 
oară paroh la Rădăuţi. Din septembrie 2006, timp de doi ani, a fost 
administrator parohial la Vatra Dornei. Din anul 2008 figurează ca 
pensionar la Rădăuţi îndeplinind și funcția de consilier economic la 
Episcopia de Iași și pe aceea de consilier episcopal. În perioada 1 
mai — 1 septembrie 2010 a deţinut temporar și funcția de paroh de 
Suceava și decan de Bucovina, în urma decesului neașteptat al 
parohului și decanului pr. Babiaș Ştefan. 

După cum am mai afirmat în această carte, de părintele lo- 
sif Doboș este legată preluarea, de la comunitatea ortodoxă, dreptu- 
lui de folosinţă a vechii biserici catolice de către comunitatea cato- 
lică din Voievodeasa. După redobândirea bisericii părintele începe 
reparaţiile capitale ale bisericii, reparaţii care au fost preluate și 


Pr. Iosif Doboş 


ŢI], 


Ioan Şmid 


continuate de către părintele dr. 
Eduard Ferenţ. Pentru pr. Iosif Do- 
boș a fost de mare ajutor acest lucru, 
sfinția sa fiind ocupat cu redobân- 
direa dreptului de proprietate a Bise- 
ricii Catolice și asupra celorlalte 
foste proprietăţi bisericești din în- 
treaga parohie. 

Părintele profesor dr. Eduard Fe- 
renţ, paroh la Rădăuți în perioada 1 
ianuarie 1984-1990, s-a născut la 4 
iunie 1938 la Dărmăneşti, judeţul 
Bacău. A absolvit cursurile Institutul 
Prof. dr. pr. Eduard Ferenţ (2014) | Teologic din laşi şi a fost hirotonit 
Sursa foto: loan Şmid. preot la 8 decembrie 1961. Între 
1961-1975 a activat ca profesor de 
ştiinţe filosofice şi teologice la Institutul Teologic din laşi. La 1 
septembrie 1972 i s-a încredinţat pentru prima dată conducerea Se- 
minarului diecezan în calitate de rector. În această perioadă, părin- 
tele s-a străduit să ridice calitatea învățământului filozofic şi teolo- 
gic, a lansat ideea măririi clădirii seminarului, s-a îngrijit de ame- 
najarea unui teren de sport, a facilitat, printr-un curs teologic fără 
frecvenţă, obținerea diplomelor de bacalaureat pentru preoții hiro- 
toniţi între 1948 şi 1959 la Alba-lulia, a lansat ideea organizării şi 
inventarierii arhivei Seminarului diecezan şi multe altele. 

În anul 1975, părintele Ferenţ a fost trimis la Roma pentru 
specializare. A obținut licenţa în liturgică la Colegiul Sfăntul 
Anselm în anul 1977 şi doctoratul în teologie dogmatică la Univer- 
sitatea Urbaniana în anul 1979. Întors în ţară, i s-a încredinţat, pen- 

tru a doua oară, conducerea Seminarului diecezan şi, în acelaşi 
timp, dificila muncă de a termina clădirea seminarului, începută în 
anul 1977 în urma cutremurului din luna martie din acelaşi an. Pă- 
rintele Ferenţ a ştiut să le inspire seminariştilor un puternic zel in- 
telectual. În acest sens, a realizat un Jurnal al seminarului din Iaşi, 
o revistă „Drumuri deschise”, a sistematizat şi îmbogăţit bibliote- 
ca, a elaborat noul Regulament de funcționare a Seminarului diece- 
zan şi Ratio studiorum adaptat normelor Conciliului al II-lea din 
Vatican”. 

La data de 28 ianuarie 1982 este demis din funcția de rec- 
tor al Seminarului. Regimul comunist nu a agreat atitudinea părin- 
telui de a cultiva relaţii strânse cu reprezentanții Bisericii Greco- 
Catolice, desfiinţate de regimul comunist. Părintele a avut curajul 
de a refuza chiar și directivele secretarului de la Iaşi, care era pe 
atunci conducătorul comunist al judeţului. Faptă, pentru care regi- 
mul comunist a considerat că este deja prea mult și a decis înlătura- 
rea sa din funcția de rector al Seminarului. Demiterea sa din funcția 
de rector s-a datorat și faptului că luase apărarea Papei loan Paul al 
II-lea, care, la 6 ianuarie 1982 consacrase pe preotul greco-catolic 
Traian Crişan, ca episcop. Patriarhul Iustin al Bisericii Ortodoxe 
Române, împreună cu Departamentul Cultelor au publicat în presă 
o scrisoare în care condamnau actul papei, considerându-l un ames- 
tec în treburile interne ale Bisericii Ortodoxe Române. Părintele 
mi-a povestit că la una din predicile sale din capela seminarului, ți- 
nută în timpul Octavei mondiale de rugăciuni pentru unirea crești- 
nilor (18.1 — 25.1.1982) a luat atitudine în public, susținând că nu 
este adevărat că papa se amestecă în treburile Bisericii Ortodoxe. A 
doua zi a fost chemat la Departamentul Cultelor unde i s-a comuni- 


92 $MID, loan. o. c.,p.247. 

cat că nu mai este rector al Seminarului”. 

Este trimis ca paroh în Parohia Somușca, în perioada 
28.1.1982 — 31.X11.1983. De la 1 ianuarie 1984 este numit paroh la 
Rădăuţi, unde activează până în anul 1990, luna octombrie, când 
este transferat din nou la Institutul Teologic din Iași în calitate de 
profesor. 

Cât a fost paroh la Rădăuți, pr. dr. Eduard Ferenţ a reparat, 
în anul 1985, fosta casă parohială din Voievodeasa. Capela, amena- 
jată într-una din camerele casei este mărită pentru ca să poată în- 
căpea cei circa 70 de credincioși care participau la liturghiile dumi- 


Prima Sfântă Impărtășanie. Voievodeasa, 2 i 
Sursa foto: colecţia pr. dr. Eduard Ferenţ. 


93 Ibidem, pp. 160-161. 
94 Arhiva Parohiei Romano-Catolice din Rădăuţi, Proces verbal, încheiat în 
urma ședinței Comitetului bisericesc din data de 1.1V.1987. 

Pr. dr. Eduard Ferenţ în capela de la Voievodeasa (1988). 
Sursa foto: colecţia pr. dr. Eduard Ferenţ. 


Fosta casă parohială din Voievodeasa (2015). În dreapta se vede casa de 
odihnă și reculegere a pr. dr. Eduard Ferenţ. 
Sursa foto: loan Şmid. 

Capela amenajată în casa parohială din Voievodeasa (2015). 
Sursa foto: loan Şmid. 


După cum îmi povestea părintele Iosif Doboș, la vremea 
aceea, comunitatea era alcătuită din multe familii tinere, cu mulți 
copii. Acolo se obișnuia ca după sfânta Liturghie, părintele să dea 
copiilor bomboane, iar pentru aceasta era nevoie de o sacoşă plină 
cu bomboane. 

De multe ori se întâmpla ca ortodocșii să participe la 
liturghiile catolice din capelă. Doamna Cazac Genoveva îmi 
povestea că în toţi acești ani a existat o oarecare armonie între 
credincioșii catolici și cei ortodocși. De multe ori părinţii ei intrau 
să se închine și în capelă. Au fost (și mai sunt) multe cazuri de 
căsătorii mixte în care soţul sau soția au îmbrățișat religia catolică. 
Chiar doamna, care a fost ortodoxă, îmi spunea că ceea ce a atras-o 
spre Biserica Romano-Catolică a fost Calea Crucii care se face în 
timpul Postului Mare. Și acum, după mulți ani, își amintește că a 
plâns când a participat pentru prima dată. 

F.A Tv AA $ Pia cl, 
Familia doamnei Cazac Genoveva. Părinții Dumitru și Elena (stânga), 
bunicii Ecaterina și Dumitru (dreapta), fratele Vasile și Genoveva (cea 
mică). 

Sursa foto: colecţia doamnei Cazac. 


Începând cu anul 1990, în fosta casă parohială se stabilește, 
după ce se pensionează, pr. Anton Bişoc. Părintele a fost (şi conti- 
nuă să fie) de ajutor în parohie. Deşi, aflat deja la o vârstă foarte 
înaintată (94 de ani), părintele continuă să vină duminică de dumi- 
nică în biserica parohială pentru a asculta sfintele spovezi. Odată, 
înțelegându-i vârsta, părintele Iosif Răchiteanu, actualul paroh de 
la Rădăuţi, i-a spus că nu este nevoie să mai vină. Părintele Bişoc i- 
a răspuns tot printr-o întrebare: „Și eu ce să fac atunci?” 

După căderea regimului comunist, părintele dr. Eduard 
Ferenţ a fost rechemat la Institutul Teologic din lași în calitate de 
profesor. 

Chiar dacă pr. dr. 
Eduard Ferenţ a plecat din pa- 
rohia rădăuțeană, frumuseţea 
şi istoria acestei comunități i- 
a rămas în inimă şi ori de câte 
ori are un mic răgaz se retrage 
aici pentru a se reculege. A- 
ceastă relaţie strânsă cu aceas- 
tă mică comunitate a dus la 
concretizarea unor proiecte 
deosebite, expresie a reflecții- 
lor sale teologice, care vă vor 
fi prezentate în detaliu chiar 
de sfinția sa. 

După răsturnarea re- 
gimului totalitar în decembrie 
1989, părintele Iosif Doboş, 
care fusese numit pentru a 
doua oară paroh la Rădăuţi în 
octombrie 1990, demarează 


Pr. Anton Bişoc, la 90 de ani (2011). 


S-a născut 10 septembrie 1921 la Mogo- 
şeşti-Siret (Iaşi). A fost hirotonit la 17 
octombrie 1948 la Gherăeşti de către ep. 
Anton Durcovici. Din anul 1990 este 
preot pensionar stabilit la Voievodeasa. 


Sursa foto: loan Șmid 


procedurile de redobândire pe cale juridică a clădirii bisericii și a 
casei parohiale din Voievodeasa. Mai întâi a fost redobândită casa 
parohială, iar la 27 aprilie 1995 este recuperată și biserica. 
Părintele Iosif Doboș își amintește faptul că imediat după 
revoluţie, în primăvara anului 1990, ortodocșii au sfinţit o cruce pe 
locul unde urmau să-și construiască biserica lor, ei fiind convinși 


că biserica catolică va fi revendicată de comunitatea germană. Pa- 
rohia ortodoxă din Voievodeasa fiind mică, majoritatea locuitorilor 
fiind neoprotestanţi, nu a avut forța financiară de a începe imediat 

acest proiect, situaţia a trenând până în anul 1998, când au început 
construirea unei biserici proprii, din lemn, pe care au sfințit-o la 
data de 9 iulie 2006 cu hramul „Sfinții Apostoli Petru şi Pavel”. 
Ei au fost ajutaţi material de familia Zaremba și financiar de Paro- 
hia Romano-Catolică din Rădăuţi. 

În ceea ce privește biserica noastră, aceasta intră imediat 
într-o primă serie de renovări, lucrările încheindu-se în anul 2005. 

Într-o primă fază cheltuielile au fost suportate de parohie, 
apoi, treptat familia Zaremba Ionel şi Lenuţa a finanţat lucrările. 

La data de 3 iulie 2005 a avut loc ceremonia de sfințire a 


—_> 


Moment de la sfințirea 
Sursa foto: loan Şmid. 


95 PROCOPCIUC Valerian. o. c., p. 204. 

; E 
Moment de la sfințirea bisericii (2005). 


Sursa foto: loan Şmid. 


Biserica din Voievodeasa (1960). 
Sursa: colecţia parohiei. 

Biserica din Voievodeasa (2005). 
Sursa: colecţia parohiei. 

bisericii, oficiată de Excelenţa Sa Petru Gherghel - Episcopul Die- 
cezei lași. Au mai fost prezenți alături de preoţii din Bucovina şi 
oficialităţile din comună. 

Modernizarea bisericii a continuat şi după anul 2005, 
încheindu-se de abia în anul 2011. În procesul de readucere a 
bisericii la starea ei inițială s-a implicat, de această dată, prof. dr. 
pr. Eduard Ferenţ. Toate picturile din interiorul bisericii au fost 
restaurate şi conservate iar la ferestre au fost montate vitralii 
executate la Iaşi de către firma Art Georgies - Centrul Mozaicart, 
condusă de domnul Virgil Moraru şi care prezintă, fiecare în parte, 
toţi patronii bisericilor învecinate. 

Tot pr. dr. Eduard Ferenţ a coordonat şi condus lucrările de 
construire a unei capele mortuale în cimitirul catolic din Voievo- 
deasa, dedicată învierii Domnului: „Sacellum resurrectionis ”. A- 
ceastă capelă, cu turn în stil romanic, modestă în dimensiuni, dar 
bogată în podoabe şi semnificaţii, este rodul rugăciunii şi a re- 
flecţiei teologice a pr. dr. Eduard Ferenţ. Tablourile în mozaic, cât 
şi vitraliile au fost realizate de aceeași firmă din laşi Art Georgies 


Sursa foto: loan Şmid. 

Moment de la Sfânta Liturghie de s 
Sursa foto: loan Şmid. 

— Centrul Mozaicart. Lucrările au început în anul 2012 şi au fost 
încheiate în anul următor fiind finanțate de aceeași familie Zarem- 
ba. La data de 16 iunie 2013 fost sfințită de PS Aurel Percă cu 
ocazia aniversării a celor 50 de ani de la desfăşurarea Conciliului al 
doilea din Vatican, în timpul Anului credinţei (2012-2013). 

Cu aceeaşi ocazie PS Aurel Percă a sfinţit şi Crucea mântu- 
irii, înălțată în anul 2013 pe culmea colinei de lângă Complexul 
Turistic VOIEVOD din Voievodeasa, ca semn al speranţei şi al bi- 
necuvântării satului de către Răstignitul Înviat. Această Cruce este 
dotată cu instalație de iluminare nocturnă. 


| a 


ii (2013). 


Sursa foto: loan Şmid. 


În anul 2014 la iniţiativa părintelui dr. Eduard Ferenţ și cu 
sprijinul familiei loan și Elena Zaremba, locul cimitirului catolic 
german a fost curăţat, iar din resturile de pietre funerare a fost creat 

un ansamblu arhitectonic, numit „Memorialul Speranţei Creștine ”, 
ca semn de respect pentru toți cei înmormântați în acest cimitir. A 
fost sfințit de către pr. losif Răchiteanu, în ziua de 2 noiembrie 
2014 — Pomenirea tuturor credincioşilor răposaţi. 


Sfinţirea Memorialului Speranţei Creștine — 2.X1.2014. 
Sursa foto: loan Şmid. 


Toate aceste frumoase realizări au fost posibile datorită re- 
flecţiilor teologice a pr. dr. Eduard Ferenţ, transpuse, cu mare ta- 
lent, în bijuterii arhitectonice de către arhitectul Gheorghe Hereş. 
Și toate acestea au avut nevoie de aportul financiar al familiei Za- 
remba. 

În rândurile ce urmează vă prezint câteva date biografice 
ale arhitectului Gheorghe Hereș. 

S-a născut la 26 februarie 1937 în comuna Făureşti, judeţul 
Maramureş. Tatăl a fost preot iar mama învățătoare. A absolvit Fa- 

cultatea de Arhitectură din București, pro- 
moţia 1962. Profesional a activat în cadrul 
Institutului de Cercetare și Proiectare din 
laşi (din anul 1962 până la pensionare în 
anul 1990). Gheorghe Hereș a fost un 
apropiat al Diecezei Romano-Catolice din 
Iași. Dintre lucrările de referință, pe care 
le-a realizat pentru Biserica Romano-Cato- 
lică, enumerăm: proiectarea bisericilor din 
Șcheia, Butea și Mircești, judeţul Iași; Ca- 


Arhitectul Gheorghe 
Hereș. 
tedrala romano-catolică din lași, Biserica | Sursa foto: colecţia per- 


sonală a arhitectului. 


„Sfânta Tereza a pruncului Isus” din Iași și 
Institutul Romano-Catolic „Sfântul Iosif? 
din lași. A realizat renovări şi modernizări la bisericile catolice din 
Huși, Fărcășeni, Bârlad, Ciucani, Răchiteni, Rădăuţi, Siret, Teţcani, 
Gioseni, Sagna și Putna. S-a implicat și la modernizarea caselor 
parohiale din Șcheia, Butea, Mircești și lași. 

A proiectat mănăstirile ,,Xaverianum' 
„La Salle”, toate din lași, Gioseni, judeţul Bacău și „Sfânta Maria” 
din București. De asemenea, a proiectat Căminul pentru bătrâni din 
laşi și Casa Providenţei din Bucium, judeţul Iași. 

Dintre lucrările civile realizate de domnia sa enumăr: pro- 
iectarea cartierului „Alexandru cel Bun ” și Piaţa „Podu Roș”, toa- 
te din lași. De asemenea, a colaborat la realizarea planului urbanis- 
tic al Iașului, a realizat studii de siluetă pentru bulevardele Păcurari 
și Nicolina-Cug. A câștigat concursuri de urbanism și arhitectură 
pentru Piaţa Tineretului și Piaţa Palatului din lași, pentru Catedrala 
greco-catolică din Cluj și pentru Biserica „Sfânta Treime ” din Baia 
Mare. 


E) 


» „Don Orione” și 

In afară de aceste lucrări mari a proiectat multe case de lo- 
cuit individuale și colective. 


La Institutul Teologic Romano-Catolic din Iași, în timpul construirii 
clădirii Seminarului (1979). Arhitectul Gheorghe Hereș, pr. dr. Eduard 
Ferenţ și contabilul loan Zăpodeanu. 

Sursa foto: colecţia pr. dr. Eduard Ferenţ. 


Ci! INTE 
Arhitectul Gh. Hereș (dreapta) în Capela Invierii (2013). 
Sursa foto: loan Şmid. 

IN REI MEMORIAM 
„QUOD EST CHRISTUS ERIMUS” 


Astăzi, 16 iunie 2013, în Duminica a XI-a de peste An, Preasfinţitul Aurel 
PERCĂ, Episcop auxiliar al Diecezei Romano-Catolice de Iaşi, a sfinţit Capela 
„SAOCELLUM RESURRECTIONIS” din Cimitirul Catolic din FURSTENTHAL 
— VOIEVODEASA, spre slava Celui Înviat şi odihna sufletelor răposaţilor din 
acest loc sacru, care aşteaptă învierea lor fericită. 

Lucrările de construcţie ale Capelei au început în ziua de 11 octombrie 2012, 
zi în care Biserica Romano-Catolică celebra a 5o-a aniversare de la deschiderea 


Consiliului a] II-lea din Vatican, şi s-au finalizat în ziua de 16 iunie 2013, în plină 


desfăşurare a „Anului Credinței” în care ne aflăm. 

La sfinţirea Capelei, alături de Preasfinţitul Aurel PERCĂ, au participat 
următorii preoţi: Pr. Iosif RĂCHITEANU, parohul Bisericii Catolice din 
Rădăuţi; Pr. losif DOBOŞ, decan emerit de Suceava şi fost paroh de Rădăuţi; 
Pr. Dr. loan TAMAŞ, profesor emerit al Institutului Teologic din Iaşi; Pr. Irinel- 
Iosif IOSUB, paroh de Siret; Pr. Felix Măriuţ şi Pr, Eduard FERENȚ, profesor la 
Institutul Teologic din Iaşi. 

La sfințire au participat, de asemenea, credincioşii catolici din Fiirstenthal, 
unii din Rădăuţi, mulţi creştini ortodocşi, împreună cu D-l Arhitect al Capelei, 
Gheorghe HEREŞ din Iaşi. 

Preasfinţitul Aurel PERCĂ a decis ca în „Capela Învierii” să se celebreze Sfânta 
Liturghie în următoarele zile: în ziua aniversarului sfințirii ei, în Ziua Morților 
(2 noiembrie) şi la orice înmormântare a credincioşilor din Comunitatea 
Catolică din Voievodeasa. 

Adânc recunoscătoare faţă de bunul Dumnezeu, Comunitatea din Fiirstenthal 
se roagă pentru odihna răposaţilor din cimitirul ei, aşteptând împreună învierea 
lor fericită, 


Episcop auxiliar 
Aurel PERCĂ 


Decretul de sfințire al Capelei Sace/lum resurrectionis din Voievodeasa. 
Sursa foto: loan Şmid. 

satului. 


Placa de marmură amplasată pe Crucea de fier de pe colina 


îi 
ASTĂZI, 16 IUNIE 2013, A UNSPREZECEA DUMINICĂ 
DE PESTE AN, EPISCOPUL VICAR AL DIECEZEI ROMANO- 


CATOLICE DE IAȘI, AUREL PERCĂ, DUPĂ SFINȚIREA 


CAPELEI - “SACCELLUM RESURRECTIONIS” DIN 


FURSTENTHAL — VOIEVODEASA, A BINECUVÂNTAT. 


SOLEMN ACEASTĂ CRUCE, CA MEMORIAL “i : 
RASCUMPARĂRII NOASTRE. 
MONUMENTALA CRUCE A FOST CONSTRUITĂ ȘI 
AŞEZATĂ PE CULMEA DEALULUI CE STRAJUIEŞTE 
fo TUL VOIEVODEASA, DIN VOINȚA ȘI GENEROZITATEA 
FAMILIEI CATOLICE “IOAN ȘI ELENA ZAREMBA”, CU. 
SPERANȚA CĂ CEL RĂSTIGNIT PENTRU MÂNTUIREA 


a în 


NOASTRA, VA OCROTI ȘI VA BINECUVÂNTA TOT SATUL. 


“IN TE, DOMINE, SPERAVI !” 


E.F. Z* 


e 
(sf 


Sursa foto: loan Şmid. 

Profesor Dr. Pr. Eduard Ferenţ 


Introducere 


După recuperarea bisericii romano-catolice din 
Voievodeasa de la ortodocși, din 27 aprilie 1995, într-o după 
amiază din luna august, vorbeam la gardul din faţa bisericii cu 
domnul loan Zaremba, credincios catolic din localitate. Amândoi 
priveam la biserica preluată de la Cultul ortodox: imaginea ei era 
dezolantă. Tabla de pe acoperiș era ruginită și zdrenţuită de vânt şi 
de ploi; jgheaburile lipseau, iar cele care mai existau aruncau apa la 
temelia bisericii; treptele de piatră cioplită erau denivelate de 
rădăcinile celor doi tei de peste o sută de ani, plantați de 
predecesori în fața bisericii; ușa bisericii era vopsită în verde; 
intrând în ea, în partea stângă, unde acum este capela „Sfântul 
Anton” erau cioate de lemn, căci acolo le crăpa fostul pălimar 
ortodox; pavimentul bisericii era făcut din lespezi de piatră aduse 
din împrejurimi, iar lateral se găseau un fel de strane, toate vopsite 
în verde, etc. 

La un moment dat, în cursul discuţiei noastre, îl întreb pe 
domnul Zaremba: 

„- Cam câţi bani ne-ar trebui ca s-o reparăm? - Milioane, Părinte, 
mi-a spus el gânditor...” 

Aşa am început lucrările de restaurare a bisericii zidite de 
credincioșii catolici din Fiirstenthal cu atâta trudă încă din 1860- 
1865: de la o convorbire care întrezărea un viitor proiect de 

renovare a bisericii. De atunci au trecut deja douăzeci de ani. 
Proiectul schiţat vag în 1995, a devenit astăzi, 2015, o realitate pe 
care voiesc s-o prezint în cele ce urmează. Realizările fiind destul 
de largi, am să încerc să le prezint într-o ordine, în vederea 
ilustrării semnificației lor teologice. Toate lucrările sunt sintetizate, 
de fapt, de titlul acestui capitol: „Icoanele ne conduc la proto- 
tipuri”. 


e ae 


Pr. dr. Eduard Ferenţ împreună cu pr. Anton Despinescu în faţa bisericii din 
Voievodeasa. August 1989. 
Sursa foto: colecţia pr. dr. Eduard Ferenţ. 


Ordinea lucrărilor realizate în acești ani, pe care încerc să 
le prezint aici, se referă la: 
A) Biserica romano-catolică din Voievodeasa privită din exterior și 
interior: tematica icoanelor și vitraliilor din biserică; 
B) Cimitirul romano-catolic din Voievodeasa: Capela „,Saccellum 
resurrectionis ” - semnificaţia vitraliilor interioare ale Memorialu- 

lui „Speranţa creștină ”; Crucea de pe colina satului - „, Crux salu- 
tis”. Privindu-le cu ochii credinţei deducem cu ușurință că Dumne- 
zeu proniază istoria noastră și astăzi, dar ne cere să colaborăm și 
noi cu providenţa sa. 


Biserica din Voievodeasa după retrocedare (1995). 
Sursa: colecţia parohiei. 

A. Biserica romano-catolică din 
Fiirstenthal — Voievodeasa 


Biserica actuală din Voievodeasa, împreună cu „Memoria- 
lul speranţei creștine” din „Cimitirul catolic” din localitate sunt 
adevărate arhive ale Comunității Catolice din Fiirstenthal. 

a) Privind biserica din exterior nu putem să nu ţinem cont de 
cadrul sacru care ne-o prezintă. Până în 1964, înaintea bisericii era 
o capelă din cărămidă roșie, despre care s-a scris în această carte la 
pagina 75. Pe partea laterală a ei era pictată imaginea Inimii lui 


Isus. Nemaifiind îngrijită, ajunsese într-o stare de ruină, ceea ce a 
dus la demolarea ei. 


- Ly 4 Pi La ” 3 
Capela care era zidită la câţiva zeci de metri de biserică 
(chiar la drum), demolată în anul 1964. 

Sursa: Wild Josef - Fiirstenthal: eine deutsch-bohmische 


Gemeinde in der Bukowina. 


Astăzi, în locul capelei demolate avem Memorialul Sino- 
dului Diecezan (8.X11.2001 — 8.X11.2004), un monument de mar- 
mură, unic în Dieceză, împodobit cu două mozaicuri aurite, repre- 
zentându-l pe „Isus Răscumpărătorul” şi pe „Maica Domnului, 

Mama Divinei Providenţe ”, ambele executate de firma din lași Art 
Georges — Centrul Mozaicart condusă de domnul Virgil Moraru. 
Monumentul de marmură albă a fost construit în anul 2007 prin ge- 
nerozitatea familiei loan și Elena Zaremba, catolici din Voievodea- 
sa, după cum reiese și din inscripția gravată în marmură. 

Care este scopul acestei opere sacre? Ea nu voiește să per- 
petueze doar amintirea fostei capele, ci îndeamnă pe toți cei care 
vizitează biserica noastră să implore mijlocirea Maicii Domnului 
pe lângă Fiul ei, Răscumpărătorul său și al nostru. Ambele icoane 
ne conduc la prototipurile reprezentate de cele două mozaicuri: 
Isus Cristos, Răscumpărătorul, și Maica Domnului, Născătoarea de 
Dumnezeu. 

Vizitatorul este călăuzit spre biserică de o alee compusă 


Isus Răscumpărătorul — mozaic Maica Domnului, Maica Divinei 
Sursa foto: loan Șmid Providenţe. Sursa foto: loan Şmid 

din pavele de ciment în formă cubică, alee lucrată cu multă trudă, 
împreună cu trotuarul din jurul bisericii, de maistrul Mihai 
Zaremba, meseriaș calificat la care am apelat deseori și pentru alte 
activități legate de renovarea bisericii. 

Aleea, însoţită de trandafiri și de câteva tuia mereu verzi, 
ține locul arrium-ului roman de la intrarea în bazilici. Parcurgând- 
0, te liniștești sufletește înainte de a intra în casa Domnului. 

La capătul aleii, vizitatorul întâlnește monumentul unei 
Cruci îmbrăcate în mozaic aurit, pe care se află această inscripție 
scrisă în limba Latină: „,Monumentum altaris ecclesiae veteris 
ligneae, aedificatae anno 1822, abolitae anno 1865”, ceea ce 
înseamnă: „Monumentul altarului vechii biserici de lemn, construi- 
tă în anul 16822, și dărâmată în anul 1865”. Despre istoricul aces- 


Monumentul care amintește de 
prima capelă din lemn, dărâmate în 
anul 1865. 

Sursa foto: loan Şmid. Sursa foto: loan Şmid. 


pad 


Aleea din faţa bisericii. 

tei capele din lemn s-a scris la pagina 41. Crucea are gravat un po- 
tir și o ostie, semne sacre care ne amintesc de Sfânta Liturghie care 
se celebra pe acel altar înainte de anul 1822. Monumentul a fost ri- 
dicat și amplasat pe acel loc, cu toată probabilitatea de pr. Ignaz 
Seidel, ctitorul noii biserici, care a păstorit comunitatea catolică din 
Firstenthal, timp de 40 de ani, între anii 1844 și 1884. 

Fațada bisericii este împodobită cu două mozaicuri aurite 
care îi reprezintă pe cei doi Patroni ai bisericii romano-catolice din 
Voievodeasa, sfinţii apostoli Petru și Paul. Ele redau icoana origi- 
nară pictată pe pânză de un autor necunoscut din Germania, pictura 
având peste 150 de ani. Ea, a fost iniţial, așezată la altarul principal 
al bisericii, dar acum se află în capela laterală dedicată „Sfântului 


Intrarea în biserică străjuită de cei doi Apostoli. 
Sursa: arhiva autorului. 

Anton”. 

Mozaicurile, de o execuţie artistică impecabilă, sunt foarte 
frumoase. Când lumina soarelui se răsfrânge peste ele, îți încântă 
privirea. Personal, cred că pot sta pe frontalul oricărei biserici din 
Roma. 

Intrarea în biserică este încadrată între două coloane 
decorate mozaical cu elemente artistic executate, capitelurile lor 


Cei doi îngeri care stau de strajă la intrarea în biserică. 
Sursa foto: loan Şmid. 


reprezentând câte o cruce masivă. Între cele două coloane, 
deasupra copertinei de la intrare, străjuiesc doi îngeri care stau de 
veghe cu câte o cruce în mâinile lor. Îngerii sunt reprezentați în 
mozaicuri de culoare albastră, executate de aceeași firmă din lași, 
Art Georges — Centrul Mozaicart. 

Soclul bisericii este placat de jur-împrejur cu piatră de 
munte, adusă de prin munţii Bucovinei. Înălțimea acestui element 

care constituie partea de jos a edificiului ecleziastic variază după 
poziţia bisericii. Toată piatra soclului este protejată de un ulei 
special împotriva agenților corozivi și a apei pluviale. 

Acoperișul bisericii a fost total înlocuit cu tablă roșie 
suedeză. Apele care se scurg prin jgheaburi sunt preluate de un 
dren săpat de jur-împrejurul bisericii, așa că ele nu îngheaţă și nici 
nu stropesc pereţii, iar trotuarul rămâne mereu uscat. 

Acestea fiind spuse despre biserica catolică din Voievodea- 

sa privită din exterior, putem intra în interiorul ei. 
b) Interiorul acestui lăcaş de cult este compus din diferite 
elemente: bănci sau genuflexoare, altare, icoane, vitralii, calea 
crucii, candelabru, amvon și lumânarea pascală. Toate sunt noi, 
deoarece ortodocșii, restutindu-ne biserica folosită de ei din 1946 și 
până în anul 1995, au luat și iconostasul lor, clopotul și toate 
odăjdiile. Aula bisericii rămânând goală, cu geamurile sparte sau 
lipsă, cu pardoseala din pavaj de piatră, mucegăită, din cauza 
mucegaiului infiltrat treptat sub scândurile pardoselii smulse și 
luate de ortodocși, am fost nevoiți să refacem tot interiorul 
bisericii. Renovările interioare le-am conceput urmând reforma 
liturgică prezentată de Conciliul al II-lea din Vatican (11.X.1962 — 
8.X11.1965) în Constituţia Sacrosanctum Concilium, promulgată 
la 4.XIL.1963 de PP. Paul al VI-lea. În urma normelor emise de 
Sacrosanctum Concilium! şi de Instrucţia Inter Oecumenici din 
26.IX. 19647, am început lucrările de renovare interioară a aulei 
bisericii. 

Pardoseala a fost complet refăcută, eliminând mucegaiul și 
aplicând un strat de bitum cu ciment pe toată suprafaţa bisericii. 


1 Conform Constituţiei pentru Sacra Liturgie «Sacrosanctum Concilium» nn. 
122-129: EV 1/223-239. 
2 Conform Inter Oecumenici, nn.90-99: EV 2/300-309. 

Același maistru catolic, Mihai Zaremba, și-a dovedit profesionalis- 
mul și de data aceasta. Deasupra șapei au fost aplicate plăci de gre- 
sie de culoare maron, culoare apropiată de parchet şi de aceea a 
băncilor genuflexoare. 

Ulterior, s-a trecut la înlocuirea completă a instalaţiei elec- 
trice, instalație executată ținând cont de normele în vigoare, dar și 
de cele liturgice. După înlocuirea sticlei din geamuri și chituirea 
acestora, a fost zugrăvit din nou interiorul bisericii, păstrând icoa- 
nele pictate pe bolta bisericii de Emink Codin încă din 1927. De 
asemenea, amvonul, care, iniţial, fusese amplasat de predecesori în 
partea stângă a bisericii, deasupra altarului Maicii Domnului, a fost 
coborât și instalat în fața prezbiteriului, în apropiere de credincioși, 
fiind dotat cu microfon. 

Băncile din biserică sunt toate noi, din stejar masiv, execu- 


Interiorul bisericii în A.D. 2012 
Sursa foto: loan Şmid 

tate la Cireșoaia, județul Bacău, de tâmplari iscusiți, conduși de 
domnul loan Meșterca. Ele dau aulei bisericii o armonie aparte 
promovând deopotrivă participarea comodă a credincioșilor la ac- 
iunile liturgice. 

Cât privește icoanele și vitraliile bisericii, toate noi, trebuie 
să declar că în compunerea lor am urmărit un principiu teologic 
fundamental. Conform magisteriului Bisericii, icoanele și vitraliile 
din biserici sunt Biblia săracului, a celor neştiutori de carte, ca și a 
celor culți. Prin tematica lor împlinesc și funcţia de cateheză litur- 
gică permanentă pentru toți credincioșii. Privindu-le cu ochii cre- 
dinţei suntem călăuziți la Prototi- 


puri”. 


Cea mai veche icoană 
este aceea a Sfinţilor Apostoli 
Petru şi Paul care se află expusă 
pietății credincioșilor în capela 
„Sfântul Anton”. Ea este pictată 
pe pânză de un pictor necunoscut 
din Germania. Iniţial era ampla- 
sată în altarul principal al bisericii 
catolice din Fiirstenthal, altar ce- 
dat de către pr. Iosif Krassler în 
anul 1972 bisericii catolice din 
Pustiana, judeţul Bacău. 

În aceeași capelă se află o 
altă icoană care-l reprezintă pe 
Sfântul Anton de Padova cu 


Sfinţii Apostoli Petru și Paul. 
Sursa foto: loan Șmid 


3 Conciliului Tridentin, Decretul despre sfintele icoane/3.XI1.1563, Dosar nr. 
1823; Conform loan $mid, Comunitatea romano-catolică din Putna, ISBN 
978-973-0-16810-5, Putna, 2014, p.66. 

Pruncul. După cedarea bisericii 
„Sfântul Anton” din Vicovu de 
Sus ortodocșilor, icoana patronală 
a bisericii a fost dusă la Parohia 
Romano-Catolică din Rădăuţi”. 
Pe când eram paroh la Rădăuţi 
(1.01.1984 — 18.X.1990), am gă- 
sit-o în podul casei parohiale. De 
acolo am recuperat-o în anul 
1995 și am expus-o veneraţiei 
credincioșilor în biserica din Vo- 
ievodeasa. 

Pe bolta bisericii sunt 
pictate două icoane reprezentând 
Cina cea de Taină şi Primatul 
Iui Petru. Ele sunt opera lui 
Emink Codin, care le-a pictat în 
anul 1927. În luna mai a anului 


Sfântul Anton de Padova- icoana pa- 
tronală a bisericii din Vicovu de Jos. 
Sursa foto: loan Şmid. 


2004 l-am rugat pe pictorul Viliu Ciobanu să curețe aceste tablouri. 
EI a descoperit în tabloul Cina cea de Taină trei cartușe înfipte în 
icoană, cartușe care sunt păstrate acolo ca amintire de la cel de-al 
Doilea Război Mondial (1939-1945). 

În interiorul bisericii din Voievodeasa se află trei altare, în 
cadrul cărora se găsesc alte trei icoane dedicate Inimii Preasfinte a 
lui Isus, Maicii Domnului și Sfinților Apostoli Petru şi Paul. Toate 
trei au fost pictate de Viliu Ciobanu, pictor din Budăi, judeţul Iași. 


4 Conform loan $mid, Două secole de istorie a Parohiei Romano-Catolice din 
Rădăuţi, Ed. Hoffman, Caracal 2013, p. 105, biserica, construită în anul 
1910, a fost cedată ortodocșilor, în baza unui consimțământ verbal din partea 
Parohiei Romano-Catolice din Rădăuți, în anul 1952. 

Cina cea de Taină 
Sursa foto: loan Șmid. 


Primarul Sfântului Petru. 
Sursa foto: loan Şmid. 

Icoana Inimii Preasfinte a 
lui Isus este o copie după icoana 
care se află în capela laterală din 
„Chiesa di Gesu” din Roma, pic- 
tată de Pompeo Batoni (1708 — 
1787). Este una din icoanele cele 
mai reușite din biserică. Isus ne 
oferă Inima sa Preasfântă, focar 
arzător al dragostei, Inimă încon- 
jurată de o coroană de spini. Din 
Inimă țâşnesc raze de lumină, 
arătându-ne astfel că Domnul vo- 
iește să ne împărtășească necon- 
tenit din belșugul inepuizabil al 
iubirii sale. Aparţinând Persoanei 
Cuvântului întrupat, noi adorăm 
cu recunoștință Inima Mântuito- A anul Iti Preasfinte a lui în 
rului nostru. Sursa foto: loan Şmid 

Privind-o cu atenţie, ob- 
servăm că Domnul, după învierea sa glorioasă, și-a păstrat atât rana 
Inimii deschise de unul dintre soldați (In 19, 34), cât şi rănile mâi- 
nilor străpunse de cuie (In 20, 25.27). Oferind Tatălui său o singură 
jertfă pentru păcatele noastre, prin înălțarea sa glorioasă s-a așezat 
pentru totdeauna la dreapta lui Dumnezeu (Evr 10, 12), este 
totdeauna viu pentru a mijloci în favoarea noastră (Evr 7, 25). Icoa- 
na Inimii Preasfinte ne amintește că Domnul, Răscumpărătorul în- 
viat, mijlocește necontenit la Tatăl veșnic pentru noi, arătându-i ră- 
nile sale glorioase, preţul răscumpărării noastre. 

Icoana Maicii Domnului de la altarul lateral din partea 
stângă a aulei bisericii are următorul titlu: Maica Domnului, 

Steaua mistică a evanghelizării. 
Titlul icoanei exprimă o realitate 
trăită de Sfânta Fecioară toată 
viaţa ei. Ea a fost prima făptură 
evanghelizată de arhanghelul Ga- 
briel (Lc 1, 28-32) şi reprezintă 
începutul, deja perfect, al Biseri- 
cil. Este Ecclesia nascens, Bise- 
rica abia născută căreia îi este 
adresată Evanghelia. 

Fecioara Maria, din mo- 
mentul în care a dovedit că este 
receptivitatea transparentă emi- 
nent activă a harului prin acel: 
„Fie mie după cuvântul tău”, es- 


Altarul Maicii Dotnnul 

te Biserica în persoană și ca per- | Sursa foto: loan Şmid. 

soană. Maica Domnului este pri- 

ma Biserică, este Biserica vie. Ea este cortul viu al lui Dumnezeu 
și, de aceea, este începutul Sfintei Biserici. Misterul Născătoarei 
de Dumnezeu și al Bisericii se compenetrează și se iluminează 
reciproc. 


Dar Fecioara Maria, Fiica eminentă a Sionului, nu este 
doar prima evanghelizată, ea este și prima evanghelizatoare a nou- 
lui Sion, a Bisericii, și aceasta chiar înainte de Rusalii. Sfântul 
Luca ne-o prezintă pe Maica Domnului ca prima evanghelizatoare 
în vizita ei la Elisabeta (Lc 1, 41. 44). Magnificat, cântecul Născă- 
toarei de Dumnezeu, este o vestire a evenimentului mântuirii, un 
mesaj evanghelizator plin de semnificaţii și pentru noi cei din mile- 
niul al treilea. 

Maica Domnului ca evanghelizatoare apare și din vizita 

păstorilor și a magilor făcută pruncului Isus, fiul ei, la Betleem (Le 
2, 8-20; Mt 2, 1-12). Ea arată „cu bucurie” Pruncul dumnezeiesc 
celor care aparţineau la Biserica iudeilor și la Biserica păgânilor 
convertiți. Păstorii și magii erau, de fapt, reprezentanţii acestor 
Biserici. Marele mister al mântuirii, Cristos, se manifestă lumii 
așadar prin mijlocirea şi mărturia Maicii Domnului?. 

Acţiunea evanghelizatoare a Mamei lui Isus reiese și din 
episodul nunţii din Cana (In 2, 1-12). La Cana, Maica Domnului, 
în stare de orantă, îl roagă pe Isus să-și manifeste gloria sa 
discipolilor, iar prin aceasta Bisericii. 

La Cana, pe Calvar ca și în Cenacol (Fap 1, 13-14), Mama 
lui Isus are rolul de mijlocitoare a darului revelaţiei și a mântuirii. 
Prezenţa și participarea Mamei lui Isus, ca asociată lucrării 
mântuitoare, la jertfa Fiului din ea născut, și ca orantă în Cenacol, 
înainte de Rusalii, unde a implorat prin rugăciunea ei maternă 
Fiului ei Darul Duhului Sfânt pentru ea și pentru noi, reprezintă 
unul din elementele cele mai semnificative ale misiunii sale în 
Biserică. Aceste momente evocate de evangheliști fac parte din 
acțiunea sa evanghelizatoare. Datorită lor, papa Paul al VI-lea a 
numit-o și o invocă pe Maica Domnului, Maica Bisericii, cu titlul 
de Stea a evanghelizării“. La fel o numeşte și sfântul loan Paul al 
II-lea”. 

La altarul principal se află icoana patronală a Sfinţilor 
Apostoli Petru şi Paul, icoană pictată de același Viliu Ciobanu. 
Fiecare dintre cei doi Apostoli poartă în mâini însemnele puterii 


5 Conform Conciliul al II-lea din Vatican, Constituţia Despre Biserică, Lumen 
gentium, nr. 57: EV 1/431. 

6 Paul PP. VI, Evangelii nuntiandi, nr. 82: EV 5/1716. 

7 loan Paulalll-lea Lertera apostolica «Tertio millenio adveniente», nr. 59: EV 
14/1820. Conform Eduard Ferenţ, Biserică, ce simţi despre taina fiinţei tale?, 
Ed. Sapientia, lași 2004, pp. 43-53. 

acordate lor de Cristos Domnul. Sfântul Petru are în mâini două 
chei, semne ale autorităţii pe care i-a acordat-o Cristos asupra 
Bisericii sale, constituindu-l Cap al colegiului apostolic (Mt 16, 13- 
20; In 21, 15-19). Alături de chipul său, la picioarele sfântului 
Petru este pictată imaginea bazilicii Sfântul Petru din Roma, 
bazilică unde se află mormântul său. 

În partea stângă a icoanei se află chipul sfântului Paul. EI 
are ambele mâini sprijinite pe o sabie, semnul decapitării sale la 
Roma, în anul 64, la Tre fontane. La picioarele sale se află imagi- 
nea bazilicii Sfântul Paul din Roma, bazilică unde se păstrează cu 


venerație mormântul său glorios. 
Încă două detalii demne de 
remarcat ale icoanei pastorale. De- 
asupra Apostolilor, central, plu- 
tește un porumbel, simbolul Duhu- 
lui Sfânt, Apărătorul credinţei, Cel 
care unește pe cei doi Apostoli şi 
pe noi cu ei prin mărturisirea ace- 
leiași credinţe. La picioarele Apos- 
tolilor, între cele două bazilici este 
pictată în dimensiuni mai mici bi- 
serica din Firstenthal, ca semn de 
comuniune cu Biserica Romei, 


„Biserica cea Mare, de toţi cunos- 


cută, care prezidează toate celelal- 
»8 


Icoana patronală a bisericii. 


te Biserici în caritate Sursa foto: loan Şmid. 


Printre icoanele venerate 


8 Sf. Irineu, Adversus haereses, III, c. 3,2: SChr 211, Cerf. Paris 1974, p.33; Sf. 
Ignaţiu de Antiohia, Epistola către Romani, Introducere: Schr 10, Cerf. Paris 
1969, p. 107. 

în biserica din Voievodeasa, demne de luat în seamă sunt cele 15 
stațiuni ale Căii Crucii sau Via Crucis. Ele sunt o reproducere a 
originalului lor care se află în Mănăstirea Clariselor din Roman, 
Aleea Plopilor nr. 8. Autoarea acestor stațiuni este Loana Riboli 
din Crema (Italia), laureată nu de mult timp la Academia di belle 
Arti din Brera, Italia, cu maximum de voturi. 

Staţiunile, în care răscumpărarea săvârșită de Isus Cristos îl 
privește nu doar pe om, ci întreaga creaţie, urmează ritmul creației 
înseși: „Tatăl decide, Fiul execută şi modelează, iar Duhul hrăneș- 
fe și sfințește, desăvârșind lucrarea răscumpărătoare a lui Isus 
Cristos"”. Autoarea denumește opera ei „Via Crucis per la Roma- 
nia”, „Calea crucii pentru România ”, întrucât pentru a o compu- 
ne, a studiat profund costumaţia femeilor și a bărbaților din Româ- 
nia. Este suficient să privim „staţiunile” a cincea și a şasea ca să ne 
convingem de planul urmărit de autoare. Sfațiunile sunt înserate în 
istoria mântuirii, în Revelaţie și 
în gândirea perenă a Sfinților Pă- reg) 
rinți. În Biblia săracilor vorbesc | | UNIV 
fiecăruia în parte. E suficient să le 
parcurgem și să le privim cu ochii 
credinței, ochi cu care au fost 
pictate după o îndelungată reflec- 
ție de autoarea însăși. 

În faţa prezbiteriului a- 
vem și amvonul, cel original, exe- 
cutat de un tâmplar iscusit din 
Firstenthal prin 1865, împreună 
cu altarul Maicii Domnului. Ini- 


Amvonul original, recondiționat. 
Sursa foto: loan Şmid. 


9 Sf. Irineu, Adversus haereses, IV, c. 38.3: SChr 100, Cerf. Paris 1971, p. 955. 

ţial era plasat sus, în partea stângă a aulei bisericii, de unde predica 
preotul pentru a fi ușor auzit. Când am restaurat interiorul bisericii 
l-am coborât și l-am așezat în faţa credincioşilor, conform norme- 
lor liturgice actuale. Cu acea ocazie am închis ușa de acces și trep- 
tele din sacristia a doua care conduceau din interior spre amvon. 
Ulterior, cu ocazia Anului Bibliei celebrat în toată Biserica 
Romano-Catolică între anii 2005-2006, l-am ornamentat în exterior 
cu icoanele biblice care pot fi privite de credincioși, icoane plasate 
sub titlul Cuvântul Domnului: central este Domnul, Alfa et Omega 
(Ap 1,8; 21,6), căruia îi sunt alăturați cei patru evangheliști cu 
simbolurile lor. În ultima casetă a amvonului am încadrat icoana lui 
Isaia profetul, ce de-al cincilea Evanehelisi 57 7, 14-16; Mt 1,23). 
Tot în prezbiter se află 
Lumânarea pascală şi Crucea de 
lemn adusă de familia loan și Ele- 
na Zaremba de la Ierusalim. Lu- 
mânarea pascală îl reprezintă pe 
Cristos Înviat, biruitorul morții și 
al întunericului, Soarele care nu 
apune niciodată: „Lux in tenebris 


et lucifer matutinus ”. Lumânarea 
pascală indică prezenţa Celui În- 
viat în mijlocul nostru şi, întrucât 
în cursul săptămânii, în ziua căre- 
ia i s-a dat numele de duminică, 
Biserica celebrează memoria o- 
biectivă a învierii Domnului! 

La Voievodeasa, Lumâna- 


Crucea de lemn din Ierusalim. 
Sursa foto: loan Şmid. 


10 Conciliul al II-lea din Vatican, Constituţia despre Sacra Liturgie, Sacrosanc- 
tum Concilium (SC., nr. 102): EV 1/183. 

rea pascală se aprinde nu doar în ziua Botezului și la funeralii, ci și 
în timpul sfintei Liturghii duminicale. Duminica este cu adevărat 
Paștele săptămânii, e ziua învierii, este ziua creștinilor, este și 
ziua noastră. 

Alături de aceste icoane, în biserica din Voievodeasa avem 
și zece vitralii de dimensiuni mari, toate executate de Art Georges- 
Centrul Mozaicart din lași. Tematica lor are o îndoită semnificaţie: 
prima este aceea că prin ele s-a dorit o comuniune cu comunitățile 
catolice din Bucovia, călăuzite în pelerinajul credinței lor de 
diferiți Sfinţi, Patronii şi modelele vieţii lor. A doua semnificație a 
fost recomandată de unele evenimente ecleziale de care a trebuit să 
ținem cont în anii în care avea loc restaurarea bisericii noastre. 
Astfel au fost: Anul Bibliei (27.X1.2005-26.X1.2006), Anul familiei 
(2010-2011), Anul credinţei (11.X.2012-24.X1.2013). 

În partea stângă a aulei bisericii avem, în faţa altarului 
Maicii Domnului, vitraliul Buna Vestire, o reproducere liberă a ta- 
bloului Buna Vestire al lui Beato Angelico, pictat în anul 1430, o 
pictură pe lemn care se află în sanctuarul Santa Maria delle Grazie 
(Arezzo, Italia). Vitraliul amintește de hramul bisericii romano- 
catolice din Gura Putnei (Karlsberg). 

Îngerul vestitor, Gabriel, o surprinde pe Sfânta Fecioară 
într-o umilă rugăciune”. Duhul Sfânt, actantul zămislirii feciorel- 
nice a Cuvântului veșnic domină toată compoziţia. El este 
reprezentat prin simbolul obișnuit în arta sacră, acela al 
porumbelului. 

Plăsmuită de Duhul Sfânt ca o nouă făptură, împodobită 
încă din prima clipă a zămislirii sale cu splendorile unei sfințenii 


11 In die dominica paschae, Ed. G. Morin, CCL 78 (1958), 550. 
12 Conform Pictura italiană. Maeștrii tuturor timpurilor şi capodoperele lor. 
Ed. Fundaţia Culturală Română, București 1997, p. 63. 

unice, Fecioara din Nazaret este, din porunca lui Dumnezeu, salu- 
tată de îngerul vestitor ca „plină de har” (Lc 1, 28), iar ea răspun- 
de solului ceresc: „lată slujitoarea Domnului, fie mie după cuvân- 
tul tău (Le 1, 38). Astfel, Maria, 
fiica lui Adam, consimţind la cu- 
vântul divin, a devenit Mama lui 
Isus și, îmbrățișând din toată ini- 
ma, fără a fi împiedicată de vreun 
păcat, voința mântuitoare a lui 
Dumnezeu, s-a oferit total pe și- 
ne, ca slujitoare a Domnului, Per- 
soanei și lucrării Fiului său, 
slujind misterului răscumpărării, 
în dependență de Cristos și de 
Duhul Sfânt, prin harul Dumne- 
zeului atotputernic. Slujind, coo- 
perând și ascultând de Cristos și 
de Duhul Sfânt, Fecioara Maria | Buna Vestire 
redeschide nodul necredinţei E- | Sursa foto: loan Șmid. 
vei, născând Viaţa pentru noi'$. 
În momentul interpelării Fecioarei Maria de către arhan- 
ghelul Gabriel, ea era deja presfințită, pregătită haric de Duhul ha- 
rului pentru a primi invitaţia Tatălui veșnic și pentru a se insera ast- 
fel în țesutul economic al planului mântuirii cu toată ființa ei, fără a 
fi împiedicată de vreun păcat. Prelucrată de harul dumnezeiesc, sub 
Duhul Sfânt și cu harul său, și-a dat consimțământul ei liber și 
prompt. Prelucrată de har, și-a încredinţat toate puterile în slujba 
Persoanei și a operei lui Cristos şi a Duhului Sfânt care n-a încetat 


13 Sf. Irineu, Adversus haereses, III, c. 22,4: Schr 211, Cerf. Paris 1974, pp. 
443-445. 

nicio clipă s-o călăuzească în viaţă. 

Chipul neîntinat al Fecioarei Maria, prelucrat de har, şi-a 
mobilizat asemănarea, dinamica chipului, adică „, împreună-lucra- 
rea cu harul”, aşa încât răscumpărarea omenirii înfăptuită de Fiul 
ei împreună cu Duhul Sfânt, să fie nu doar har, dar și colaborare li- 
beră a omului, prin reprezentanta sa eminentă, noua Evă, Maria. 
Împreuna ei lucrare cu harul dumnezeiesc a fost desăvârșită, într-o 
continuă creștere, asemenea peregrinării sale constante în credinţă, 
înaintare realizată în truda inimii sale neprihănite!?. 

În partea dreaptă a aulei bi- 
sericii avem vitraliul Sfintei Fami- 
lii, realizat în timp ce Biserica Cato- 
lică celebra Anul Familiei (2010- 
2011). Vitraliul Sfintei Familii, Isus, 
Maria și losif, redă iconic mărturia 
evanghelistului Luca referitoare la 
anii petrecuţi la Nazaret, unde pă- 
rinții s-au întors după prezentarea 
lui Isus la templu și după reîntoar- 
cerea lor din Egipt. În acei ani a în- 
ceput maternitatea neștiută şi dure- 
roasă a Maicii Domnului, „când 
copilul ei creștea și se întărea, plin 


Sfânta Familie. 
de înţelepciune, și harul lui Dumne- | Sursa foto: loan Șmid. 


zeu era asupra lui” (Le 2, 39-40. 
52). Isus avea plinătatea harului în interior încă de la Întrupare. El 
nu putea face progres interior în sfinţenie și har, dar cu cât el creș- 
tea în statură, cu atât mai mult această plinătate a harului se mani- 


14 Eduard Ferenţ, Mariologia: Maria în misterul lui Cristos și al Bisericii, Ed. 
ARC, București 20032, pp. 103-124. 

festa în exterior, apărea în afară”. 

Viaţa familiei din Nazaret s-a desfășurat în liniște, în rugă- 
ciune și muncă. N-a fost idilică. În anii ascunși ai vieţii din Naza- 
ret, în prezența Celui Sfânt, Maria și losif au înaintat zi de zi în 
sfinţenie, iar Isus în manifestarea ei crescândă. 

Viaţa ascunsă a lui Isus a pus un nou început vieţii interioa- 
re a Mariei și a lui Iosif, introducându-i pe calea unei lucrări con- 
știente a participării lor la misterul mântuirii. Tăcerea a fost con- 
textul vital al unirii lor cu Dumnezeu, al muncii și al rugăciunii lor 
tainice. În tăcerea minţii și a inimii lor, au început să prindă contur 
semnificațiile realităților meditate, mai ales adevărurile despre Cu- 
vântul Întrupat (Le 2, 19.51). Rugăciunea, ca dialog tainic al inteli- 
genţei cu Dumnezeu, se dezvoltă numai în această stare liniștită, 
ezuhică, a facultăților noastre. Dumnezeu, să nu uităm, ascultă îna- 
inte de toate gândurile inimii, nu vocea. În tăcere învăţăm să-l cu- 
noaștem mai mult și să-l slujim mai bine pe Dumnezeu și pe aproa- 
pele nostru. 

În spaţiul rezervat tăcerii putem crește și noi în înțelep- 
ciune și har, în cunoașterea voinței lui Dumnezeu și în fidelitatea 
făță de harul său. În momentele de tăcere activă, atentă și con- 
structivă, credința noastră intră în contact cu misterul negrăit al lui 
Dumnezeu. Atunci, prin credință, devenim conștienți și recu- 
noscători față de misterele lui Isus față de stările trăite de el în o- 
menitatea sa pentru noi, asemenea Maicii sale, care păstra, purta și 
medita în inima ei neprihănită tot ceea ce vedea și auzea de la Fiul 
ei, Isus. În anii ascunși ai lui Isus de la Nazaret, Maica Domnului a 
trăit în mod eminent ascultarea credinței, parcurgând în truda 
inimii drumul acesteia. Ea, înaintând în credință, n-a fost cruţată 


15 Sf. Toma de Aquino, Summa theologiae, |, q 43 a 2 ad 3"; Conform Heribert 
Mihlen, L Esprit dans L 'Eglise, vl. |, Cerf. Paris 1969, p.330. 

nici de dificultățile dăruirii de sine, nici de penumbra și noaptea 
credinţei. Ea a trăit în mod exemplar noutatea misterului lui 
Cristos. 

Viaţa interioară, cu dinamică interioară a trăirii misterului 
mântuirii, în lumina Evangheliei, include trei etape pe care trebuie 
să le parcurgă cel care vrea să-l urmeze pe Cristos. Aceste etape 
sunt numite uneori „căi”, calea purificării, calea iluminării și, în 
sfârșit, cea unitivă. De fapt, ele nu sunt trei căi diferite, ci tot atâtea 
porţiuni ale aceleiași căi, la care Cristos îi cheamă pe toţi oamenii. 

Răscumpărată în mod sublim, prerăscumpărată de Isus!€, în 
tot timpul celor treizeci de ani ascunși, trăiţi împreună cu Isus, 
Sfânta Fecioară a înaintat numai pe calea iluminării, a contemplaţi- 
ei Fiului lui Dumnezeu, a Celui Sfânt născut din ea (Lc 1, 35). Ca- 
lea aceasta iluminatoare a constituit și pentru ea o introducere len- 
tă, organică, în calea unitivă (Lc 2, 50). Această comuniune interi- 
oară a ei cu Fiul a fost sublimă. Sfântul Luca ne-o prezintă astfel: 
„Iar mama lui păstra toate acestea în inima ei, meditându-le” (Le 
2, 52; 2, 19). 

Omul de astăzi, preocupat numai de domeniul înfăptuirilor, 
al factum-ului ori al faciendum-ului, e în pericol să se uite pe sine 
însuși, să uite însuși sensul existenţei sale. El a învăţat să măsoare 
lumea, ba chiar o parte din cosmos, dar s-a dezobișnuit să se mai 
măsoare pe el însuși. Vitraliul Sfintei Familii ne interpelează pe 
toţi!!! 

Un alt vitraliu din biserica din Voievodeasa este acela al 
Coborârii Duhului Sfânt (Fap 1, 12-14; 2, 1-4). Prin această icoa- 
nă, comunitatea catolică din Voievodeasa voiește să trăiască în co- 
muniune cu Duhul Sfânt, Dumnezeu, dar și cu comunitățile catoli- 


16 Conciliul al II-lea din Vatican, Lumen gentium, nr. 53: EV 1/427. 
17 Eduard Ferenţ, o. c.,pp. 174-192. 

ce din Putna și Soloneţul Nou, 
care au ca Patron tocmai Coborâ- 


rea Duhului Sfânt. PS 
Rusaliile, fiind rodul mis- D= /.] N „AN 


terului pascal al lui Cristos, sunt 
un eveniment salvific, în care Du- 
hul Sfânt ne revelează misterul 
lui Cristos și ne comunică puterea 
sa sfinţitoare „Cristos l-a trimis 
din partea Tatălui pe Duhul 
Sfânt, pentru ca să înfăptuiască 
din interior opera sa de mântuire 
și să dea putere Bisericii ca să se 
răspândească "5. 

Conform Faptelor Apos- 
tolilor (1, 14), Sfânta Fecioară 
Maria, ca Mamă a lui Isus, în Ce- 
nacol făcea parte din Biserica | Coborârea Sfântului Duh. 

= Suge „viu. | Sursafoto: loan Şmid. 
orantă, ca mijlocitoare și călăuzi- 
toare a rugăciunii tăcute, tainice a acesteia. Ea s-a rugat în calitate 
de Mamă a lui Isus, implorând pentru ea și pentru Biserică darul 
Duhului Sfânt. 
Conciliul precizează că tocmai acest Duh Sfânt pe care-l 


implora să coboare asupra ei și a Bisericii în leagăn, o umbrise cu 
prezenţa sa încă de la Buna-Vestire”. Stabileşte astfel un para- 
lelism profund şi o continuitate între cele două momente salvifice: 
după cum Fecioara Maria a cooperat în mod unic cu Duhul Sfânt la 


18 Conciliul al II-lea din Vatican, Decretul despre activitatea misionară a 
Bisericii, Ad gentes, nr. 4: EV1/1095. 
19 Idem, LG., nr. 59: EV 1/433. 

zămislirea feciorelnică a lui Cristos, tot astfel a colaborat în mod 
unic cu Duhul Sfânt la nașterea Bisericii din coasta deschisă a lui 
Isus pe Calvar și la manifestarea ei în Cenacol, la Rusalii. 

Aceea, care prin consimțământul ei a provocat prima 
revărsare neotestamentară a Duhului Sfânt, pe drept avea să 
deschidă cu rugăciunea ei înflăcărată tânăra Biserică spre harul 
plenar al Duhului”. Mama lui Isus este indispensabil legată nu 
numai de misterul lui Cristos, dar aparține, de asemenea, și la 
misterul Bisericii încă din ziua nașterii acesteia din coasta lui 
Cristos pe Calvar și a manifestării ei ca și catholica la Rusalii”. 


Un alt vitraliu de-o execuţie 
exemplară este acela al Arhanghe- 
lului Mihail, care se află în partea 
dreaptă a aulei bisericii. Prin aceas- 
tă icoană comunitatea catolică din 
Voievodeasa voiește să trăiască în 
comuniune cu comunitatea catolică 
din Solca, al cărei Patron ceresc este 
Sfântul Arhanghel Mihail. 

Numele acestui arhanghel 
apare pentru prima oară în Cartea 
lui Daniel (c.10, 13). Mihail în tra- 
ducere înseamnă „Cine este ca 


2» A 2 x x 1 
Dumnezeu? ” Este îngerul pus pen- | Sfântul Mihail Arhanghelul. 
tru păzirea și protejarea Israelului | Sursa foto: Ioan Șmid. 


(Dan 10, 21; luda v.9; Ap 12,7). 


20 Eduard Ferenţ, Mariologia, o. c., pp. 253-254. 
21 Conciliul al II-lea, SC. nr. 6: EV1/8; loan $mid, Comunitatea romano- 
catolică din Putna, ISBN 978-973-0-16810-5, Putna, 2014, pp. 54-57. 

În Scrisoarea lui Iuda (N. 9) este prezentat ca arhanghelul 
care luptă cu diavolul, disputându-și trupul lui Moise, pe care îl 
acuza de crimă (uciderea egipteanului), fapt pentru care diavolul 
pretindea stăpânirea trupului său. Deși Mihail avea o poziție 
ierarhică și o putere mai mare decât dușmanul său, era, „una dintre 


E] 


cele dintâi căpetenii”, „marele voievod”, reprezentantul și 
ocrotitorul lui Israel (Dan 10, 13; 10, 21; 12, 1), cu toate acestea nu 
formulează, în această ocazie, „o judecată insultătoare”, dar lasă 
lui Dumnezeu, căruia îi aparține dreptul să pedepsească sau să 
răsplătească, judecată definitivă. Arhanghelul Mihail se limitează 
să spună: „Să te mustre Domnul! ” (uda, v. 9). 

În Apocalips, în timpul bătăliei care se dezlănțuise în cer 
între dragon, Satana și îngerii decăzuți, Mihail ni se prezintă ca 
executorul biruinţei Mesiei; Satana, cel care înșală toată omenirea, 
a fost aruncat pe pământ și împreună cu el au fost aruncaţi și 
îngerii lui (Ap 12, 7-9), unde li se va îngădui temporar să lupte 
împotriva acelora care dau mărturie despre Isus Cristos, Unsul lui 
Dumnezeu (Ap 12, 10-11). 

Tradiţia creștină insistă asupra ocrotirii poporului lui 
Dumnezeu, Biserica, de către arhanghelul Mihail. El călăuzește 
Biserica și o apără de acuzatorii şi dușmanii ei, veghează asupra ei, 
îndurător și răbdător cum este. Lui i se mai atribuie și alte oficii și 
funcţii: el ne revelează misterele lui Dumnezeu, execută judecățile 
lui Dumnezeu, prezintă lui Dumnezeu rugăciunile oamenilor în 
calitate de mijlocitor al lor și le transmite harurile sale”. Privind vi- 
traliul în lumina acestei învățături, vom implora și noi mijlocirea 
sfântului Arhanghel Mihail în lupta împotriva Satanei, lucrându-ne 
mântuirea sub ocrotirea lui. 


22 J]. Bonsirven, Le judaisme palestinien, |, Paris 1934, pp 234-235. 

Ultimile două vitralii din 
aula bisericii sunt dedicate arhiepis- 
copului Joseph Weber (1846-1918), 
fiul satului, şi al administratorului 
parohial Joseph Ettmayr (1916- 
1924 și 1931-1936), înainte de repa- 
trierea credincioșilor din Fiirsten- 
thal în Germania. Ambele vitralii 
vor să continue tradiția umană și 
creștină transmisă de acești păstori 
credincioșilor din Voievodeasa. 

Vitraliul arhiepiscopului 
Joseph Weber este compus din do- 
uă imagini: aceea a Bunului Păstor 
și din chipul sau imaginea sa. Am 
reprezentat astfel acest vitraliu, de- 
oarece Joseph Weber, ca episcop, 
„a fost pus de Duhul Sfânt ca su- 
praveghetor ca să păstorească Bi- 
serica lui Dumnezeu pe care și-a 
dobândit-o prin sângele propriului 
Fiu” (Fap 20, 28). 

În schimb, vitraliul dedicat 


ACN 

P 

Bunul Păstor. 
Sursa foto: loan Şmid. 


Arhiepiscopul J oseph Weber. 
Sursa foto: loan Şmid. 


Părintelui Joseph Ettmayr este însoţit de Mielul lui Dumnezeu, 
înjunghiat dar glorificat, din tronul căruia iese apa vieţii, limpede 
ca cristalul (Ap 22, 1), şi cele șapte sacramente simbolizate de cele 
şapte cruci. Am ales acest simbol al Mielului jertfit dar înviat, în- 
trucât Părintele Joseph Ettmayr a celebrat atâția ani sfânta Litur- 
ghie pe altarul acestei biserici, Liturghie care, ori de câte ori este 
celebrată, reactualizează evenimentul răscumpărării noastre. 

În spaţiul corului bisericii, în 
geamul mare care iluminează biseri- 
ca din exterior se află vitraliul Mai- 
cii Domnului înălțate la cer. Icoana 
este o reproducere a marelui vitraliu 
din spatele altarului Bazilicii minore 
din Cacica, lăcaş de cult construit 
din voința, planul și agoniseala arhi- 
episcopului vicar de Lemberg, Jo- 
seph Weber, în 1904. Intenţionat am 
ales acel vitraliu pentru a perpetua și 
mai viu credința și pietatea episco- 
pului nostru din Firstenthal față de 
Maica Domnului. 

Fecioara înălțată la cer re- 
prezintă biruința completă a harului 
răscumpărător al lui Cristos comu- 
nicat Mamei sale, biruinţă care cu- 
prinde sufletul și trupul ei. Acea 
care a fost răscumpărată de Cristos 
în mod sublim”, întrucât s-a bucurat 
atât de starea de nevinovăție a lui 
Adam de înaintea păcatului originar, 
cât și de răscumpărarea deplină a 
celui de-al doilea Adam, Cristos, nu 
avea motiv să i se amâne învierea, 


Mielul înjunghiat dar glorificat. 
Sursa foto: loan Şmid. 


Pr. Josef Ettmayr. 
Sursa foto: loan Şmid. 


ca în cazul nostru. Acea care fusese prerăscumpărată în vederea 
meritelor lui Isus Cristos, trebuia să fie și preînviată datorită în- 


23 Conciliul al II-lea din Vatican, Lumen gentium, nr. 53: EV 1/427 

vierii Domnului. Maica Domnului, 
ca înviată și înălțată cu sufletul și cu 
trupul în starea glorioasă a Fiului ei 
este semnul viu al speranţei noastre 
creștine”, este icoana reală escato- 
logică a Bisericii. 

Toate aceste lucrări, ca și 
biserica din Fiirstenthal, au un scop: 
preamărirea lui Dumnezeu. Acest 
scop urmărit de înaintașii noștri este 
redat de ei în inscripția scrisă pe 
bolta prezbiterului: „DEO SOLI 
OMNIS HONOR ET GLORIA - Nu- 
mai lui Dumnezeu, toată onoarea și 
gloria”. 


Adormirea Maicii Domnului. 
Sursa foto: loan Şmid. 


onoarea şi gloria. 
Sursa foto: loan Şmid. 


DEO SOLI OMNIS HONOR ET GLORIA — Numai lui Dumnezeu toată 


24 Eduard Ferenţ, Mariologia, o. c.„p. 316 

B. Cimitirul romano-catolic din Voievodeasa. 


Comunitatea catolică din Voievodeasa nu este constituită 
numai de creștinii care peregrinează în credință astăzi, dar şi din 
cei care ne-au precedat în credință, adormind în Domnul. Conciliul 
al II-lea din Vatican ne învaţă că: „Până când Domnul va veni în 
mărirea sa și toţi îngerii împreună cu el (cf Mt 25, 31) și, moartea 
fiind nimicită, toate îi vor fi supuse (cf | Cor 15, 26-27), unii 
dintre discipolii Lui sunt călători pe pământ, în vreme ce alţii, 
strămutați din această viaţă, se află în purificare, iar alţii sunt în 
glorie, contemplând limpede pe Dumnezeu însuși, Unul Întreit, așa 
cum este. CU TOŢII, însă, deși în grade și în feluri diferite, 
SUNTEM UNIŢI ÎN ACEEAȘI IUBIRE faţă de Dumnezeu și faţă 
de aproapele (...) Într-adevăr, TOŢI CARE SUNT AI LUI 
CRISTOS, AVÂND DUHUL LUI, FORMEAZĂ O SINGURĂ 
BISERICĂ ȘI SUNT UNIŢI ÎNTRE EI ÎN CRISTOS (cf Ef 4, 16). 
Unirea dintre cei aflaţi pe cale şi fraţii care au adormit în pacea 
lui Cristos nu se întrerupe în nici un fel, ci dimpotrivă, după 
credinţa statornică a Bisericii, este întărită prin comunicarea 
bunurilor spirituale "5. 

În confirmarea acestei credințe credincioșii catolici din 
Voievodeasa au construit în cimitirul lor două monumente: a) 
Capela Învierii şi b) Memorialul speranţei creștine, monumente 
sacre pe care voiesc să le pun în lumină în cele ce urmează. 

a) Capela Învierii a fost construită în anul 2012 în 
Cimitirul Catolic din Voievodeasa și sfințită de Episcopul Aurel 
Percă la 16 iunie 2013. Ea este compusă dintr-un covor de 


25 Conciliul al II-lea din Vatican, Lumen gentium, nr. 49: EV1/419. 

Capela Sacellum resurrectionis (2013). 
Sursa foto: loan Şmid. 


| 
MA 


MA 

Li) L a 
Covorul mântuirii. 
Sursa foto: loan Şmid. 

marmură care reprezintă oikonomia salutis — economia mântuirii. 
Covorul este alcătuit din steaua lui David repetată de şapte ori, 
simbolizând istoria revelării progresive a Duhului Sfânt primit de 
Mesia, Odrasla lui lesse, tatăl lui David (Is 11, 1-3). 

Jesse, la care se oprește steaua lui David, este reprezentat 
iconic, printr-un mozaic de toată frumuseţea, care se află în prez- 
biterul capelei. Din trunchiul lui lesse răsare o mlădiţă și din vlăs- 
tar răsar șapte ramuri. Ele rodesc cele șapte daruri ale Duhului 


Icoana din mozaic din altarul capelei. 
Sursa foto: loan Șmid. 

Sfânt, daruri simbolizate de șapte limbi ca de foc. Regele mesianic, 
care se naște din trunchiul lui esse, primește plinătatea acestor 
daruri ale Duhului, ca o putere permanentă (Is 11, 1-3; Il 3, 1-2). 
Toată această plinătate a Duhului este redată în mozaicul auriu al 
prezbiterului de simbolul Duhului, porumbelul, încadrat într-un 
cerc (plinătatea ființei) şi cuvintele: DUHUL ÎNVIERII ESTE 
ÎMPLINIREA OMULUI. 

Tot în prezbiter avem 
două icoane mozaicate: Domnul 
vestit de cei patru evangheliști 
(cf Ez 2, 1-10; 3,1-9; Ap 1,4-8). 
Cele patru simboluri, îngerul, 
leul, boul și vulturul, prezen- 
tându-ne fiecare Evanghelia, 
simbolizează pe cei patru evan- 
gheliști. Ei proclamă misterul 
Celui Înviat din centrul icoanei 
învierii. Florile care însoțesc oile 
ce ne reprezintă, toate orientate 
spre Domnul, simbolizează spe- 
ranţa creștinilor în învierea vii- 
toare (Rom 8, 22-25). 3 Dede 

A doua icoană este aceea DN .. Eyanalie: 
a Maicii Domnului înălțate cu | Sursa foto: loan mid. 
trupul şi sufletul la cer. Mama 
lui Isus, glorificată deja cu trupul și cu sufletul, este icoana reală și 
vie a învierii noastre fericite. Maica Domnului este icoana și înce- 
putul Bisericii, care va ajunge la împlinirea ei în veacul viitor. Ea 
strălucește în Capela Învierii ca semn de speranță sigură și de mân- 

gâiere pentru poporul peregrin al 
lui Dumnezeu”. 

Izvorul învierii noastre 
fericite este redat în Capela În- 
vierii de două vitralii intitulate: 
Isus transpiră sânge și Biruinţa 
Crucii. 

Isus transpiră sânge (Lc 
22, 39-44). Icoana ni-l prezintă 
pe Isus în agonia sa de pe Mun- 
tele Măslinilor: „Și intrând în 
agonie, se ruga și mai stăruitor, 
iar sudoarea lui, care cădea pe 
pământ, s-a făcut ca picăturile 
de sânge”. 

Ceasul lui Isus sosise, în 
sfârșit (Lc 12, 50). Misterul pati- 
mii lui Isus este inefabil. În acest 
moment al agoniei sale, ne aflăm 


Maica Domnului înălțată cu trupul și 
sufletul la cer — icoană din mozaic. 
Sursa foto: loan Şmid. 


la poarta unui sanctuar în care nu putem intra decât cu o credință 


vie și cu o profundă reverență! 


In acest moment, Isus simte greutatea înspăimântătoare a 
agoniei apăsând pe umerii săi:, A început a se întrista și a se 


tulbura. Atunci le-a spus celor trei discipoli:«Sufletul meu e trist 
de moarte; rămâneți aici și vegheaţi cu mine!» (Mt 26, 37-38). 
Îngenunchind, se ruga: „Tată, dacă vrei, îndepărtează potirul 
acesta de la mine, dar nu voinţa mea, ci a ta să se facă!” (Le 22, 


42). 


26 Conciliul al II-lea din Vatican, Lumen gentium, nr. 68: EV 1/444; Eduard 


Ferenţ, Mariologia, o. c., pp. 391-414. 

Libertatea cu care Isus 
și-a jertfit viaţa pentru noi a fost 
totală (1 Pt 2, 23). EI s-a jertfit 
Tatălui pentru mântuirea noastră: 
sufletul și trupul său zdrobite, 
frânte de dureri. Toate mădulare- 
le trupului său au fost atinse în 
timpul patimii, toate fibrele ini- 
mii sale au fost sfâșiate de ingra- 
titudinea mulțimii, de părăsirea 
alor săi; sufletul său sfânt a tre- 
buit să îndure toate aceste jigniri 
și toate umilirile cu care un om 
poate fi copleșit (cf. Is 52, 14; 
53, 2-4). 

Un Dumnezeu, Puterea 
însăși și Fericirea infinită, se în- 
fiorează și se neliniștește! (Mc 
14, 33). Cuvântul Întrupat cunoștea toate aceste suferințe care 
aveau să se abată asupra lui în timpul orelor lungi ale patimii. 
Această viziune provoca în natura sa sensibilă toată repulsia pe 
care o simplă creatură ar fi putut s-o încerce; în dumnezeirea cu 
care era unit, sufletul său vedea clar toate păcatele oamenilor, toate 
ofensele făcute sfinţeniei și iubirii infinite a lui Dumnezeu. 

La agonie a acceptat și a luat asupra sa toate fărădelegile 
noastre, simțind cum apasă asupra sa toată mânia dreptăţii divine: 
„Dar eu sunt vierme, și nu om, ocara oamenilor și batjocura 
poporului (Ps 22(21), 7). El prevedea că pentru mulți oameni 
sângele său va fi vărsat zadarnic, vedere care purta la culme 
tristeţea sufletului său sfânt. Dar El a acceptat totul, jertfă care este 


Isus transpiră sânge — vitraliu. 
Sursa foto: loan Şmid. 

cauza reconcilierii și sfințirii noastre. 

El a băut potirul pe care i l-a prezentat dreptatea divină 
până la drojdie, realizând până la ultima iotă, adică până în cel mai 
mic detaliu tot ceea ce era scris în Lege, în profeți și în psalmi 
despre EI (cf Lc 24, 25-27; In 19, 30). 


Al doilea vitraliu care 
redă iconic răscumpărarea noas- 
tră deplină este Biruinţa crucii. 
Privind cu atenţie icoana răstig- 
nirii, observăm că braţele crucii 
îmbrățișează toată creaţia, tot u- 
niversul; pământul, soarele, luna 
și stelele se bucură de Jertfa lui 
Isus și de binecuvântarea Tatălui 
ceresc; îngerii privesc uimiți de 
moartea Creatorului lor; la pi- 
cioarele crucii, capul de mort al 
lui Adam și oasele sale așteaptă | i 
eliberarea din sclavia morții; Ma- | | Lea AA S | 
ma lui Isus stă neclintită dar în- |  ÎBIRUINTA]CRU LL 


durerată sub cruce, ca prima pre- 


Biruinţa Crucii — vitraliu. 
răscumpărată în mod sublim de | Sursa foto: Ioan Şmid. 


unicul Răscumpărător; asociată 


de el jertfei sale, a cooperat prin credinţă, speranţă și caritate în- 
flăcărată, la restaurarea vieţii supranaturale a sufletelor noastre”. 
Atunci a început maternitatea ei spirituală faţă de loan, „disci- 
polul pe care-l iubea Isus” (In 13, 23) şi faţă de toţi aceia care i se 
asemănau, pe care îi reprezenta sub cruce. 


27 Conciliul al II-lea din Vatican, Lumen gentium, nr. 61: EV 1/435. 

Calvarul este ceasul în care Isus proclamă maternitatea spi- 
rituală a Mamei sale față de Biserică, prin cuvintele: „/emeie, iată 
fiul tău!” (n 19, 26). „Din ceasul acela, discipolul a luat-o la 
sine ” (In 19, 27), adică a luat-o pe Mama lui Isus în ceea ce îi era 
mai propriu, nu în casa sa, ci „întru ale sale”. 

Origene, marele exeget, comentând acest text spune: 
„Evangheliile sunt pârga întregii Scripturi, iar pârga Evanghelii- 
lor este Evanghelia după loan: nimeni nu-i poate culege înţelesul 
dacă nu și-a sprijinit capul pe pieptul lui Isus și dacă nu a primit-o 
în viaţa proprie («întru ale sale») de la Isus pe Maria ca Mamă "*. 

Roadele jertfei lui Cris- 
tos pentru reconcilierea și sfinţi- 
rea noastră sunt redate de celelal- 
te două vitralii din Capela Învie- 
rii: apariţia Celui Înviat Magda- 
lenei și suflarea Duhului Sfânt de 
către Domnul. 

Domnul apare Magda- 
Ilenei (In 20, 11-18). Ca să înţele- 
gem semnificaţia icoanei, sun- 


tem nevoiţi să ne întrebăm cine 
era Isus Cristos înainte de învie- 
re? EI era Dumnezeu adevărat și 
om adevărat. Cuvântul veșnic şi- 
a asumat o natură umană care 
aparţinea la o seminţie păcătoa- 
să, aceea a lui Adam. Fără nicio | Domnul apare Magdalenei — vitraliu. 
îndoială, această omenitate n-a | Sursa foto: loan Şmid. 


28 Origene, Commentarium în Johannem, 1, 6: PG 14, 31. 

contractat păcatul, dar ea a fost supusă infirmităților trupești com- 
patibile cu dumnezeirea, infirmităţi care, în noi, sunt adesea urmări 
ale păcatului (cf. Is 53, 4). 

Privindu-l pe Isus Cristos în timpul vieţii sale muritoare, 
în ieslea de la Betleem îl vedem un prunc slab, care are nevoie de 
laptele mamei sale pentru a supravieţui; mai târziu, a experimentat 
oboseala (cf. In 4, 6), o oboseală reală pe care a simţit-o în 
mădularele sale; a experiat somnul, un somn adevărat și nu simulat. 
Apostolii au fost nevoiţi să-l trezească atunci când barca în care el 
dormea era hâţânată în toate sensurile de valurile furioase (Mt 8, 
24-25; Mc 4, 38; Lc 8, 23-24); el a cunoscut foamea (Mt 4, 2; Le 4, 
2). El a experiat și întristările interioare: teama, tristeţea, neliniștea, 
îngrijorarea i-au cuprins sufletul (cf. Mt 26, 37-38; Mc 14, 33-34). 
În sfârșit, el a îndurat moartea (In 19, 30) pentru noi. 

Dar după înviere, toate aceste infirmități au dispărut. Nu 
mai există în El nici somnul, nici oboseala, nici vreo altă infirmita- 
te. Domnul, Cel Înviat, nu mai experiază nimic din toate acestea: în 
omenitatea asumată, păstrată și după înviere, a avut loc o separație 
totală de tot ceea ce era slăbiciune. Atunci trupul lui nu mai era 
real? Desigur că era. Ca înviat avea același trup pe care-l primise 
de la Fecioara Maria, trup în care suferise moartea pe cruce. 

Isus însuși i-a făcut pe apostoli să constate realitatea trupu- 
lui său înviat (cf. Le 24, 37-40; In 20, 24-27); dar este un trup sus- 
tras de acum înainte infirmităților pământești: este un trup suplu, 
materia nu-l mai oprește; intră în locul în care se găseau apostolii, 
deși ușile casei în care se găseau erau încuiate de frica iudeilor (In 
20, 19). „Greutăţii acelui trup în care sălășuia dumnezeirea nu pu- 
feau să-i reziste ușile închise: acela care s-a putut naște fără a 

știrbi fecioria mamei a putut intra şi prin uşile încuiate "?. 


Apoi, o altă însușire a trupului înviat al lui Isus a fost 
aceea că a înviat la viața imortală a gloriei, era un trup Supus 
spiritului, supus voinţei spiritului: „A fost îngropat un trup firesc 
și a înviat un trup spiritual” (1 Cor 15, 44). Trupul fiind supus cu 
totul voinţei spiritului, din voinţa sa înceta să mai fie vizibil ochilor 
discipolilor săi (cf. Le 24, 31). Trupul înviat al lui Isus se bucura de 
strălucirea gloriei. Prin înviere, Cristos nu și-a schimbat înfățișarea 
chipului, fizionomia, trăsăturile feţei, deoarece în trupul lui Isus nu 
era nimic diform care trebuia rectificat, el fiind plămădit de însuși 
Duhul Sfânt în sânul Fecioarei Maria. A dobândit numai strălucirea 
gloriei, întrucât aspectul său muritor a devenit nemuritor. 

Cu toate acestea, discipolilor săi nu le-a apărut cu înfățișa- 
rea sa glorioasă, dar cum era în puterea sa să facă propriul trup vi- 
zibil sau invizibil, tot astfel era în puterea sa ca înfățișarea sa să 
apară în formă glorioasă sau neglorioasă, ori în altă formă, precum 
cea de grădinar, sau de călător, de exemplu (cf. In 20, 15; Lc 24, 
15). 

Trupul lui Isus înviat, se bucura de gloria sufletului său fe- 
sănătăţii. De aceea, trupul lui Cristos după înviere era identic și 
deci de aceeași natură cu trupul său răstignit pe cruce, dar diferit în 
glorie. Trupul glorios al lui Cristos păstrează tot ceea ce era deja, 
dar acum dispune de noi însușiri. Trupul care a murit, același a în- 
viat, fiind același prin natură, dar diferit prin glorie, același în ade- 
vărul său și diferit în puterea sa“. 

Noile însușiri ale Domnului, ale Celui Înviat, o fac pe 


29 Sf. Augustin, Sermo 247. 
30 Eduard Ferenţ, Răscumpărarea omului de către Isus Cristos, în lumina 
învăţăturii sfântului Toma de Aquino, Ed. Sapientia, lași 2014, pp. 278-290. 

Magdalena să-l ia pe Isus drept grădinar. De aceea, în icoană, Isus 
are în mâna stângă un hârleţ. Ea îl recunoaște, în final, pe Domnul, 
numai după ce revelarea personală a Celui Înviat i-a deschis min- 
tea, ca să-l poată recunoaște. 

Al doilea vitraliu din 
Capela Învierii care ne prezintă 
roadele jertfei lui Cristos este 
Domnul suflă Duhul. 

Icoana aceasta se inspiră 
din mărturia evanghelistului loan 
care ne spune că Isus a venit, în 
seara aceleiași zile, prima a săp- 
tămânii, deși ușile locului în care 
erau discipolii, de frica iudeilor, 
erau încuiate, a stat în mijlocul 
lor și le-a zis: „Pace vouă!”... 
Și, spunând aceasta, a suflat a- 
supra lor și le-a zis: Primiţi pe 


Duhul Sfânt (In 20, 19. 22). [DOMUL SURA DURUL 


Isus primise plinătatea Domnul suflă Duhul — vitraliu. 
Duhului Sfânt în sufletul său | Sursa foto: Joan Șmid. 


încă de la întrupare, „iar în pute- 
rea acestui Duh etern s-a oferit pe sine fără prihană lui Dumne- 
zeu” (Evr 9, 14). Ca rod pascal al sacrificiului său și ca împlinire a 
promisiunii făcute (In 14, 16. 26; 16, 7), în ziua învierii sale, Isus 
suflă, adică dăruiește apostolilor pe Duhul care l-a înviat din morți. 
„Duhul Sfânt a fost așadar mai întâi cu carnea Domnului, 
deoarece el s-a făcut ungere și, de aceea, era inseparabil, după 
cum este scris: «Acela deasupra căruia vei vedea Duhul coborând 
și rămânând peste el, el este (cel care botează în Duhul Sfânt) Fiul 


| 

meu preaiubit» şi «Isus din Nazaret, pe care Dumnezeu l-a uns cu 
Duhul Sfânt și cu putere». După aceea, toată activitatea lui Cristos 
s-a desfăşurat cu asistenţa Duhului Sfânt”. 

Referindu-se la această ungere a lui Cristos, sfântul Paul 
ne spune: „Cristos Isus a fost rânduit Fiu al lui Dumnezeu cu 
putere, după Duhul sfinţeniei, prin învierea din morţi” (Rom L, 4). 
Isus Cristos a fost întotdeauna Fiul lui Dumnezeu, dar abia prin 
înviere, omenitatea sa slăvită a devenit izvorul permanent al 
Duhului Sfânt pentru Biserică, poarta prin care trece orice har. 
Acest Duh Sfânt care l-a înviat pe Isus Cristos din morţi (Rom 8, 
11), a fost suflat de Domnul asupra apostolilor, iar prin ei ne-a fost 
comunicat nouă. 

Cel Înviat suflă asupra lor ca și la prima creaţie (cf Gen 2, 
7), ca să le arate că inaugura noua creație, dăruindu-le pe Duhul 
Sfânt. Comunicarea acestui „Dar pascal” o face nu doar după 
misterul Calvarului, dar mai ales din cauza morţii sale, prin rănile 
sale pascale-glorioase. Se stabilește astfel o strânsă legătură între 
trimiterea Fiului de către Tatăl pentru a ne răscumpăra, și trimiterea 
Duhului de către Tatăl prin Fiul pentru a perpetua în Biserică 
răscumpărarea și sfințirea noastră. 

Misiunea Fiului, într-un anumit sens, își găsește împlinirea 
în răscumpărare. Misiunea Duhului este aceea de a desăvârși 
această răscumpărare în inimile noastre. Răscumpărarea a fost 
înfăptuită de Fiul ca de Cel Uns, care a venit și a lucrat în puterea 
Duhului Sfânt, oferindu-se în cele din urmă ca sacrificiu nepătat, 
sfânt, spiritual, viu, etern, în forța carității Duhului etern care-i vi- 
vifia fiinţa pe lemnul Crucii (cf. Evr 9, 14). Această răscumpărare 


31 Sf. Vasile cel Mare, Sur le Saint-Esprit, c. XVI, 39, Ed. Benoit Pruche, Cerf, 
Paris 1968, p. 387; Eduard Ferenţ, Duhul Sfânt, Marele Crainic al noii 
evanghelizări, Ed. Sapientia, lași 2006, pp. 288-304. 

sfințitoare este înfăptuită constant în inimile și conștiințele umane 
— în istoria lumii — de Duhul Sfânt suflaz de Domnul prezent real în 


Euharistie”?. În Euharistie — Taina Împărăției — revelarea și comuni- 


carea Duhului Sfânt continuă și se desfășoară în rostogolirea tim- 


pului Bisericii până la paruzia Domnului. 
Cel Înviat, așadar, suflă darul Duhului Sfânt, rodul eminent 
al morţii și învierii sale glorioase, comunicându-l Apostolilor și 


prin ei nouă. Duhul sfinţeniei care l-a înviat din morţi pe Isus Cris- 
tos, ne va învia și pe noi (cf. Rom 8, 21-23). Toată această credință 


este exprimată în Capela Invierii din Voievodeasa de cele două in- 
scripţii. Prima este aceasta: Duhul învierii este împlinirea omului, 

F . * i y 
ugă a a) Ap 


Altarul capelei. 
Sursa foto: loan Şmid. 


32 loan Paul PP II, Enciclica «Dominum et Vivificantem», nr. 24: EV 10/502; 
Eduard Ferenţ, Duhul Sfânt, Marele Crainic al noii evanghelizări, Ed. 
Sapientia, Iași 2006, pp. 297-304; Eduard Ferenţ, Pneumatologia, Ed. 
Arhiepiscopia Romano-Catolică, Bucureşti 1999, pp. 104-105. 

inscripţie înscrisă clar deasupra simbolului Duhului Sfânt din prez- 
biterul ei. A doua inscripţie este marcată pe frontalul prezbiterului, 
în limba latină: Quod est Christus erimus, în traducere: „Ceea ce 


este Cristos înviat vom fi şi noi ”*. 


b) Memorialul speranţei creștine este al doilea monument din 
Cimitirul Catolic din Voievodeasa. 

Ca să intrăm în cimitir, trebuie să trecem prin poarta 
monumentală construită din piatră de munte și din bronz forjat. 
Literele Alfa şi Omega ne reamintesc și ne vestesc învierea 
viitoare, iar cei doi îngeri strălucitori așezați sub simbolurile 
Domnului, ne invită să intrăm prin Poarta vieţii, Cristos Domnul, 


săi RHHRHHI 


SPOT UN 


Intrarea în cimitirul catolic din Voievodeasa. 
Sursa foto: loan Şmid. 


33 Sf. Ciprian, De idolorum vanitate, c. XV. 

pentru ca crezând în El să avem viaţa veșnică (In 3, 15). 

Cimitirul, care mai păstrează și astăzi urmele tranșeelor din 
timpul războiului, a fost devastat în mare parte în perioada 
comunismului de localnici. Pietrele funerare, cele care au rezistat 
furturilor şi profanărilor, de pe vechile morminte, au fost adunate și 
rezidite într-un ansamblu arhitectonic pe care l-am denumit 
Memorialul speranţei creștine, ca semn de respect pentru toţi cei 
înmormântați în acest cimitir, începând de prin anul 1802. 


Memorialul speranţei creştine. 
Sursa foto: loan $mid. 


Acest ansamblu arhitectonic este compus din mai multe 
elemente. Primul element este Crucea care domină tot cimitirul, 
sub care este o placă de marmură cu inscripția Antena salutis — 
Antena mântuirii. Semnul crucii este pentru noi semnul identității 
creștine, semn care ne însoțește toată viața. Din momentul 
Botezului și până în clipa morții, chiar și după strămutarea noastră 

„ANTENA 
SALUTIS" | 


Antena mântuirii. 
Sursa foto: loan Şmid. 


Piatra comemorativă — Franz 
Weber, tatăl arh. Joseph Weber. 
Sursa foto: loan Șmid. 

Ce este Cristos vom fi. 
Sursa foto: loan Şmid 


Piatra comemorativă — Christina 
Weber, mama arh. Joseph 
Weber. Sursa foto: loan $mid. 

din această viață în cealaltă, Crucea este expresia credinţei noastre, 
simbolul izbăvirii noastre de sub sclavia morţii. Ea este nu numai 
ca o antenă dar și ca un releu mereu deschis spre viaţa care începe 
după moartea trupului. 

Un alt element al acestui memorial sunt trei inscripţii: 
prima, cea din apropierea Crucii, preia textul sfântului Ciprian din 
capelă, Quod est Christus erimus — Ceea ce este Cristos înviat 
vom fi și noi, a doua inscripţie, înscrisă tot pe marmură neagră, 
spune: Memorialul speranţei creștine, fiind strigătul celor care au 
adormit în Domnul; a treia inscripţie, aceea care domină placa 
mare de marmură pe care sunt înscrise numele tuturor preoților 
care au păstorit Comunitatea Catolică din Fiirstenthal, începând din 
anul 1802 până în 1940, declară: Mors mortis est resurrectio 
Christi, ceea ce înseamnă „Moartea morţii noastre este învierea 
lui Cristos”. 


Moartea morţii noastre este învierea lui Cristos. 
Sursa foto: loan Şmid. 

În cadrul acestui ansamblu arhitectonic sacru se află și 
pietrele funerare ale părinților arhiepiscopului Joseph Weber, Franz 
Weber (n. 7.05.1806 — m. 21.X11.1878) şi Cristina Weber (n. 1812, 
m. 20.VIII.1876). Piatra tatălui arhiepiscopului am așezat-o lângă 
placa ce comemorează păstorii din Firstenthal. 

Tot satul Voievodeasa, împreună cu toate operele sale, 
inclusiv Complexul turistic VOIEVOD, sălăşuiesc la umbra Crucii 
de fier înălțate pe colina satului, Cruce binecuvântată solemn de 
Episcopul Vicar al Diecezei Romano-Catolice de Iași, Aurel Percă, 
în ziua de 16 iunie 2013. 


Crucea de fier de pe colina satului. 
Sursa foto: loan Şmid. 

Memorialul speranţei creștine. 
Sursa foto: loan Şmid. 


“ CTITORUL, viscrei actuale, 
este înmormântat în acest cimitir 


[ 4) 
Pr. Andreas ZOLES (1884 - 1885) 


Pr. Thomas MADE] (1885 - 1894) 
Adalbert TOKACZ (1894 - 


CZWACZKA (1901.- 1909), 


l Moi OSz(zAt ia09 oi) = "ui 
il Jăer WEBER (1913-1916) 
Pr. Josef ETTMÂYR (1916 - 1920 

Pr. Johann HABLE (19244931) | 


Pr. Josef ETTMAYR (193 151936) 
Pr. Eduard SZELL (1936 - 1940) 


Dă 
In anul 1940 are loc repatrierea 


FRANZ WEBER 
tatăl arhiepiscopului 
10SEPH WEBER 
din Purstenthal 


Pr. dr. Eduard Ferenţ, ctitorul Memorialului speranţei creștine. 
Sursa foto: loan $mid. 

Pr. dr. Eduard Ferenţ, ctitorul Capelei Sacel/lum resurrectionis. 
Sursa foto: loan Şmid. 


[| 


Pomenirea tuturor credincioşilor răposaţi în Capelă (2014). 
Sursa foto: loan Şmid. 

Lucrările de restaurare a bisericii din Voievodeasa au durat 
douăzeci de ani. Între 1995 și 2015 toată Comunitatea Catolică din 
localitate s-a implicat mai mult sau mai puţin la aceste lucrări. 

Îmi amintesc cu aleasă preţuire cum venerabilul Ferdinand 
Gaschler m-a rugat să-l duc până la cimitirul din localitate pentru 
a-mi arăta dezastrul în care se găseau mormintele lor. Pe atunci 
eram parohul Bisericii Catolice din Rădăuţi. Nemulțumit de devas- 
tările pietrelor funerare, domnul Gaschler lovea supărat cu băţul în 
care se sprijinea, o piatră funerară care ajunsese în grădina unui ve- 
cin din apropierea cimitirului. „artă, Părinte, în ce hal au ajuns 
mormintele acelora care ne-au crescut şi ne-au educat! ”, mi se 
plângea venerabilul credincios. Totul era vraiște. Nici vorbă de 
gard ocrotitor. 

Astăzi, noua înfăţişare a cimitirului, dar și a bisericii, cred 
că i-ar însenina sufletul. Capela nouă, Memorialul speranței, aleile 
din cimitir, gardul din plasă de fier, poarta monumentală, toate a- 
ceste elemente dau cimitirului — casei vieţii — o înfățișare plină de 
speranța vieții de dincolo de mormânt. Ele confirmă adevărul că 
moartea nu este trecerea în neființă — non omnis moriar - ci este 
lucrarea cea mai mare a vieţii prezente. 

La refacerea, înfrumusețarea și menţinerea ordinii în lăca- 
șul de cult au colaborat cu multă generozitate doamna Elena Za- 
remba, împreună cu doamna Daniela Zaremba. În fiecare sâmbătă 
împodobesc biserica cu cele mai frumoase flori. Pentru mine și 
pentru ceilalți preoţi celebranţi e o bucurie să celebrăm Sfânta Li- 
turghie într-o astfel de biserică, iluminată și de un policandru de 

toată frumuseţea, procurat de domnul Ionel Zaremba din Ucraina. 

Apoi, efortul și punctualitatea domnului Radu Zaremba, 
cantorul comunității, în a însufleţi adunările liturgice cu cântările 
specifice Anului liturgic, constituie o implicare constantă în viața 
Bisericii din Fiirstenthal. 

Nu este deloc neglijabil aportul familiei Stadler Adolf care 
împreună cu soţia să se îngrijesc de centrala termică a bisericii și 
de parcul de flori din faţa bisericii. Iarba tunsă regulat și trandafirii 
îngrijiţi de ei dau un aspect festiv întregului complex eclezial. 

Toţi acești colaboratori și celelalte persoane binevoitoare 
din Voievodeasa (Fiirstenthal) conduc mai departe valorile transmi- 
se de cei care au trăit și trudit pe aceste meleaguri bucovinene. 
Sperăm ca angajarea lor efectivă să fie sămânța cea bună semănată 
în istoria celor care vor veni în viitor. 


Voievodeasa, 
Solemnitatea Sf. Apostoli Petru și Paul — 29.VI.2015 
Pr. Dr. Eduard Ferenţ 


146 


P1uiS UVOŢ :010] 'S090Q JISOŢ '1d “na 


7 202020 A 


edna 
pa = i, oo . „A 


yu2o uţ “eedopur ue[d uţ “(S 107 9rrenzqey) eoruruunp 9p orăanŢ eugyS 


Voievodeasa. Duminică la sfânta Liturghie (2015). 
Sursa foto: loan Şmid 


Sursa foto: loan Şmid. 

Moment de la primirea episcopului Aurel Percă la sfinţirea capelei (2013). 
Sursa foto: loan Şmid. 


Strada Bisericii din Voievodeasa (2015). 
Sursa foto: loan Şmid. 

Casa familiei Milos şi Elvira Montalin din Voievodeasa. 
Sursa foto: colecția familiei Montalion. 


Voievodeasa 2015. 
Sursa foto: loan Şmid. 

Complexul Turistic „Voievod” 


Capela 
Invierii 


Biserica rom-cat. 
Sf. Petru şi Paul 


-——— 


Voievodeasa este parte componentă a 
comunei Suceviţa, judeţul Suceava. 


a Localitatea se află aşezată la poalele Obcinei 
A tza 4 > Mari, la 16 km de Rădăuţi. 


Ă De la drumul național 17A, sunt 800 de 
A Â 7 => metri până la Capela Invierii, iar de la 
Y d Me N. Complexul Turistic „Voievod” sunt 2,3 km. 


4 “n De la Capelă şi până la biserica „Sfinţii 
Mt 4 mă => Apostoli Petru și Paul” sunt aproximativ WE 4 


sa . 

De la Complexul Turistic „Voievod” până i y 
la biserică sunt aproximativ 3,6 km. MERA n 
A îi 

